ކުށްވެރިއެއް ނޫންހެއްޔެވެ؟ – Esfiya – Dhivehi Vaahaka Site\n- by Akii - 30- February 3, 2019\nކޮޓަރީގެ އަނދިރިކަމަށް އިތުރު އަލިކަމެއް ގެންނަން އަހަރެން ބޭނުންނުވީ ދެން ދުވަހަކުވެސް އަހަރެންގެ ހަޔާތުން މިއަނދިރިކަން ފިލައިގެން ނުދާނެތީއެވެ. އެހެންގޮތަކަށް ބުނާނަމަ އަހަރެންގެ މިއަނދިރި ހަޔާތަށް އަލިކަމެއް ގެންނަން ބޭނުންނުވެސް ވަނީއެވެ. މިގޮތުގަ އޮވެ ނިމިދިޔުމަކީ އަހަންނަށް ލިބިދޭންޖެހޭ އަދަބެކެވެ. އާއެކެވެ. އަހަންނަކީ ބޮޑު ކުށްވެރިއެކެވެ. އަހަރެންގެ ސަބަބުން އެތައް ބައެއްގެ ދިރިއުޅުން މިވަނީ ހަލާކުވެ ގޮސްފައެވެ. އެމީހުންގެ އުފާވެރިކަން ވެއްޔާ މޮޑެވުނީ އަހަންނަށް ކުރެވުނު އެންމެ ކުށެއްގެ ސަބަބުންނެވެ. އެކަމަށްޓަކައި ދުވަހަކުވެސް އަހަންނަށް އަހަރެންގެ އަމިއްލަ ނަފްސަށް މާފެއް ނުކުރެވޭނެއެވެ. އަހަންނަށް ކުރެވުނު އެބޮޑު ކުށުގެ ސަބަބުން އަހަރެންގެ އަތުން ބީވެގެން ދިޔައީ މިދުނިޔޭގައި އަހަރެންގެ މައިންބަފައިން ނެގުމަށްފަހު އަހަންނަށް އެންމެ މުހިންމު ދެމީހުންނެވެ. ޝާނީ! އަހަރެންގެ ހަޔާތަށް އައި އެންމެ ފުރިހަމަ ކުއްޖާއެވެ. އަހަރެން އިންތިހާއަށް ލޯބިވާ ކުއްޖާއެވެ. ޝާނީގެ އުފާތައް ފޭރި ގަނެވުނީ އޭނާގެ އެއްވެސް ކުށަކާނުލާއެވެ. ދެން ހުރީ ޒަކްވާންއެވެ. އަހަރެންގެ އެންމެ ގާތް ރަޙުމަތްތެރިޔާއެވެ. ޒަކްވާންއަށްޓަކާ އަހަރެންގެ ފުރާނަވެސް ޤުރުބާން ކުރާހާވަރުވެއެވެ. އެހާވެސް އަހަރެންގެ އެކުވެރިޔާ ދެކެ ލޯބިވެއެވެ. ނަމަވެސް އަހަންނަށް އޭނާގެ ފުރާނައިގެ އަގު ވަޒަނެއް ނުކުރެވުނެވެ.\nމީގެ ކުރިން އަހަރުމެން ތިންމީހުންވެސް އުޅެމުން އައީ އުފާވެރި މަޖާ ހަމަޖެހޭ ދިރިއުޅުމެކެވެ. ތިންމީހުންގެވެސް ދިރިއުޅުން ބަދަލުވެގެން ދިޔައީ ހަމައެންމެ ދުވަހެއްގެ ތެރޭގައެވެ. އެއީ އަހަރެންގެ ހިތުގެ ހާލު ޝާނީއަށް ހާމަކޮށްދޭން ހިތުލައިގެން ހުރި ދުވަހެވެ. ޝާނީއާއި ބައްދަލުކުރަން ދިއުމުގެ ކުރިން އަހަރެން ޒަކްވާންގެ ގެއަށް ދިޔައީމެވެ. ޒަކްވާންއާއި ބައްދަލުވުމުގެ ކުރިން އަހަންނާ ބައްދަލުވީ އޭނާގެ މަންމައާއި އެވެ. އަހަރެން ފެނުމާއި އެކު ޒަކްވާންގެ މަންމަ ދަރިފުޅާއޭ ކިޔާ އަހަރެންގެ ގައިގާ ބައްދާލިއެވެ.\n“ދަރިފުޅާ އަމާން… ޒަކްވާންގެ ކައިވެނި ހަމަޖެހިއްޖެ… ދެންމެ މިއައީ އަންހެން ކުއްޖާގެ ގޭ މީހުންނާ ބައްދަލުކޮށްފަ… އަހަރެންގެ ޒަކްވާން ކަހަލަ ބަލި ކުއްޖަކާ އިންނަން އެއްބަސްވީ އެމަންޖެ ހާދަ ރަނގަޅުވީމައޭ…” ޒަކްވާންގެ މަންމަ އުފަލުން ގޮސް ނުފެންނަ އެންމެ ދަތެއްވެސް ނެތެވެ.\nޒަކްވާން އަކީ އުފެދުނީއްސުރެ ހިތުގެ ބަލި ހުންނަ ކުއްޖެކެވެ. އެހެންކަމުން އެގޭ މީހުންވެސް ޒަކްވާން ގެންގުޅެނީ ވަރަށް ލޯބިދީގެންނެވެ. ނަމަވެސް ފަހަކަށް އައިސް ޒަކްވާންގެ ހިތާމައަކަށް ވެފައިވަނީ އޭނައާއި އިންނާނެ މީހަކު ނުވުމެވެ. އޭނާގެ ބަލީގެ ސަބަބުންނެވެ. ނަމަވެސް މިހާރު މާތްﷲގެ އިރާދަފުޅުން އެކަންވެސް ހަމަޖެހުނީއެވެ. އަހަރެންވެސް ވަރަށް އުފާވިއެވެ. އެތައް ފަހަރަކު މާތްﷲގެ ހަޟްރަތަށް ޝުކުރުކުރެވުނެވެ. ޒަކްވާން އާއި ބައްދަލުކުރަން އަހަރެން އެކޮޓަރިއަށް ވަންއިރު އެނދުގައި އުއްޑުން އޮށޯވެގެން ހުވަފެނީ ގޮތަކަށް ސީލިންގަށް ބަލަހައްޓައިގެން އޮތެވެ. މަޑުފިޔަވަޅުތަކެއްގައި ގޮސް ޒަކްވާންގެ ކަންފަތް ދޮށުގައި އަޑުގަދަ ކޮށްލުމާއިއެކު ޒަކްވާން ސިހިގެން ދިޔައެވެ.\n” ބްރޯ ކަލޭ ތިއުޅެނީ އަހަރެން މީހަކާ އިނުމުގެ ކުރިން އަހަރެން މަރާލަންތަ” މޭގައި އަތް އަޅައިގެން ތެދުވެ ޒަކްވާން އެނދުގެ ހެޑްބޯޑްގައި ލެގިލިއެވެ. އޭރު ޒަކްވާންއަށް ވީގޮތްފެނި އަހަންނަށް ހެވެނީއެވެ.\n” ކޮންގްރާ ބްރޯ… ނުވެސް ބުނަމެއްނު” ޒަކްވާން ކައިރީގައި އެނދުގައި އިށީންނަމުން އަހަންރެން ބުނެލީމެވެ.\n” އަދި ނުބުނެވިފަ ނެތެއްނު… އަމާން… އަދި އެހާ ރީތިކުއްޖެއް އަހަރެންގެ މުޅި ހަޔާތުގައިވެސް ނުދެކެން… އެކަމަކު އަހަރެން ހިތަށް އަރާ އޭނަ ހަމަ ރަނގަޅަށްވެސް އަހަންނާ އިންނަން ޤަބޫލުބާއޭ” ޒަކްވާން ބުންޏެވެ.\n” ކީއްވެ ތިހެން ތި ބުނީ” އަހަރެން ސުވާލުކޮށްލީމެވެ.\n” ނޭނގެ… އޭނާގެ މަންމައާއި ބައްޕަ ބުނި އެމީހުން އަހަންނާ ރުހި ޤަބޫލޭ… އެކަމަކު އެ އަންހެންކުއްޖާގެ މޫނުމަތިން އެއްވެސް ކަހަލަ އުފާވެރިކަމެއް އަހަންނަކަށް ނުފެނޭ… ” ޒަކްވާންގެ މޫނުމަތިން މާޔޫސްކަން ފެނިގެން ދިޔައެވެ.\n” ތިހަމަ ހީވާގޮތް… ބަލާތީ…މާތްﷲ އިރާދަކުރެއްވިއްޔާ މިފަހަރު ވަރަށް ކުލަގަދަކޮށް ބްރޯގެ ކައިވެނި ކުރެވޭނެ… ” ޒަކްވާން ހިތްހަމަޖައްސައި ދިނުމަށްޓަކާ އަހަރެން ބުނީމެވެ.\n” އެކަމަކު ފަހުން އެއަންހެން ކުއްޖާ ނުޤަބޫލު ވެއްޖިއްޔާޔޯ” ދެންވެސް ޒަކްވާންގެ ހިތްހަމަޖެހޭ ގޮތެއް ނުވިއެވެ.\n” ޤަބޫލު ނުވެއްޖިއްޔާ އެއަންހެންކުއްޖާ ލައްވާ ގަދަކަމުންވެސް ކައިވެނިކުރުވާނަން” ޒަކްވާންގެ ހެއްވާލުމުގެ މަޤްސަދުގައި އަހަރެން ބުނީމެވެ. ނަމަވެސް އެޖުމްލަ ވެގެން ދިޔައީ ޒަކްވާންއަށްޓަކާ ހަމަ ހަޤީގަތުގައިވެސް ކުރަންޖެހުނު ކަމަކަށެވެ.\n” ދެން މޮޅެތި ވާހަކަ ނުދައްކާ ބުނެބަލަ… އެއްކަލަ ކުއްޖާ ކައިރީ ލޯބިވާ ވާހަކަ ބުނީތަ” ޒަކްވާން އަހާލިއެވެ.\n” އަހަރެން ނުބުންޏަސް އޭނައަށް އިނގޭނެ އަހަރެން ލޯބިވާކަން… އަހަންނަށް ވެސް އެނގޭ އޭނަ އަހަރެން ދެކެ ލޯބިވާކަން… ދެން އޮތީ އޮފިޝަލީ ޕްރޮޕޯސް ކުރުން” އަހަރެން ހިނިތުންވެލަމުން ބުނީމެވެ.\n” އެކަމެއް ނޭނގެ ދެމީހުން ކިސްކުރާއިރަކު….” ހިނިގަނޑެއް ޖަހާލަމުން ޒަކްވާން ބުނެލިއެވެ.\n” އަސްލު އަހަރުމެން ދެމީހުންނަށް ގަސްދުގަކުރެވުނު ކަމެއް ނޫން އެއީ… ބުނެއެއްނު ޒުވާން އަންހެނަކާއި ފިރިހެނަކު ތަނެއްގަ އެކަހެރިވެއްޖިއްޔާ ތިންވަނަ މީހަކަށް އިބިލީސް ހުންނާނޭ… އެދުވަހުވެސްވީ ހަމަ އެކަހަލަ ގޮތެއް… ވީ ކުޑުންޓް ކޮންޓްރޯލް އަވަރ ސެލްވްސް… ނަސީބެއް އެއަށްވުރެ ބޮޑުކަމެއް ކުރެވުމުގެ ކުރިން އަހަރުމެން ދެމީހުންނަށްވެސް ހަމަހޭވެރިކަންވިކަން…” އަހަރެން ކުށްވެރިއަކު ފަދައިން ބުނެލީމެވެ.\n” ހްމްމްމް… ދެން ހެވޭ….އަދިވެސް އެކުއްޖާ ނަން ބުނާކަށް ނުވޭތަ” ޝަކުވާ ކުރާފަދަ ގޮތަކަށް ޒަކްވާން ބުންޏެވެ.\n” އާނ… އޮފިޝަލީ އަހަރެންގެ ގަރލްފްރެންޑަށް ވީމަ ޒަކްއާ ބައްދަލުކޮށްދޭން ގެންނާނަން… ” ލާނެއް ގޮތަކަށް އަހަރެން ބުނީމެވެ.\n” އެހެންވިއްޔާ އަހަރެންވެސް އަހަރެން އިންނަން މިއުޅޭ ކުއްޖާގެ ނަމެއް ނުބުނާނަން… ރަންކިއުމަށްފަހު އަމާންއާ ބައްދަލުކޮށްދޭނަން… ” ޒަކްވާންވެސް ދެރަނުވާން ވެގެން ބުނެލިއެވެ.\n” އެހެންވިއްޔާ ވާނެ ޑަބަލް ޑޭޓަކަށް ދާން… ސަޅި ކަމެއް ދޯ” އަހަރެން ބުނެލީމެވެ. ޒަކްވާން ވެސް ހީލަމުން ބޯޖަހާލީ އެކަމަށް އެއްބަސް ވަމުންނެވެ.\nހަމައެދުވަހު ޝާނީ އާއި އަހަރެން ބައްދަލުކުރީ ރަސްފަންނުގެ ހިތްގައިމު މާހައުލުންނެވެ. ފަނުން ހަދާފައިވާ ކުޑައެއް ދަށުގައި އަހަރުމެން ތިބިއިރު ޝާނީގެ ރީތި މޫނުން އަހަރެންގެ ނަޒަރު ވަތްކެއް ނުވެއެވެ. އެހެންދުވަސްދުވަހާ ހިލާފަށް އެދުވަހު ޝާނީގެ މޫނުމަތިން އެއްވެސް ކަހަލަ އުފާވެރިކަމެއް ނުފެނެއެވެ. ޝާނީ ކޮންމެވެސް ކަމަކާ ވިސްނަނީކަން އަހަންނަށް އެނގުނެވެ.\n” ޝާނީ ކޮންކަމަކާ ދެރަވެފަ.. އަހަރެން ދެކެ ހިތްހަމަނުޖެހިފަތަ….” ޝާނީ އެގޮތަށް އިންނަން ފެށުމުން އަހަންނަށް އުނދަގޫވެގެން އަހާލީމެވެ. ދެން ފެނުނީ ޝާނީ ރޯންފެށި ތަނެވެ.\n” ހެއި ބޭބީ ގާލް ކިހިނެއްވީ.. ކޮންކަމެއް ގޯސްވީ… ” އިންތަނުން ތެދުވެގެން ގޮސް ޝާނީ އިން ގޮނޑިކައިރީ އެއްފައި މައްޗަށް އިށީނދެ ޝާނީގެ މަޑުމަޑުކޮލުގައި ފިރުމާލަމުން އަހަރެން ބުނީމެވެ.\n” އަމާން… އަހަރެންގެ ކައިވެނި ހަމަޖެހިއްޖެ…. މަންމައާއި ބައްޕަ ބޭނުންވަނީ އަހަރެން އެމީހާއާއި އިންނަން… ދެން ކިހިނެއް އަހަރެން ހަދާނީ… ” ގިސްލަމުން ޝާނީ ބުނި ވާހަކައިން އަހަރެންގެ މޫނުމަތި މިލައިގެން ދިޔައެވެ.\n” އަހަންނަކަށް ނޭނގެ މަންމަމެންނަށް އެމީހާގެ ކޮންސިފައެއްކަމެއް ކަމުދިޔައީ.. އެހާ ރީތިވެސް މީހެއް ނޫން… އަނެއްކާ ބަލިމީހެއް… އަހަރެންވެސް ބޭނުމެއް ނޫން އިނދެގެން މާގިނަ ދުވަހެއް ނުވަނިސް ހުވަފަތް ވާކަށް…” ޝާނީގެ ބަސްތަކުން އަހަންނަށް ސިހުމަކަށްފަހު ސިހުމެއް ލިބެމުން ދިޔައެވެ.\n” އެއީ ކޮންނަމެއް ކިޔާ މީހެއް…” އަހަރެންގެ ޝައްކު ޔަގީނަށް ބަދަލުކުރުމަށް އަހާލީމެވެ.\n” އަމާން އަދިވެސް އޭނާގެ ނަންތަ އަހަން ބޭނުމީ… ޕްލީޒް އަމާން ސޭވް މީ ފްރޮމް ދިސް ތިންގް… ” އަހަރެންގެ އަތުގައި ހިފަމުން އާދޭހުގެ ރާގަކަށް އަމާން ބުންޏެވެ.\n” އަހަރެން މިއަހަނީ އެއީ ކޮންނަމެއް ކިޔާ މީހެއްހޭ…” ހިތް އަވަސްވެފައިވާ ހާލު އަނެއްކާވެސް އަހަރެން އަހާލީމެވެ.\n” ނޭނގެ މަށަކަށް… ކޮންމެވެސް ޒަކްވާނެކޭ ކަންނޭނގެ” ޝާނީގެ ޖުމްލައިން އަހަރެންގެ ފައިދަށުން ބިންގަނޑު ދެމިގެން ދިޔަކަހަލައެވެ. އިންތަނުން ތެދުވެވުނީ ކުއްލިއަކަށެވެ. ޒަކްވާންގެ ނަން ސިކުނޑީގައި އެނބުރެމުންފެށިއެވެ.\n” އަހަންނަށް އެނގޭ އަމާން ދެރަވާނެ ކަން… އަހަންނަށް އެނގޭ އަމާން އަހަރެންދެކެ ވަރަށް ލޯބިވާކަން… އަހަރެންވެސް ލޯބިވަނީ އަމާންދެކެ… އާނ އަމާން… އަހަރެން އަމާން ދެކެ ވަރަށް ވަރަށް ލޯބިވޭ…. ” އިވިގެން ދިޔައީ މީގެ ދެމިނެއްޓާހާއިރު ކުރިން އަހަރެން އިންތިހާއަށް އަހަން ބޭނުންވި ބަސްތަކެވެ. ނަމަވެސް މިހާރު އެބަސްތައް އަހަރެންގެ މެޔަށް ހެރޭ ތޫނު ކަށިތަކެއް ފަދައެވެ. ދެލޯ މަރާލައި ފުންނޭވައެއްލުމަށްފަހު އަހަރެން ޝާނީއަށް ޖަވާބުދޭން ތައްޔާރުވީމެވެ. ނަމަވެސް އޭގެ ކުރިން އަނެއްކާވެސް ޝާނީ ވާހަކަދައްކަން ފެށިއެވެ.\n” ހިނގާ އަވަހަށް މެރީކުރާން… އޭރަށް މަންމަމެންނަށް ކުރެވޭނެ އެއްވެސް ކަމެއް ނޯންނާނެ…” އަހަރެންގެ އަތުގާ ހިފާ އަހަންނާ ކައިރިވެލަމުން ޝާނީ ބުންޏެވެ. ހަމައެވަގުތު މަލާމާތްކުރާ ވައްތަރަށް އަހަރެން ހީލީމެވެ.\n” ހާދަ މޮޔައޭ ޝާނީ… އަހަރެން އެއްވެސް އިރެއްގަ ނުބުނަން ޝާނީ ދެކެ ލޯބިވެޔެކޭ… ކުށްހީއެއް ކުރެވިގެން ތިއުޅެނީ… އެހެންނޫނަސް ޝާނީފަދަ ރަހުމުކުޑަ މީހެއްދެކެ އަހަންނަކަށް ލޯތްބެއް ނުވެވޭނެ…” ހިތް މަތީގައި ހިލަގަނޑެއް ބާއްވަން އަހަންނަށް މަޖުބޫރުވިއެވެ. އެންމެ ގާތް އެކުވެރިޔާގެ ހައްޤުގައެވެ.\n” އަމާން ނުބުންޏަސް އަހަންނަށް އެނގެއޭ އަމާން އަހަރެންދެކެ ލޯބިވާކަން.. އަމާންގެ ލޮލުން އަހަންނަށް އެކަން ސާފުކޮށްފެނޭ… ގިނަރޭރޭ ދަންވަންދެން ފޯނުގައި ތިބުމާ.. އަހަރެން ނުބުންޏަސް އޮފީހަށް އަހަރެން ބަލާއައުމާ.. އަހަންނަށް ކެއަރ ކުރާގޮތާ… އެންމެ ބޮޑު ކަމަކަށް އެރޭ ކުރެވުނު ކަންތައް… ދެޓް ކިސް މީންސް އަލޮޓް ޓު މީ… ” ޝާނީގެ އަޑުގައި ތުރުތުރެއްވިކަން އަހަންނަށް ފާހަގަ ކުރެވުނެވެ. ޝާނީގެ ހިތަށް ކުރަމުން ދިޔަ އަސަރު އޭނާގެ މޫނުމަތިން ސާފުކޮށް ފެންނަން ހުއްޓެވެ. އަހަރެންގެ އިހުސާސްތައް ފޮރުވަމުން އަނެއްކާވެސް އަހަރެން ހީލީމެވެ.\n” ތިކިޔަނީ މުޅިންވެސް އަހަރެން ކޮށްކޮށް ވަރުބަލިވެފައިވާ ކަންތައް… އެރޭގެ އެކިސް ގެ މާނަ ޝާނީއަށް ތިނެގުނީ ނުބައިކޮށް… އެރޭ އަހަރެންގެ މަޤްސަދަކަށްވީ އެހެން ކަމެއް.. އެރޭ އަހަންނަށް އެކަން ކޮށްދިންނަމަ މިއަދު އަހަރެން މިތާކު ނުހުންނާނަން… މެރީ ކުރާށޭ… ހެހެހެ… އަހަރެން ނޫޅެމޭ މޮޔަވެގެނެއް… ޝާނީ ކަހަލަ ކިތަންމެ އަންހެނުންނަކީ މިހާރު އަހަންނަށް ހިތި އެއްޗެއް… ޝާނީ އަހަރެން ތިހާ ބޭނުންވަންޔާ ވަން ނައިޓް ސްޓޭންޑަކަށް ދެވިދާނެ…” ޝާނީއާއި ކައިރިވާން މަސައްކަތް ކުރަމުން އަހަރެން ބުނެލީމެވެ. އެވަގުތު އަހަރެންގެ މޫނުމައްޗަށް އަރައިގެން ދިޔަ ހޫނު އެތިފަހަރުން އަހަންނަށް ސިހުމެއް ނުލިބެޔެވެ. ޝާނީގެ ފަރާތުން އެބޮނޑި އަންނާނެކަން އެނގޭތީ އަހަރެންހުރީ އެކަމަށް ތައްޔާރުވެގެންނެވެ.\n” އަހަރެން ހިއެއް ނުކުރަން އަމާން ތީ ތިހާ މުޑުދާރު ފެންވަރު ދަށް މީހެއް ކަމަކަށް… ތިކަހަލަ މީހެއްދެކެ ލޯބިވެވުމަކީ އަހަންނަށް ކުރެވުނު ވަރަށް ބޮޑު ކުށެއް… ތިކަހަލަ ފިރިހެނުންނާ ހެދިއޭ އަހަރުމެން ކަހަލަ ނިކަމެތި އަންހެންކުދިން ފަލީހަތް ވަނީ… މަންމައާއި ބައްޕަ ބުނީ ރަނގަޅަށް… މިހާރު މިއުޅޭ ފިރިހެނުންނަށް އިތުބާރު ކުރާކަށް ނުވާނެ…. އެމީހުން ދެއްކި މީހަކާ އިނުން މާރަނގަޅު… މީގެ ފަހުން ތި އަމާން އާއި އަހަންނާ އެއްވެސް ގުޅުމެއް ނޯންނާނެ… އަހަރެން އަމާންއަށް ނަފްރަތުކުރަން…. ” އެންމެ ފަހުބަސް އިއްވާލަމުން ޝާނީ އަހަންނާއި ދުރަށް ހިނގައިގަތެވެ. އަހަރެން އެންމެ ލޯބިވާ ޝާނީ އަހަންނާ ދުރަށްދާތަން ބަލަންހުރިއިރު އަހަރެންގެ ހިތްދެފަޅިވާ ކަހަލައެވެ. އަޑެއްނައެއް ކަމަކު ލޮލުން ކަރުނަ ފައިބަމުން ދިޔައެވެ. އެތަކެއް ޒަމާން ވަންދެން ދެކެމުން އައި ހުވަފެން އަމިއްލަ އަތުން ކަފުންކޮށް ވަޅުލީއެވެ. އަހަރެންގެ އެންމެ ލޯބިވާ އެކުވެރިޔާއަށްޓަކައެވެ. ނޭނގިނަމަވެސް ޒަކްވާން ކައިރީ ބުނެފައިވާ ކަންތައް ކޮށްދިނީއެވެ. އެދުވަހު އަހަރެން އެތަނުން ދިޔައީ އަހަރެންގެ ހިތުގައި ޝާނީއަށްޓަކައި އޮތް ސާފު ތެދުވެރި ލޯތްބަށް ފަސްއަޅާ ފޮރުވާފައެވެ.\nއޭގެ ފަހުން ދެތިން ދުވަހެއް ވީއިރުވެސް އަހަރެން ޒަކްވާންއަކާ ބައްދަލެއް ނުކުރަމެވެ. ކޮންމެހެން ނިކުންނަންޖެހޭ ހާލަތެއްގަ ނޫނީ ގެއިންވެސް ނުނިކުންނަމެވެ. ޒަކްވާން އާއި ޝާނީގެ ރަންކިއުމުގެ ހަފްލާއަށް ދައުވަތު ލިބުނީ ހަތަރު ވަނަ ދުވަހުއެވެ. ޒަކްވާން އުފާވާނެވަރު އިނގޭތީ އެކަމާ އަހަރެން ހިތްހަމަޖެހުނެވެ. ހަމައެހެންމެ ލޯބިވާ ފަރާތް ވަކިވެދާތީ ހިތްރޮމުންދިޔައެވެ. ރަންކިއުމުގެ ހަފްލާއަށް ނުދާން އަހަރެން ވަރަށް މަސައްކަތް ކުރީމެވެ. ނަމަވެސް ޒަކްވާންއާއި އޭނާގެ މަންމަގެ އެދުންތަކާއި އާދޭސްތަކުގަ ކޮޅުފައިން ނުޖަހަންވެގެން އަހަރެން އެހަފްލާއަށް ދިޔައިމެވެ.\nހަފްލާ ކުރިއަށް ދިއުމަށް ހަމަޖެހިފަ އޮތީ ރާނބާ ރެސްޓޯރެންޓްގެ ދެވަނަ ފަންގިފިލާގައެވެ. އެތަނަށް ގޮސްފައިވެސް މައްޗަށް އަރަން ނުކެރިފައި އަހަރެން ހުރީމެވެ. ޝާނީއާއި ކުރިމަތިލާނެހާ ހިތްވަރެއް ނެތީމައެވެ. ނަމަވެސް ޒަކްވާން ފޯނުކޮށްފައި އަހަރެން އައިމަ ނޫނީ ހަފްލާ ނުފާށާނަން ކަމުގައި ބުންޏެވެ. މަޖުބޫރުވުމާއެކު އަހަންނަށް ޖެހުނީ ދާށެވެ. މައްޗަށް އަރައިގެން އެމީހުންތިބި މޭޒާއި ދިމާއަށް ހިނގާފައި ދިޔައިރު އަހަންނަށް ބެލެމުން ދިޔައީ ޒަކްވާން ކައިރީގައި އިސްޖަހާލައިގެން އިން ޝާނީއަށެވެ. މޫނުމަތިން އެއްވެސް ކަހަލަ އުފާވެރިކަމެއް ނުފެނެޔެވެ.\n” އެއޮށް އައީ ޒަކްވާން ތިނައިސްގެން އުޅޭ މީހާ” އަހަރެން ފެނުމާއި އެކު ޒަކްވާންގެ މަންމަ ބުނެލިއަޑު އިވުމެވެ. ޒަކްވާން އަހަންނަށް ބަލާލިއިރު އެދެލޮލުން ފެންނަމުން ދިޔަ އުފާވެރިކަން އަހަންނަށްވެސް ފެންނަމުން ދިޔައެވެ.\n” މައި މޭން… ބްރޯ އާދޭ މިތާ އިށީންނަން… ” އޭނާ ކައިރީގައިން ގޮނޑި ދައްކާލަމުން ޒަކްވާން ބުންޏެވެ. އޭރުވެސް ޝާނީ ހަމައެގޮތަށް އިސްޖަހައިގެން އިނެވެ.\n” އޯކޭ… އަހަރެން ހުންނާނަން މިތާ” އަހަރެންގެ އަޑެ އިވުމާއެކު ޝާނީ ސިހިފައި ބަލާލިއެވެ. އަހަރެން ފެނުމާއެކު ޝާނީގެ ދެލޯ ބޮޑުވެގެން ދިޔައެވެ.\n” ޝާނީ… އެއީ އަހަރެންގެ އެންމެ ގާތް އެންމެ ލޯބިވާ އެކުވެރިޔާ އަމާން… މަންމައާއި ބައްޕައަށްފަހު އަހަރެން އެންމެ ލޯބިވާ އިންސާނާ… ބްރޯ… މީނީ އަހަރެންގެ ޓު ބީ ވައިފް.. ޝާނީ…” ޒަކްވާން އަހަރުމެން ދެމީހުން ތައާރަފްކޮށްދިންއިރު އަހަރުމެންނަށް ތިބެވުނީ އެކަކު އަނެކަކަށް ބަލަހއްޓައިގެންނެވެ. ޝާނީގެ ލޮލުން އެތަކެއް ސުވާލެއް އަހަންނާ ކުރަން ބޭނުންވެފަ ވާކަން އެނގެމުން ދިޔައެވެ.\nރަންކިއުމުގެ ހަފްލާ ކުރިއަށް ދިޔައިރު ޝާނީގެ ލޯ އިރުއިރުކޮޅާ އަހަންނަށް އަމާޒުވަމުން ދިޔައެވެ. އަހަރެންވެސް އެފަދަ ހާލެކެވެ. ރަނުގެ އަދަދު ބުނިއިރު ޝާނީގެ އަޑުވެސް ނިކުތީ ހަމަކިރިޔާއެވެ. ރަންކިޔާ ނިމުމަށްފަހު ޒަކްވާން ޝާނީގެ އިނގިލީގައި އަނގޮޓި އެޅުވިއެވެ. އެމަންޒަރު ބަލަން އަހަރެންގެ ހިތަށް ކުޅަދާނައެއް ނުވިއެވެ. ހިތްކުދިކުދިވެގެން ދާފަދަ އިހްސާސެއް ކުރެވުނެވެ. ހިތުގައި އަޅަމުންދިޔަ ވޭނަށް ކެތްނުކުރެވި ލޮލުން އެކަން ހާމަވާން ފެށުމުން އަވަހަށް އަހަރެން އެތަނުން ފޭބީއެވެ. ސިޑިން ތިރިއަށް ފޭބުނީ ހަމަކިރިޔާއެވެ. ލޮލުން ހޯސްލާފައި ކަރުނަ އަންނަންފެށިއެވެ. އަވަހަށް ނިކުތީ ބޭރަށެވެ. ބޭރަށް ނިކުމެ ހަމަޖެހެވޭތޯ މަސައްކަތް ކުރަމުން އަހަރެން ފުންނޭވައެއް ދޫކޮށްލީމެވެ. ހަމައެވަގުތު ކޮންމެވެސް މީހަކު ފަހަތުން އަހަރެންގެ ކޮނޑުގައި އަތްއަޅާލިއެވެ. އަވަސްއަވަހަށް މޫނު ފޮހެލަމުން އަހަރެން އެނބުރުނީ ޒަކްވާން ކަމަށް ހީކޮށެވެ. ހީކުރިގޮތާ ހިލާފަށް އެތާ ހުރީ ޝާނީއެވެ. ދެލޯ ފެންކަޅިވެފައެވެ.\n” އަހަންނަށް މާފުކުރޭ އަމާން… އެރޭ އަހަންނަށް ޒަކްވާންއާއި ދިމާއަށް އެއްޗެތި ގޮވުނީ އެއީ އަމާންގެ އެންމެ ގާތް އެކުވެރިޔާކަން އެނގިގެނެއް ނޫން… ” ޝާނީގެ އަޑުގައި ރިހުމެއް ވިއެވެ. އެއީ އެއްވެސް ކަމެއް ނޫން ކަމުގައި ބުނެ އަހަރެން ދާން އުޅުނީމެވެ. ނަމަވެސް އޭގެ ކުރިން ޝާނީ އަހަރެންގެ އަތުގައި ހިފާ މަޑުކުރުވިއެވެ. ތެދަށް ބުނާނަމަ ޝާނީގެ އަތްފޮޅުވާލާފައި ދާނެހާ ހިތްވަރެއް އަހަރެންގެ ކިބައިގާ ނެތީއެވެ.\n” އަހަންނަށް ހުރިހާ ކަމެއްވެސް އެނގިއްޖެ… ލޯބިވާ އެކުވެރިއަކަށްޓަކާ އަމާން ތިވަނީ ވަރަށް ބޮޑު ގުރުބާނީއެއް.. ” ވާހަކަ ދައްކަމުން އައިސް ޝާނީ އަހަންނާ ކުރިމަތިލިއެވެ.\n” އެކަމަކު އަހަންނޯ… ތިގޮތަށް ކަންތައް ކުރީމަ އަހަންނަށް ކުރާނެ އަސަރު އަމާންއަށް ހަމަ ނޭނގެނީތަ… އަހަރެންގެ ހިތްކުދިކުދިކޮށްލާފައި އެކުވެރިޔާގެ ހަޔާތް އާބާދުކުރަން ތިވިސްނާއިރު އަހަރެން އަތުގަވެސް އޮންނަނީ ހިތެއް ކަމެއް ނޭނގޭތަ… އަހަރެންގެ ހިތަށް ތަދުވާނެވަރު ނޭނގޭތަ…” ރޮވޭ ވަރުން ޝާނީއަށް ވާހަކަވެސް ނުދެއްކެއެވެ. ދެން ފެނުނީ އަހަރެންގެ ގަމީހުގެ ގިރުވާނުގައި ދެއަތުން ހިފިތަނެވެ.\n” ޕްލީޒް އަމާން… އަހަންނަށް ތިހެން ނުހަދާ… އަހަންނަށް އަމާންއާއި ނުލާ ނޫޅެވޭނެ… އަހަންނަށް ރަހުމް ކުރޭ… ” ޝާނީގެ އެވޭނީ ރުއިމުގެ އަޑުއިވުމުން އަހަންނަށްވެސް ކެތެއް ނުވިއެވެ. މަޑުމަޑު ގިހެއް ލަމުން އަހަރެން ގަދަކަމުން ޝާނީގެ އަތްނައްޓުވާ ދުރުކޮށްލީމެވެ.\n” ޕްލީޒް ޝާނީ… ޝާނީ އޭނައާ ނީނދެފިއްޔާ އޭނާގެ ހިތްހުއްޓިގެން މަރުވެދާނެ…. ޝާނީއަށް އަހަރެން ލިބިދާނެ… ޝާނީދެކެ މާލޯބިވާ މީހަކުވެސް ލިބިދާނެ.. އެކަމަކު އަހަންނަކަށް އެފަދަ އެކުވެރިއެއް ނުލިބޭނެ… ޕްލީޒް އަހަންނަށްޓަކާ…” އެހެން ބުނިއިރު އަހަންނަށް ރަނގަޅަށްވެސް ރޮވިއްޖެއެވެ. ވަކި ޖަވާބެއް ނުދީ ރޮމުން ރޮމުން އައި ކޮޅަށް ދުއްވައިގެތެވެ. އިތުރަށް އެތާ ހުންނަން ބޭނުންނުވެ އަހަރެން ސައިކަލަށް އަރާ ނައްޓާލީމެވެ.\nއޭގެ ފަހުން އަހަންނަށް ޝާނީ ފެނުނީ ކައިވެނީގެ ހަފްލާ ތެރެއިންނެވެ. ހުދު ކުލައިގެ އެހެދުމުގައި ޝާނީ ފެންނަލެއް ވަރަށް ރީއްޗެވެ. ކުރިއާ ހިލާފަށް މޫނުމަތިން އުފާވެރިކަން ފެންނަމުން ދިޔައެވެ. ޒަކްވާންވެސް ހުރީ އެހާ އުފާވެފައެވެ. ގާޒީ އައުމާއެކު އެންމެން ކައިވެނިކުރަން ހަމަޖެހިފައިވާ މޭޒުކައިރިއަށް ޖަމާވިއެވެ. އެދިމާލަށް ދަމުން ޝާނީ އަހަރެން ކައިރީ މަޑުކޮށްލިއެވެ.\n” ހާސްނުވޭ… ލޯތްބަށް އެދި އާދޭސް ކުރާކަށް ނޫން މިއައީ… ދެތިން ވާހަކައެއް ބުނެލަންވެގެން… އަހަރެން އަބަދުވެސް އަމާން ދެކެ ލޯބިވާނަން… އަހަންނަށް ހިތްހެޔޮ ކުރާތި… ދެން ކުޑައިރުކޮޅެއްގެ ތެރޭގައި ހުރިހާ ވޭނަކަށް ނިމުމެއް އަންނާނެ… ފޯ ދަ ލާސްޓް ޓައިމް އައި ލަވް ޔޫ ވެރި މަޗް އަމާން…” ހިނިތުންވެހުރެ މިހެން ބުނަމުން ޝާނީ އެދިމާއަށް ހިނގައިގަތެވެ. ކޮންމެވެސް ވަރެއްގެ ހިތްހަމަޖެހުމެއް ލިބުނެއް ކަމަކު ހިތުގައި ރިހުމެއްވެސް ވިއެވެ. ކައިވެނީގެ މަޖިލިސް ފެށިގެން ކުރިއަށް ދިޔައިރު އަހަންނަށް ތަފާތުކަމެއް ފާހަގަ ކުރެވުނެވެ. ޝާނީ ހިނިތުންވެގެން އަހަންނާ ދިމާއަށް ބަލަން އިންގޮތެވެ. ހިސާބެއްގެ ވަރުބަލިކަމެއްވެސް އެމޫނުމަތިން ފެންނަމުން ދިޔައެވެ. ކުޑަހިނދުކޮޅެއްގެ ތެރޭގައި ފެނުނީ ޝާނީ ގައިން ވަރުދޫވެ ގޮނޑިން ތިރިއަށް ވެއްޓުނުތަނެވެ. ވަގުތުން ހޭނެތުނު ޝާނީ އަނގައިން ހުދުކުލައިގެ ފޮނުތަކެއް ފައިބާން ފެށިއެވެ. އަހަންނަކަށް ވީނުވީއެއް ނޭނގުނެވެ. އެތަނަށް ޖަމާވަމުން ދިޔަ އެންމެން ދުރަށް ލަމުން އަހަރެން ވެއްޓިފައި އޮތް ޝާނީގެ ބޯ އަހަރެންގެ އުނގުމަތީގައި ބޭއްވީމެވެ. އެއަށްފަހު ހޭނެތިފައިވާ ޝާނީއަށް ގޮވަމުން ދިޔައީމެވެ. ޝާނީގެ އެއްވެސް ހަރަކާތެއް ނެތްކަން އެނގުނު ހިނދު އަހަރެން ތުރުތރުލާ އަތް ޝާނީގެ ނޭފަތާ ކައިރިކޮށްލީމެވެ. ނޭވާ ނުލާކަން އެނގިގެން ދިޔަ ވަގުތު އަހަރެން މުޅި ގައިން ހީބިހި ނަގައިގެން ދިޔައެވެ. ހަނދާނަށް އައީ ކުޑައިރުކޮޅެއް ކުރިން ޝާނީ ބުނެލި ބަސްތަކެވެ.\n‘ ކުޑައިރުކޮޅެއްގެ ތެރޭގައި ހުރިހާ ވޭނަކަށް ނިމުމެއް އަންނާނެ…’ އެޖުމްލަ އަހަރެންގެ ސިކުނޑީގައި އެނބުރެމުން ދިޔައެވެ. އެހެން އެއްވެސް މީހެއްގެ އަޑެއް އަހަންނަށް ނީވޭ ކަހަލައެވެ. އަޑުން އަޑު ނަގާ އަހަންނަށް ރޯންފެށުނީ ކުއްލިއަކަށެވެ.\n” ނޫން… ޝާނީ އަހަރެން ދޫކޮށްފަ ނުދޭ…. ޝާނީ… އަހަރެން ޝާނީދެކެ ވަރަށް ލޯބިވޭ… އަހަރެން ޒަކްވާން އާއި އިންނަން ޝާނީއަކަށް މަޖުބޫރެއް ނުކުރާނަން… ޕްލީޒް ކަމް ބެކް ފޯރ މީ…” ރޮމުން ރޮމުން އަހަންނަށް ކިޔޭ ނުކިޔޭއެއްވެސް ނޭނގޭ ކަހަލައެވެ. ބަލަން ތިބި އެއްވެސް ބަޔަކަށް އަހަރެންގެ ފަރުވާލެއް ނެތެވެ.\n” އަމާން…” އަހަންނަށް ހޭވެރިކަންވީ ރިހުން އެކުލެވޭ އަޑަކުން ޒަކްވާން ގޮވާލުމުންނެވެ. އަހަންނަށް ބަލާލެވުނުއިރު ޒަކްވާން އަހަންނާ ދިމާއަށް ބަލާން ހުރީ އެތަކެއް ސުވާލެއް އުފެދިފައެވެ.\n” ޝާނީ އަކީ އަމާން ލޯބިވި ކުއްޖާދޯ… އެހެންވެ ދޯ އެކުއްޖާ އާއި އަހަންނާ ބައްދަލު ނުކޮށްދިނީ… ޝާނީ ލޯބިވަނީ އަމާން ދެކެ ދޯ… އަހަންނާ އިންނަން އޭނައަށް މަޖުބޫރު ކުރީ އަމާން ދޯ… މާފުކުރޭ އަމާން… އަހަންނަކަށް ނޭގޭ އެކަމެއް އެހެންނޫ….” ޒަކްވާންއަކަށް ވާހަކައެއް ނުދެއްކުނެވެ. މެޔަށް ތަދެއް އަރާ ޒަކްވާންވެސް ހުރި ދިމާއަށް ވެއްޓުނެވެ. އެންމެންގެ ރުއިމުގެ އަޑު މުޅި ތާނގައި ގުގުމާލިއެވެ.\nއަހަރެންގެ ސަބަބުން ދެފުރާނައެއް ދުނިޔެއާ ވަކިވެގެން ދިޔައީއެވެ. ޝާނީ އަމިއްލައަށް ޒަހަރުކައިގެން މަރުވިއިރު ލިބުނު ހިތްދަތިކަމަށް ކެތްނުވެ ހިތްހުއްޓިގެން ޒަކްވާން މަރުވީއެވެ. އެދެމީހުންގެ އިތުރުން އެދެމީހުންގެ އާއިލާއަށް އަހަންނަށް މިދެވުނީ ކިހާ ބޮޑު ދެރައެއް ހެއްޔެވެ.\nއަޅެ އަހަރެންގެ މިވާހަކަ އަޑުއެހި ބުނެބަލާށެވެ. އަހަންނަކީ ބޮޑުކުށްވެރިއެއް ނޫންހެއްޔެވެ.\nhere’s my 4th story.. hope You ppl will like it.. see you again tommorow in sha Allah 🙂\nalheyy varah varah salhi stry.. keep up your good work♥when next stry😇\nThank you melon ❤\nMasha Allah..❤❤❤❤❤❤❤❤❤❤❤❤ beautiful..💓 wonderful..💓💓 perfect..💓💓 nice💓💓 obbiness to the max..💓💓 dhn neygey bunaane ehcheh vs…❤❤❤❤😊😊😊😊😊 alhey haadha ryhchehy mivaahaka vs akii…❤❤❤❤ Hama aslah speechless vehjje…😃😃😃😃😃😃😃 Masha Allah… Thank u akii mikahala rythi stories genes dheythy…❤😊❤😊❤😊❤❤ Maaii Allah thibaage faafa fuhsavaa thibaa thi kuraa masahkathugai barakaaii lahvaashi.. aameen..❤❤❤❤❤❤ akii plz dheenee vaahaka eh liyan v nun… Akii ge dheenee vaahaka eh kiyaa laa hithun hama keii madhu vefa myny…😃😃😃😃😃❤❤❤❤❤❤❤❤😃😊💓😊 Abadhu beleni mihaaru akii ge vaahaka eh aahsa in thow… ❤❤❤😊❤😊❤ Keep up the gud work akii…❤❤❤❤ Haveanice day.. ly💓❤💓❤💓❤💓\nJazakillah khair naf.. in Sha Allah thikan kuraanan..😘😘😘🤗\nOmg… haadha reehchey.. kiyaairu hama sifavey.. vvvvv salhi.. nxt stry ah wait kuran eba..👍👍👍👍😘😘\nThank you Scarlet ❤\nVvvvv reethi mi story.hamaragalhahves rovihjje😭😭\nThank you amimi 😪❤\nMaa has Allah mi vahaka hama super ingey .. looking forward to read another story from yu soon .. keep it up dear\nThank you Eekko❤\n*** Maa sha Allah\nVarah reethi mi vaahaka.. Akki keep up the good work dear.. Waiting for the next story of urs\nBuneemennu kommedhuvahaku gennaanamey\nMiss nuliyevey haalatheh yes aisdhaanehnu hama.. ekam in Sha Allah konme dhuvahakuves upkohdheveytho balaanan\nKeekey bunaanee ves dho reethi kamun vvvvvvvv furihama v reethi maasha allah\nHama Rangalhah ves rovihjje…. 😩😩😭😭😭Mi part ves Varah furihama….. 👍👍👍👍\nOMG konfadha nice story eh…\nVvvvvv obi igeyyyy😊😊😊\nވިންދޭ ލޯބި ތީ އެދޭ 48\nވިންދޭ ލޯބި ތީ އެދޭ 49\nއައިރާ (އެއްވަނަ ބައި…….1)\nބުނެދޭށޭ ރުހެމޭ 21\nފެވިފާތިނަން ވެޔޭމިހިތުގާ 1


Messi ah 500 million euro ge hushahelhumeh! | Mihaaru\nބާސެލޯނާގެ ތަރި ލިއޮނަލް މެސީ.-- ފޮޓޯ: އޭއެފްޕީ\nމެސީ އަށް 500 މިލިއަން ޔޫރޯގެ ހުށަހެޅުމެއް!\n17 ޑިސެމްބަރ 2016 - 08:14 1 comment\nލަންޑަން (ޑިސެމްބަރު 17) - ޗައިނާ ސުޕަ ލީގުގެ ކްލަބް ހެބޭއީ ޗައިނާ ފޯޗިއުން އިން ބާސެލޯނާގެ ތަރި ލިއޮނަލް މެސީ އަށް 500 މިލިއަން ޔޫރޯގެ ބިޑެއް ކުރުމަށް ތައްޔާރުވަމުން އަންނަ ކަމަށް ރިޕޯޓްތައް ބުނެފި އެވެ.\nހެބޭއީ ޗައިނާ ފޯޗިއުން އަކީ ޗައިނާ ސުޕަ ލީގުގައި މި ފަހަރު މުޅިން އަލަށް ވާދަކުރަމުން އަންނަ ޓީމެކެވެ. އެ ޓީމުން އަންނަނީ ކުރިން ރެއާލް މެޑްރިޑާއި މެންޗެސްޓާ ސިޓީ އަށް އިރުޝާދުދިން ޗިލީގެ މެނުއަލް ޕެލެގްރިނީ ކޯޗަކަށް ހަމަޖެއްސުމަށް ވެސް މަސައްކަތް ކުރަމުންނެވެ.\nރިޕޯޓްތައް ބުނާގޮތުން ހެބޭއީ ޗައިނާ އިން މެސީ އަށް ހުށަހަޅާނީ ފަސް އަހަރުގެ އެއްބަސްވުމެކެވެ. މި އެއްބަސްވުމުގެ ދަށުން މެސީ އަށް މުސާރައިގެ ގޮތުގައި އަހަރަކު 100 މިިލިއަން ޔޫރޯ ލިބޭނެ ކަމަށް ރިޕޯޓްތައް ބުނެ އެވެ. ބާސެލޯނާގައި މެސީ އަށް ލިބެނީ އަހަރަކު 40 މިލިއަން ޔޫރޯ އެވެ.\nބާސެލޯނާ އިން އަންނަނީ މެސީއާ އެކު ހަދާފައިވާ އެއްބަސްވުން އާ ކުރުމަށް މަޝްވަރާ ކުރަމުންނެވެ. އަދި ވަރަށް އަވަހަށް މެސީ އެގްރިމެންޓުގައި ސޮއިކުރާނެ ކަމަށް އެ ކްލަބުން ބުނެ އެވެ.\nރިޕޯޓްތައް ބުނާގޮތުގައި މެސީ ބޭނުންވަނީ ފަސް އަހަރަށް އެއްބަސްވުން އާ ކުރާއިރު، އެ އެއްބަސްވުމުގެ ފުރަތަމަ ތިން އަހަރު ނިމުމުން ފަހު ދެން އޮތް ދެ އަހަރު ތެރޭ ޔޫރަޕުން ބޭރު ކްލަބަކަށް އޭނާ ބަދަލުވާން ބޭނުންވެއްޖެނަމަ އެ ފުރުސަތު އޭނާ އަށް ލިބޭ ގޮތަށް އެއްބަސްވުމުގައި ހިމެނުމަށެވެ. މެސީ ވަނީ ކެރިއަރު ނިންމާލުމުގެ ކުރިން އޭނާގެ ކުރީގެ ކްލަބް ނެވެލް އޯލްޑް ބޯއީސް އަށް ކުޅެން ބޭނުން ކަމަށް ބުނެފަ އެވެ.\nބާސެލޯނާ އިން ވަނީ އެ ކްލަބަށް ކުޅޭ އުރުގުއޭގެ ފޯވާޑް ލުއިސް ސުއަރޭޒްގެ އެއްބަސްވުން 2021ގެ ނިޔަލަށް އާ ކޮށްފަ އެވެ. މި އެއްބަސްވުމުގެ ދަށުން އެހެން ކްލަބަކަށް އޭނާ ގަނެވޭނީ 167.5 މިލިއަން ޕައުންޑަށެވެ.\nއިތުރު ލިޔުންތައް ލިއޮނަލް މެސީ ބާސެލޯނާ ޗައިނާ


މެހެމާނާ ވަކިވެ ދިއުމުގެ ކުރިން… – ޖަމްޢިއްޔަތުއް ސަލަފް\nމެހެމާނާ ވަކިވެ ދިއުމުގެ ކުރިން…\nލިޔުނީ: އައްޝައިޚް ޒަމްޒަމް ފާރިޝް\nތާރީޚް: 13:56 13 މެއި 2020\nޙަމްދު ހުރީ މާތް ﷲ އަށެވެ. ޞަލަޥާތްލެއްވުން އެދި ދުޢާކުރަނީ އެކަލާނގެ ލޮބުވެތި ކައުއިތުރު ނަބިއްޔާގެ މައްޗަށެވެ.\nމިޢާލަމުގައިވާ ކޮންމެ ކަމަކީ ވެސް ނިމުމަކާ ދިމާލަށް ދަތުރު ކުރާ ކަންކަމެވެ. ހަމަ އެފަދައިން ކޮންމެ މީހަކީ ވެސް އެމީހަކާ ބައްދަލުކުރާ ފަރާތްތަކާ ވަކިވެ އަލްޥަދާޢު ކިޔާނެ މީހެކެވެ. ކަންމިހެން އޮތްހިނދު، މީގައި މުހިއްމުވެގެން ދަނީ އެފަރާތަކާ އެކު އަޅުގަނޑުމެން މުޢާމަލާތް ބަހައްޓާ ގޮތެވެ. ބައްދަލުވާ ހިދުން ފެށިގެން ވެސް އެފަރަތަކާ މެދު ރަނގަޅަށް ކަން ކުރެވިފައި ވާނަމަ އެއީ ވަރަށް ވެސް ބޮޑު ނިޢުމަތެކެވެ. އެހެންނަސް ފަރުވާކުޑަކޮށް މުޢާމަލާތް ކުރެވިފައި ވާނަމަ ބާކީ އޮތް ދުވަސްކޮޅުގައި ވިޔަސް، ކުރިން ފާއިތުވެގެން ދިޔަ ބައި ފޫބައްދަން ބުރަ މައްސައްކަތް ކުރުމަކީ ކޮންމެހެންވެސް ކުރަންޖެހޭ މުހިއްމު ކަމެކެވެ. އެހެން ނޫންނަމަ އެކުރިމަތިވީ ވަރަށް ވެސް ހިތާމަވެރި ނިމުމަކާއެވެ.\nއަޅުގަނޑުމެންނާ ބައްދަލުކޮށްފައި މިވާ ބަރަކާތްތެރި މެހެމާނަކީ ވެސް އަޅުގަނޑުމެންނާ ވަކިވެ އަލްޥަދާޢު ކިޔާނެ މެހެމާނެކެވެ. ކިތަންމެ އެކުގައި އުޅެން ބޭނުން ވިޔަސް އެއީ ނައިސް ނުދާނެ ކަމެކެވެ. އެގޮތުން އަޅުގަނޑުމެން މިހާރު ގުނަމުން މިދަނީ މި މަތިވެރި ރަމަޟާން މަހުގެ އެންމެ ފަހު ދުވަސްތަކެވެ. އަޅުގަނޑުމެންނާ ކައިރިވަމުން އެއަންނަނީ އެމަހުގެ އެންމެ އަގުބޮޑު ހަދިޔާ ހިމެނިގެންވާ ޒަމާންތަކެވެ. ފަހެ، މިފަދަ ދުވަސްތަކަކީ އެއްގޮތަކަށް ވެސް ބީވެގެން ދިޔަދޭން ހެޔޮވާނެ ދުވަސްތަކެއް ނޫނެވެ. ފައިދާ އާއި ކާމިޔާބުގެ ގޮތުން ބެލިކަމުގައި ވިޔަސް މިފަދަ ފުރުޞަތުތަކަކީ މަދު ފުރުޞަތުތަކެކެވެ.\nއެހެކަންކަމުން މިއީ ބަރަކާތްތެރި ލައިލަތުލްޤަދްރީގެ މޮޅުއިތުރުކަން ލިބިގަތުމައްޓަކައި މަސައްކަތްކުރަން އެދޭ މީހާ ގަދައަޅައި މަސައްކަތް ކުރަންވީ ވަގުތުތަކެވެ. މިމަހުގެ ކުރީކޮޅުގައި ފަރުވާކުޑަ ކުރެވިފައިވާ ކޮންމެ މީހަކަށް އޭނާގެ އަތުން ގެއްލިގެން ދިޔަ ދަރުމައާއި ޘަޥާބުގެ ބަދަލު އަލުން ހޯދުމައްޓަކައި ތައުބާވެ އައު ހިތްވަރަކާއެކީ ބުރަ މަސައްކަތް ކުރަން މިއީ ރަނުގެ ފުރުޞަތެކެވެ.\nއެފަދަ ހިތްވަރެއްގައި މަސައްކަތް ކުރަން އެދޭނަމަ އަޅުގަނޑުމެންނަށް އަނެއްކާވެސް އޮތީ މަތިވެރި މާތް ނަބިއްޔާ صلى الله عليه وسلم ގެ ސީރަތުގެ ޞަފުޙާތައް އަލުން ހުޅުވާލުމެވެ. އެކަލޭގެފާނު ކަންކުރެއްވި ގޮތްތައް އަލުން ކިޔައި މުރާޖާ ތަކުރާރު ކުރުމެވެ. އެ މައްސަރުގައި ކަންކުރެއްވި ގޮތްތަކުގެ މަތިން އަނެއްކާވެސް ހަނދުމަ އައުކޮށްލުމެވެ. ވަކިން ޚާއްޞަކޮށް ފަހު ދިހައެއްގައި އެކަލޭގެފާނުގެ ޢަމަލުފުޅުތައް ބެހެއްޓެވިގޮތް ހިތްމައްޗަށް ގެނައުމެވެ. އެގޮތުން ތިރީގައި މި ހިމަނާލަނީ ރަމަޟާން މަހުގައި މާތް ނަބިއްޔާ صلى الله عليه وسلم ގެ ޢަމަލުފުޅުތައް ބެހެއްޓެވި ގޮތް ބަޔާން ކުރައްވައި އަލްއިމާމް އިބްނުލްޤައްޔިމް رحمه الله ޛިކުރު ކުރައްވާފައިވާ ކުރު އެހެނަސް ޝާމިލް ޖުމްލަކޮޅެކެވެ.\nقال ابن القيم – رحمه الله تعالى -: ”وكان من هديه – صلى الله عليه وسلم – في شهر رمضان: الإكثار من أنواع العبادات، فكان جبريل – عليه الصلاة والسلام – يدارسه القرآن في رمضان، وكان إذا لقيه جبريل أجود بالخير من الريح المرسلة، وكان أجـود الناس، وأجود ما يكون في رمضان، يكثر فيـه الصدقة، والإحسان، وتلاوة القرآن والصلاة والذكر، والاعتكاف. وكان يخص رمضان من العبادة ما لا يخص غيره به من الشهور، حتى إنه كان ليواصل فيه أحياناً ليوفر ساعات ليله ونهاره على العبادة“ [زاد المعاد في هدي خير العباد:2/30]\nއިބްނުލްޤައްޔިމް رحمه الله تعالى ވިދާޅުވިއެވެ: ”އަދި އެކަލޭގެފާނު صلى الله عليه وسلم ރަމަޟާން މަހަށް (ދެއްކެވި) ހިދާޔަތުގެ ތެރޭގައި؛ އަޅުކަމުގެ އެކިބާވަތްތަކުން (އަޅުކަން ކުރެއްވުން) ގިނަކުރެއްވުން ހިމެނެއެވެ. އަދި ރަމަޟާން މަހުގައި ޖިބްރީލްގެފާނު عليه السلام ވެސް އެކަލޭގެފާނާ އެކުގައި ޤުރްއާން މުރާޖާކުރައްވާ ކަމުގައި ވިއެވެ. އަދި ފޮނުވާލެވޭ ވައިރޯޅިއަށް ވުރެ ވެސް ޖިބްރީލްގެފާނު عليه السلام އެކަލޭގެފާނާ صلى الله عليه وسلم (ޤުރްއާން މުރާޖާކުރެއްވުމަށް) ބައްދަލު ކުރައްވާ ދުވަސްވަރު، އެކަލޭގެފާނު صلى الله عليه وسلم ދީލަތިވެވަޑައިގަންނަވިއެވެ. އަދި އެކަލޭގެފާނަކީ މީސްތަކުންގެ ތެރެއިން އެންމެ ދީލަތި ފަރާތް ކަމުގައިވިއެވެ. އަދި އެކަލޭގެފާނު އެންމެ ދީލަތިވެވަޑައިގެންނެވީ ރަމަޟާން މަހުގައެވެ. އެމަހުގައި ޞަދަޤާތް ކުރެއްވުމާއި އިޙްސާންތެރިވެ ވަޑައިގެންނެވުމާއި، ޤުރްއާން ކިޔުއްވުމާއި، ނަމާދު ކުރެއްވުމާއި، ޛިކުރު ކުރެއްވުމާއި އިޢުތިކާފަށް އިންނެވުން އެކަލޭގެފާނު ގިނަކުރެއްވިއެވެ. އެހެން މައްސަރުތަކުގައި ނުކުރައްވާ މިންވަރަށް ރަމަޟާން މަހަށް އެކަލޭގެފާނުގެ އަޅުކަމުން މިންވަރު ޚާއްޞަ ކުރެއްވިއެވެ. އަދި އެމަހުގައި ބައެއް ފަހަރު އެކަލޭގެފާނު އަޅުކަމުގައި ދެމިހުންނެވުމަށްޓަކައި ދުވާލުން ރޭގަނޑަށް ރޯދަ ގުޅުވާލައްވާ ކަމުގައި ވެސް ވިއެވެ“.\nމާތް ﷲ އެކަލޭގެފާނާއި އެކަލޭގެފާނުގެ އާލު އަޞްޙާބުންނަށް ޞަލަޥާތާއި ސަލާމް ލައްވާށިއެވެ. އާމީން.


Nasheed'ah Dhina Hamlaa'ge Intelligence Audit Raees'ah Aurvaifi - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 48 މިނެޓް ކުރިން\nނަޝީދަށް ދިން ހަމަލާގެ އިންޓެލިޖެންސް އޮޑިޓް ރައީސަށް އަރުވައިފި\n1 މަސް ކުރިން ( ޖޫން 30, 2021 )\nއިންޓެލިޖެންސް އޮޑިޓް ހަދަން ރައީސް ވަނީ ހާއްސަ ކޮމިޓީއެއް އުފައްދާފައި\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރާކޮށްލަން ދިން ނިރުބަވެރި ހަމަލާއާ ގުޅިގެން އިދާރާތަކުން މަަސައްކަތް ކުރި ގޮތް ބެލުމަށް އެކުލަވާލި ކޮމިޓީން ތައްޔާރުކުރި އިންޓެލިޖެންސް ރިޕޯޓް ރައީސް އިބްރާހިމް މުހައްމަދު ސޯލިހުއަށް އަރުވައިފިއެވެ.\nއައިއީޑީއެއް ގޮއްވާލައިގެން ނަޝީދަށް ހަމަލާ ދީފައިވަނީ މިދިޔަ މަހުގެ ހަވަނަ ދުވަހުގެ ރޭގެ ވަގުތެއްގައެވެ. ހަމާލާއިން ނަޝީދު ސަލާމަތްވެވަޑައިގެންނެވީ ކިރިޔާއެވެ. ލިބުނު ޒަހަމްތަކަށް ނަޝީދު ގެންދަވަނީ އަދިވެސް ފަރުވާ ހޯއްދަވަމުންނެވެ.\nމި ހަމަލާ އަށް ފަހު ރައީސް ވަނީ އެކަމާ ގުޅޭ އޮޑިޓް ހެދުމަށް ހަތަރު ބޭފުޅަކު ހިމެނިވަޑައިގަންނަވާ ކޮމިޓީއެއް އެކުލަވައިލައިފައެވެ. ކޮމިޓީގެ މަސައްކަތްތައް ކުރިއަށް ގެންގޮސްފައިވަނީ ނޭޝަނަލް ސެކިއުރިޓީ އެޑްވައިޒަރުގެ އޮފީހުގެ ބެލުމުގެ ދަށުންނެވެ.\nރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް "ވަގުތު" އަށް ވިދާޅުވީ ކޮމިޓީން އެކުލަވައިލި ރިޕޯޓަ ރައީސަށް އަރުވާފައިވާ ކަމަށާއި، ރިޕޯޓާ ގުޅިގެން އިތުރަށް ބަލަން ޖެހޭ ކަންކަން ބަލަމުން ދާނެ ކަމަށެވެ. އެކަމާ ގުޅޭ އިތުރު މައުލޫމާތެއް މި ވަގުތު ހާމަކުރެވެން ނެތް ކަމަށް މަބްރޫކް ވިދާޅުވިއެވެ.\nއޮޑިޓް ކުރަން އުފެއްދި ކޮމިޓީގެ މައިގަނޑު މަގްސަދަކީ، ޓެރަރިޒަމާ ގުޅުންހުރި އިންޓެލިޖެންސާއި މަޢުލޫމާތު ރައްކާތެރިކަމާއެކު ހިއްސާކުރުމާއި ގާނޫނުގައިވާ ގޮތުގެ މަތިން ޓެރަރިޒަމާ ގުޅުންހުރި އިންޓެލިޖެންސް އިދާރާތަކުން އަމަލުކޮށްފައިވާ ގޮތް ބެލުމާއި، އަޅަންޖެހޭ ފިޔަވަޅުތައް އަޅާފައިވޭތޯ ބެލުމާއި، އިދާރާތަކުގެ މެދުގައި އިންޓެލިޖެންސް ހިއްސާ ކުރުމުގައި ވިލަރެސްކުރެވިފައިވާ މިންވަރު ދެނެގަތުމެވެ.\nޓެރަރިޒަމްގެ އަމަލުތައް ހިމެނޭ މައްސަލަތަކުގައި އިންޓެލިޖެންސާއި މައުލޫމާތު ހިއްސާކުރެވިފައިވާ މިންވަރު ބެލުމާއި، އިންޓެލިޖެންސް އިދާރާތަކަށް ބޭނުންވާ ވަސީލަތްތައް ހުރި މިންވަރާއި، ތަންފީޒު ކުރުމުގައި ގޮންޖެހުންތަކާއި، އަދި މި ނިޒާމުގައި އިސްލާހު ކުރަންޖެހޭ ކަންކަން ދެނެގަތުންވެސް ކޮމެޓީގެ މަސައްކަތުގެ ތެރޭގައި ހިމެނޭނެ ކަމަށް ރައީސް އޮފީހުން ވަނީ މީގެ ކުރިން ވިދާޅުވެފައެވެ.\nހަމަލާއާ ގުޅިގެން އިންޓެލިޖެންސް ރިޕޯޓެއް އެކުލަވާލި އިރު މަޖިލީހުގެ ގައުމީ ސަލާމަތީ ހިދުމަތްތަކާއި ބެހޭ ކޮމިޓީ (241) އިން ދަނީ މައްސަލައިގެން އިންކުއަރީއެއް ހިންގަމުންނެވެ. އެ އިންކުއަރީއަށް ފުލުހުންނާއި ސިފައިން އަދި ކަމާއި ގުޅުންހުރި އިދާރާތައް ހާޒިރުކޮށް ސުވާލުކޮށްފައިވެއެވެ. ކޮމިޓީން އަމާޒު ހިފާފައިވަނީ އިންކުއަރީ ރިޕޯޓްގެ މަސައްކަތް މި މަހަށް ނިންމާލުމަށެވެ.\nޖޫން 30, 2021 15:06\nތިޔަ ރިޕޯޓު ބޮޑުވަޒީރު އަތްޕުޅަށް ފުރަތަމަ ނޭރީތީވެ އެކަމާ ބޮޑާނަހާކާނެބާ؟\nޖޫން 30, 2021 15:18\nކޭކާ އަޅާ ނިންމާފަ ރައީސަށް އަރުވައިފި !\nޖޫން 30, 2021 18:19\nއަމިއްލަޔަށް ގޮއްވައިގެން އުޅޭ އެއްޗެކޭ މިބުނަނީ އެހެން ގޮއްވަތަކެތިން ތިބުނާ މިންވަރުގެ ގެއަލުންވައިރު މަގުމައްޗަށް ހުންނާނި ލޭއެޅިފަ. ފިހާރަ ބިއްލޫރި ތެޅިފަ. ކިތަންމެ ސައިކަލެއް ހަލާކުވެފަ ހުންނާނެ. އެއްވެސްކަމެއް ނުވޭ އެހެންވެ ތިކިޔާ އެއޗެއް ގަބޫލު ނުކުރެވޭ. ނަސީދަކީ ކަނާތުންކުރާކަންތައްވާތަށް ނޭގޭ ގޮތަށް ރާވާ ކަންކުާކަމަށް ބުނާމީހެއް ތިމާ ކޮށަފަ ނުކުރާނެ ކަމެއް އެކަކަށްވެސް ނޭގޭނެ ކަމަށް ވެސް ބުނި އެހެންވެ ތިކަން ގަބޫލު ނުކުރެވޭ ސަޕޯޓް ހޯދަން ރަވާފަިއިވާކަމެއް ކަމަށް ގަބޫލް ކުރެވެނީ.\nޖޫން 30, 2021 20:09


Majileehah Inthihaabu Kurevunu Enmme Insaafuveri Raees Akee Gasim - Nihan - Vaguthu\nރައްޔިތުންގެ މަޖިލީހަށް އިންތިހާބު ކުރެވުނު އެންމެ އިންސާފުވެރި ރައީސަކީ ގާސިމްކަމަށް ވިދާޅުވެ، ޕީޕީއެމްގެ ޕާލިމެންޓްރީ ގުރޫޕް ލީޑަރު އަދި ވިލިމާލެ ދާއިރާގެ މެމްބަރު އަޙުމަދު ނިޙާނު ޙުސައިން މަނިކު ތައުރީފް ކުރައްވައިފިއެވެ.\nޓްވިޓާ މެދުވެރިކޮށް ނިހާން، ގާސިމަށް ތައުރީފް ކުރައްވާފައި މިވަނީ، ޕީއެންސީ އުފެއްދުމަށްޓަކައި ބާއްވަން ޖެހޭ ޖަލްސާ ބޭއްވުމުގެ ހުއްދަ އިލެކްޝަން ކޮމިޝަން (އީސީ)އިން ދިނުމާއި ގުޅިގެންނެވެ.\nނިހާން ވިދާޅުވީ، ޕީޕީއެމްގެ ޕީޖީ ގްރޫޕްގެ އެންމެހާ މެންބަރުންގެ ނަމުގައި ގާސިމް އިބްރާހިމްއަށް ޝުކުރު ދަންނަވާ ކަމަށެވެ.\n"ރައްޔިތުންގެ މަޖިލީހަށް މިހާތަނަށް އިންތިހާބު ކުރެވުނު އެންމެ އިންސާފުވެރި ރައީސްއަކީ މަނިކުފާނުކަން ޔަގީން". ނިހާން ވިދާޅުވިއެވެ.\nނިހާން މިގޮތަށް ވިދާޅުވިއިރު، ޕީއެންސީއާއި މެދު އެއްވެސް ތަފާތު ކުރުމެއް ނެތި، އެޕާޓީ ރަޖިސްޓްރީ ކުރުމުގެ ކަންކަން ގާނޫނީ އިމުގެ ތެރެއިން ކުރިއަށް ގެންގޮސްދެއްވަން ގާސިމް ވަނީ އިލެކްޝަންސް އަށް އަންގާފައެވެ. އަދި ގާސިމް ރޭ ވަނީ 24 ގަޑިއިރު މަޖިލީސް ހުޅުވައިގެން ނަމަވެސް ޕީއެންސީގެ މައްސަލާގައި އިލެކްޝަން ކޮމިޝަން ޖަވާބުދާރީ ކޮށްދޭނެ ކަމަށް ވިދާޅުވެފައެވެ.\nއެގޮތަށް ގާސިމް ވިދާޅުވެފައި ވަނިކޮށް، މިއަދު މެންދުރުގެ ވަގުތެއްގައި އިލެކްޝަންސް އިން ވަނީ ޕީއެންސީ އުފެއްދެއްވުމަށް ބާއްވާ ޖަލްސާ ބޭއްވުމުގެ ހުއްދަ ދީފައެވެ.\nޖެނުއަރީ 24, 2019 19:35\nޖެނުއަރީ 24, 2019 19:47\nާމިސޮރުމެންދައްކާވާހަކަޔާމެދުކީކޭބުނާނީ ހަމަ ހައިރާންވެއްޖެ އިއްޔެ ހިޔަޅަކަށްވީ ބޭފުޅާ މިއަދު ލޭކޮކާލަކައްވެއްޖެ. ޙަމަބޭނުންފުދޭއިރައް މިފަހަރު ދެންދޭނީ ކޮންފަދަ ލަގާއެއްކަމެއްވެސްނޭގޭ. ޢޯކޭތާ ދެންވެސްސަލާމަތްކުރަން އެމް ޑީޕީއޮންނާނެތާ!\nފެބުރުއަރީ 28, 2019 21:00\nkobAta tamenqge mulaku baanee


COVID-19: Dhiraagu 30 percent data hiley dhenee | Mihaaru\nވިޔަފާރި / ދިރާގު އިންޓަނެޓް\nކޮވިޑް-19: ދިރާގު 30 ޕަސެންޓް ޑޭޓާ ހިލޭ ދެނީ\nދިރާގުން ކަސްޓަމަރަކަށް ހިދުމަތް ދެނީ-- ފޮޓޯ: ނިޝާން އަލީ/ މިހާރު\n15 މާޗް 2020 - 16:35\nކޮވިޑްް-19 އާ ގުޅިގެން ދިރާގުގެ ފިކްސްޑް ބްރޯޑްބޭންޑް ކަސްޓަމަރުންނަށް 30 ޕަސެންޓް ޑޭޓާ ހިލޭ ދޭން ނިންމައިފި އެވެ.\nދިރާގުން ބުނީ، ފިކްސްޑް ބްރޯޑްބޭންޑް ކަސްޓަމަރުންނަށް މާޗު މަހާއި އޭޕްރީލް މަހު 30 ޕަސެންޓް ހިލޭ އިތުރު އެލަވަންސެއް ދޭނެ ކަމަށެވެ. މިގޮތަށް ނިންމީ ކޮވިޑް-19 އާ ގުޅިގެން ސްކޫލާއި ކޮލެޖުތައް ބަންދުކޮށް ގިނަ ބަޔަކު ގޭގައި ތިބެން ޖެހުމުގެ ސަބަބުން ކަސްޓަމަރުންނަށް ލުއި ފަސޭހަ ކޮށްދިނުމުގެ ގޮތުން ކަމަށެވެ.\nމީގެ އިތުރުން ދިރާގުން ވަނީ މޯބައިލް ކަސްޓަމަރުންނަށާއި ވިޔަފާރި ކަސްޓަމަރުންނަށް ވެސް އިތުރު ލުއި ފަސޭހަތަކެއް ފޯރުކޮށްދިނުމަށް ނިންމައިފަ އެވެ. އަދި ކުރިއަށް އޮތްތަނުގައި އޭގެ ތަފްސީލުތައް ހާމަކުރާނެ ކަމަށް ދިރާގުން ބުނެ އެވެ.\nކޮވިޑް-19 އާ ގުޅިގެން ސްކޫލުތަކާއި ކޮލެޖު، ޔުނިވާސިޓީތައް ވެސް ވަނީ ބަންދުކޮށްފަ އެވެ. އެގޮތުން ސްކޫލު ކުދިންނަށް ޓީވީ އާއި ވައިބާ ބޭނުންކޮށްގެން އަންނަނީ ސްކޫލުތަކުން އަންނަނީ ފިލާވަޅު ނަގައިދެމުންނެެވެ.\nދުނިޔޭގައި ބާރަށް ފެތުރެމުންދާ ކޮވިޑް-19 އަށް 13 މީހުން މިހާތަނަށް ރާއްޖެއިން ވަނީ ޕޮޒިޓިވް ވެފަ އެވެ.\n25 ކޮމެންޓް, 90 ރިއެކްޝަންސް\n30% ހިލޭވީތަ ނެޓްވޯކް މިނުލިބެނީ މީހަކު 30% ހިލޭބޭނުންކޮށްފާނެތީ\nމީ ދުނިޔޭގެ ލަދައް ކުރާކަމެއް ތަ ތި30% ނުދިނަސް ހެޔޮ\nހެޔޮނުވާނެ މިތަނަށް މީގެ އެހެންކުންފުންޏެއް ގެނެބަލަ ވަރިހަމަ ޗައިނާއިންވިޔަސް އިންޑިއާއިން ވިޔަސް\nކޮބާ މޯބައިލް ޑޭޓާ ބޭޏުންކުރާ2ލައްކަ ވަރަކަށް މީހުން. އެމީހުންނަށް އޮތީކޯޗެއް.\nއިރާނުން ވެސް އެދެނީ ކޮންމެމީހަކަ ސަތޭކަ ޖީބީ ލަދުން ހަލާކު\nމި ބޮޑު ޖޯކެއްނު، އެމެރިކާގެ ޓީމޯބައިލް އާއި ކޮމްކާސްޓް ކުންފުނިން 60 ދުވަހަށް އެއްވެސް ޑޭޓާ ކެޕް އަކާ ނުލާ ދޭން އެ ނިންމީ. މިއީ ދިރާގަށް ވުރެ މާބޮޑަށް ވެސް ފާޑުކިޔުން ރައްދުވާ ދެ ކުންފުނި.\nމިހުރިހާ ދުވަހު ގޮވީ މިރާއްޖެ ދުނިޔެއަށް ބަންދު ނުކުރެވޭނެޔޭ، އިގްތިސާދު ފުޑޭނެޔޭ. ..މިހެން ތިއްބާ މަޑުމަޑުން ބަލި ފެތުރި، ބައެއް ގައުމުތަކުން މީހުން އައުން ހުއްޓުވަން މަޖުބޫރުވަނީ. އެހެން ގައުމުތަކުންވެސް މުޅިގައުމު ބަންދުކޮށްފަ އެއޮތީ، ދެންވެސް ވަގުތު އޮއްވާ ބަންދު ކުރޭ! ހިތަށްއަރަނީ ގައުމު ބަންދުކުރާނީ ގައުމަށް އޮބި ނޯންނަވަރަށް ބަލި މީހުންތަކާއިއެކުތޯ ނޫނީ ވައިރަސް ނެތް ބަޔަކާއިއެކުތޯ! ފުރާނަ ހުރިއްޔާ ފަޅޯ ދަޑި ކައިގެންވެސް އުޅެވިދާނެ!\nދިރާގު އުރީދޫ މީހުން އެތިބެނީ ހެވި ދިއްލިފަ.އާ އެހެންޏަ ހުރިހާކަމެއް މިހާރު މިއޮތީ އިންޓަރނެޓަށް ބަރޯސާވެފަ ވިއްޔާ.އެންމެން ކޮރޯނާ ވައިރަހުގެ އަޕްޑޭޓުސް ބަލަން ނެޓަށްވަދެ.ހިލޭ %30 ދިނިއްޔާ ވާނުވާ ނޭގޭ ގޮތަށް %60 ދާނެ.\nތިޔަ %30 ހޯދުމަށް %300 ހޭދަ ކުރަންޖެހޭނެ. ޔަގީން، ތީ ކޮންތަނެއްކަން އިނގޭ\nއަންލިމިޓެޑު އެއީ ހަގީގީ އަންލިމިޓެޑަށް ހަދާ. ތްރޮޓްލްކުރުން ހުއްޓާލާ!!!!!!


Bahrain gai insaanee haggu thakah masakkai kuraa activist dhookollumah Ameica in govaalaifi | Mihaaru\nބަހުރޭނުގައި އިންސާނީ ހައްގުތަކަށް މަސައްކަތް ކުރާ އެކްޓިވިސްޓް ނަބީލް ރަޖަބު. --ފޮޓޯ:އޭޕީ\nބަހުރޭނުގައި އިންސާނީ ހައްގުތަކަށް މަސައްކަތް ކުރާ އެކްޓިވިސްޓް ދޫކޮށްލަން އެމެރިކާ އިން ގޮވާލައިފި\n07 ސެޕްޓެމްބަރ 2016 - 13:37 1 comment\nވޮޝިންޓަން (ސެޕްޓެމްބަރު 7) - ބަހުރޭނުގައި ބަންދުކޮށްފައި ހުރި އިންސާނީ ހައްގުތަކަށް މަސައްކަތް ކުރާ އެކްޓިވިސްޓް ނަބީލް ރަޖަބު ވަގުތުން ދޫކޮށްލުމަށް ސްޓޭޓް ޑިޕާޓްމަންޓުން ގޮވާލައިފި އެވެ.\nސްޓޭޓް ޑިޕާޓްމަންޓުގެ ތަރުޖަމާން ވިދާޅުވީ ރަޖަބު ބަންދުކޮށްފައި ބެހެއްޓުމާއި އޭނާގެ މައްޗަށް އުފުލާފައިވާ ދައުވާތަކާ އެކު އެމެރިކާ އިން ވަރަށް ކަންބޮޑުވާ ކަމަށެވެ.\nނިއު ޔޯކް ޓައިމްސް އަށް ރަޖަބު ސިޓީއެއް ފޮނުވުމާ ގުޅިގެން އޭނާގެ މައްޗަށް އިތުރު ދައުވާތަކެއް ވަނީ އުފުލައިފަ އެވެ. ނިއު ޔޯކް ޓައިމްސް އަށް ފޮނުވި ސިޓީގައި ރަޖަބު ބުނެފައި ވަނީ އޭނާ ބަންދުކޮށްފައި ބަހައްޓަނީ އެކަހެރިކޮށް ކަމަށާއި ބަހުރޭނުގެ ޖަލުތަކުގައި ގާތްގަނޑަކަށް 4،000 ސިޔާސީ ކުށްވެރިން ތިބޭނެ ކަމަށެވެ.\nބަހުރޭން ހިއުމަން ރައިޓްސް ސެންޓަރު 2002 ވަނަ އަހަރު އުފެއްދި ފަހުން ރަޖަބުގެ މައްޗަށް ވަނީ ތަފާތު ދައުވާތައްކޮށް އެކި ފަހަރު މަތިން ޖަލަށްލައިފަ އެވެ.\nބަހުރޭން ސަރުކާރާ ދެކޮޅަށް ބާއްވާ އެއްވުންތަކުގައި އާއްމުކޮށް ނަބީލް ރަޖަބުގެ ފޮޓޯ ބޭނުން ކުރޭ. --ފޮޓޯ:އޭއެފްޕީ\n"މިއީ ޑިމޮކްރެސީ އަށް މަސައްކަތް ކޮށްފި ނަމަ މީހުން ޖަލަށްލާ އަނިޔާކޮށް އަދި މަރާ ވެސް ގައުމެއް،" ނިއު ޔޯކް ޓައިމްސްގައި ރަޖަބު ލިޔެފައިވެ އެވެ.\nނިއު ޔޯކް ޓައިމްސް އަށް ރަޖަބު ލިޔުން ފޮނުވުމާ ގުޅިގެން އެ ގައުމުގެ ޕްރޮސެކިއުޓަރުން ވަނީ ބޭރުގެ ނޫހަކަށް ލިޔުމެއް ފޮނުވި ގޮތް ނޭނގޭ މީހަކަށް ދައުވާ ކުރާނެ ކަމަށް ބުނެފަ އެވެ. އެކްޓިވިސްޓުން ބުނެފައި ވަނީ އެ މީހަކީ ރަޖަބު ކަމަށެވެ.\nސްޓޭޓް ޑިޕާޓްމަންޓުގެ ތަރުޖަމާން މާކް ޓޯނާ ވިދާޅުވީ ރަޖަބު ވަގުތުން ދޫކޮށްލުމަށް ބަހުރޭން ސަރުކާރަށް ގޮވާލާ ކަމަށެވެ.\n"ބަހުރޭނުގެ އިންސާނީ ހައްގުތަކުގެ ހާލަތާ މެދު ވަރަށް ބޮޑަށް ކަންބޮޑުވޭ. މި ބާވަތުގެ ހުރިހާ ކަމަކާ ގުޅޭ ގޮތުން ބަހުރޭން ސަރުކާރާ މިދަނީ ވާހަކަ ދައްކަމުން،" ތަރުޖަމާން ވިދާޅުވި އެވެ.\nބަހުރޭން ސަރުކާރާ ދެކޮޅަށް ހިންގި ގިނަ ހަރަކާތްތަކުގައި އިސްކޮށް ހަރަކާތްތެރިވެފައި ވަނީ ރަޖަބެވެ. ބަހުރޭނުގައި 2011 ވަނަ އަހަރު ވަނީ ޑިމޮކްރެސީ އަށް އެދި ގޮވާލާ އެތައް ބަޔަކު މަގުތަކަށް ނުކުމެފަ އެވެ. މި ހަމަނުޖެހުންތައް ހުއްޓުވުމަށް އަވަށްޓެރި ގައުމުތަކުން ވަނީ ބަހުރޭނުން ސިފައިން ގެނެސްފަ އެވެ.\nއިތުރު ލިޔުންތައް މެދު އިރުމަތި ބަހުރެއިން ހިއުމަން ރައިޓްސް


ގދ. ކާޑެއްދޫ އެއާޕޯޓު، ވިލާ އެއާގެ އަތުން އަތުލީ ކުރީގެ ރައީސް އަބްދުﷲ ޔާމީންގެ ސަރުކާރުގެ އަނިޔާވެރިކަމާ ދެކޮޅަށް ތެދުވުމުން ކަމަށާއި އެކަން އެނގި ތިިބެ އަދިވެސް މި ސަރުކާރުން އެކަން ދިފާއު ކުރަމުންދާތީ ހިތާމަކުރާ ކަމަށް ކަމަށް ވިލާ ކުންފުނީގެ ޗެއާމަން އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް މިއަދު ވިދާޅުވެއްޖެ އެވެ.\nކާޑެއްދޫ އެއާޕޯޓު ހިންގުން 2013 ވަނަ އަހަރު 50 އަހަރަށް ވިލާ އެއާ ކުންފުންޏަށް ދީފައި ވަނިކޮށް ޖެނުއަރީ، 2017 ގައި ޔާމީންގެ ސަރުކާރުން ވަނީ އެތަނުގެ އެއްބަސްވުން ބާތިލްކޮށް، އެއާޕޯޓް އަތުލައިފަ އެވެ. އެއާޕޯޓް އަނބުރާ ދޭން ސިވިލް ކޯޓުން 2018 ވަނަ އަހަރު ކުރި ހުކުމަށް ހައި ކޯޓުން 2019 ވަނަ އަހަރު އޮތީ ތާއީދުކޮށްފަ އެވެ. އެ މައްސަލަ ސުޕްރީމް ކޯޓުގައި ދައުލަތުން ވަނީ އިސްތިއުނާފްކޮށްފަ އެވެ.\nސުޕްރީމް ކޯޓުގައި މިއަދު ބޭއްވި އަޑުއެހުމުގައި ގާސިމް ވިދާޅުވީ ކުރީގެ ސަރުކާރުން ކާޑެއްދޫ އެއާޕޯޓް އަތުލީ އަނިޔާވެރިކަމާއި ކޮރަޕްޝަނާ ދެކޮޅަށް އޭނާ ތެދުވެ ވަޑައިގަތުމުން ސަރުކާރުން ދިން ބޮޑު އަނިޔާއެއްގެ ތެރެއިން ކަމަށެވެ. އެއާޕޯޓް އަތުލީ އެއްބަސްވުމުގެ އެއްވެސް ކަމަކާ އެ ކުންފުނިން ޚިލާފުވެގެން ނޫން ކަމަށާއި އެކަން އެނގި ތިބެގެން މިހާރުގެ ބަންޑާރަ ނައިބުގެ ފަރާތުން އެކަން ދިފާއުކޮށް، އެ މައްސަލަ އިސްތިއުނާފު ކޮށްފައިވާތީ ހިތާމަ ކުރާ ކަމަށް ގާސިމް ވިދާޅުވި އެވެ.\n"އަޅުގަނޑު ހަމަ ހައިރާންވޭ މިއަދު ސަރުކާރުގައި އިސްވެ ތިއްބެވި ދައުލަތުގެ ބަންޑާރަ ނައިބުގެ ފަރާތްޕުޅުން މި ދައުވާ ކުރައްވާއިރު، އެ ބޭފުޅުންނަށް ވެސް ސާފުކޮށް އެނގިވަޑައިގެން ތިއްބަވައިގެން މިކަމުގައި އިސްތިއުނާފު ކުރައްވައިގެން އުޅުއްވާތީ. ކަނޑައެޅިގެން ފާޅުކޮށް އެނގި އޮތް ކަމެއްގައި،" މި ސަރުކާރު ހިންގާ ކޯލިޝަންގެ އެންމެ މުހިންމު އެއް ބައިވެރިޔާ ގާސިމް ވިދާޅުވި އެވެ.\nމި ސަރުކާރު ވެރިކަމަށް ގެންނަން އެންމެ ބުރަކޮށް މަސައްކަތް ކުރެއްވި ބޭފުޅުންގެ ލިސްޓުގެ ކުރީގައި އުޅުއްވި ގާސިމް ވިދާޅުވީ، ޔާމީންގެ ސަރުކާރުން ހިންގި އަނިޔާވެރިކަން އެނގިވަޑައިގަންނަވާނެ ބޭފުޅުން ފަނޑިޔާރުންގެ ބެންޗުގައި ވެސް އެބަތިއްބެވި ކަމަށެވެ. އެކަމަކު، އެ ވާހަކަތައް ހުއްޓުވައި، ފަނޑިޔާރުންގެ ބެންޗުން ވިދާޅުވީ މިއީ ކުރީގެ ސަރުކާރުގެ މައްޗަށް ހިންގާ ޝަރީއަތެއް ނޫން ކަމަށާއި އެހެންވެ، އެ ވާހަކަ ނުދެއްކެވުމަށެވެ.\nގާސިމް ވިދާޅުވިގޮތުގައި، ވިލާ އިން ކާޑެއްދޫ އެއާޕޯޓް ހިންގީ ސިވިލް އޭވިއޭޝަންގެ މިންގަނޑުތަކާ އެއްގޮތަށެވެ. ކަންކަން އިސްލާހު ކުރަން ފުރުސަތު ދިނީ ވެސް ސިވިލް އޭވިއޭޝަން އޮތޯރިޓީން އަމިއްލައަށް ކަމަށް އޭނާ ވިދާޅުވި އެވެ. އެއާޕޯޓުގައި ފުރިހަމަ ނުވާ ކަމަށް ބުނާ ފަޔާ ލޮރީ ނުލިބުނީ އޭރުގެ ސަރުކާރުގެ ފިއްތުންތަކާ ހެދި ކުރިމަތިވި ކަންކަމުގެ ސަބަބުން ކަމަށް ވިދާޅުވި އެވެ. އަދި އެއާޕޯޓް އަތުލިތާ ހަތަރު އަހަރު މިހާތަނަށް ވީއިރު ވެސް އެތަނުގެ ހާލަތު ބަދަލުވެފައި ނުވާ ކަމަށް ގާސިމް ވިދާޅުވި އެވެ.\n"ހަތަރު އަހަރު ވެގެންދާއިރު އަޅުގަނޑުމެންގެ އަތުން އެއާޕޯޓް އަތުލެއްވި ގޮތަށް އެ އޮތީ. އިތުރު އެއްވެސް ކަމެއް އެއާޕޯޓަށް ކުރައްވާފައެއް ނެތް،" ގާސިމް ވިދާޅުވި އެވެ.\nއޭނާ ވިދާޅުވީ، އެއްބަސްވުމުގެ ދަށުން ދައުލަތުން ވިލާ އެއާއަށް ދޭންޖެހޭ ރަށް ސަރުކާރުން އެ ކުންފުންޏާ ހަވާލު ނުކުރާ ކަމަށާއި އެކަން މައްސަލަައަކަށް ނުވަނީތޯ ސުވާލު އުފެއްދެވި އެވެ. އެއީ ވެސް އެއްބަސްވުމުގެ މާއްދާއެއް ކަމަށް ގާސިމް ވިދާޅުވި އެވެ.\n"މިއީ އެގްރިމެންޓްގެ މާއްދާއަކާ ޚިލާފްވުން ކަމަށް ނުވޭތޯ؟. މިއީ ދައުލަތުން ކަނޑައެޅިގެން ޓަކައިގަތް މައްސަލައަކަށް ނުވޭތޯ؟." ގާސިމް ވިދާޅުވި އެވެ.\nއެއްބަސްވުމުގެ ދަށުން ސަރުކާރުން ވިލާ އެއާއަށް ދޭންޖެހޭ ބ. މެންދޫ ކިޔާ ރަށުގެ ބޭނުމަކީ ކޮބައިތޯ ބެންޗުން ސުވާލު ކުރެއްވުމުން ގާސިމް ވިދާޅުވީ އެއީ އެއާޕޯޓް ހިންގައިގެން ލިބޭ ގެއްލުންތައް ފޫބައްދަން ކުރި ކަމެއް ކަމަށެވެ.\n"އެއްބަސްވުން ބާތިލް ކުރުމުގެ ހައްގު އެބައޮތް"\nދައުލަތުން ބުނިގޮތުގައި އެއްބަސްވުން ބާތިލްކުރީ ސިވިލް އޭވިއޭޝަން އޮތޯރިޓީގެ މިންގަނޑުތަކާ ޚިލާފުވުމުން ކަމަށާއި އެއާޕޯޓް ހިންގަން ޖެހޭނީ އެ މިންގަނޑުތަކާ އެއްގޮތަށް ކަމަށް އެއްބަސްވުމުގައި ސާފުކޮށް ބުނެފައިވާ ކަމަށެވެ. އެންމެ ލަސްވެގެން 2014 ވަނަ އަހަރުން ފެށިގެން އެކަންކަން ފުރިހަމަ ވާންޖެހޭއިރު، އޭގެ ތިން އަހަރު ފަހުން ސިވިލް އޭވިއޭޝަން އޮތޯރިޓީން ހެދި އޮޑިޓްގައި ވެސް އެކަންކަން ފުރިހަމަނުވާ ކަމަށް ދައުލަތުން ބުންޏެވެ. އެކަމަށް ވިލާއިން ދެކޮޅު ނަހަދާ ކަމަށް ދައުލަތުން ބުންޏެވެ.\nދައުލަތުން ބުނިގޮތުގައި ސިވިލް އޭވިއޭޝަންގެ މިންގަނޑުތަކަށް ނުފެތޭ ގޮތަށް އެއާޕޯޓް ހިިންގުމަކީ އެއްބަސްވުމުގެ އަސާސީ މާއްދާއަކާ ވިލާ އެއާއިން ޚިލާފުވުމެވެ. އެއްބަސްވުމުގެ އަސާސީ މާއްދާއަކާ ޚިލާފްވާ އެ ހާލަތުގައި އެއްބަސްވުން ބާތިލް ކުރުމުގެ ހައްގު ދައުލަތަށް ލިބިގެންވާ ކަމަށް ދައުލަތުން ބުންޏެވެ.\nދައުލަތުން ބުނީ ވިލާއަށް 156 މިލިއަން ޑޮލަރުގެ ގެއްލުމެއް ލިބިފައިވާ ކަމަށް އެ ކުންފުނިން ހުށަހެޅި ލިޔުންތަކުގައި ބުނެފައި ވިޔަސް، އޭގެ ސައްހަކަން މުޅިއަކުން ކަށަވަރު ނުވާ ކަމަށެވެ. އެ އަދަދު އައި ގޮތެއް ވިލާއިން ބުނެދީފައިނުވާ ކަމަށާއި އެއީ ލަފާކުރާ ލަފާ ކުރުމެއް ކަމަށް ދައުލަތުން ބުންޏެވެ. އަދި އެއްބަސްވުން ދަމަހައްޓަން ވިލާ އެދިފައިވާއިރު، އެއްބަސްވުން ދަމަހައްޓަން އަމުރު ކުރަން ޖެހޭނީ ގެއްލުމުގެ ބަދަލު ދީގެން ވެސް ގެއްލުން ފޫނުބެއްދޭނެ ހާލަތްތަކުގައި އެކަނި ކަމަށް ދައުލަތުން ބުންޏެވެ.\nސިވިލް އޭވިއޭޝަނުން ފިޔަވަޅެއް ނާޅާ، އެއްބަސްވުމާ ޚިލާފެއް ނުވަން\nވިލާގެ ވަކީލުން ބުނީ އެއާޕޯޓް ހިންގުމުގެ ކަންކަމުގައި އެންމެ ފަހު ބަސް ބުނުމުގެ ހައްގު އޮތީ ސިވިލް އޭވިއޭޝަން އޮތޯރިޓީއަށް އެކަނި ކަމަށާއި އެކަމަށް ބަސް ބުނުމުގެ ހައްގު ދައުލަތުގެ އެހެން މުއައްސަސާއަކަށް ނޯންނާނެ ކަމަށެވެ. އަދި އެއްބަސްވުން ބާތިލް ކުރުމާ ހަމައަށް ވެސް، ސިވިލް އޭވިއޭޝަން އޮތޯރިޓީން ވިލާ އެއާގެ މައްޗަށް އެއްވެސް ފިޔަވަޅެއް އަޅާފައިނުވާ ކަމަށާއި ހަމައެކަނި އޮތީ ކަންކަން ރަނގަޅު ކުރަން ދިން ފުރުސަތެއް ކަމަށް ވިލާގެ ވަކީލުން ވިދާޅުވި އެވެ.\nވިލާގެ ވަކީލުން ބުނިގޮތުގައި ސިވިލް އޭވިއޭޝަނުން އެއްވެސް ފިޔަވަޅެއް ނޭޅުމަކީ ނުވަތަ ލައިސަންސް ބާތިލް ނުކުރުމަކީ އެ އެއްބަސްވުމާ ވިލާ އެއާއިން ޚިލާފް ނުވާކަން ހާމަވާ ކަމެކެވެ. އަދި އެއްބަސްވުން ބާތިލްކުރީ ސިވިލް އޭވިއޭޝަންގެ އިންސްޕެކްޝަން ހެދިތާ ދެ މަސް ފަހުން ކަމަށާއި އެހާ ސީރިއަސް ކަންތައްތަކެއް ހުރި ނަމަ ވަގުތުން ވަގުތަށް ސަރުކާރުން އެ އެއްބަސްވުން ބާތިލް ނުކުރީ ކީއްވެގެންތޯ ވިލާގެ ވަކީލުން ސުވާލު އުފެއްދެވި އެވެ.\nއެއާޕޯޓްގެ ފެންސް ހަރުކޮށްފައި ނެތުން މައްސަލައެއްގެ ގޮތުގައި ދައުލަތުން ފާހަގަ ކޮށްފައިވާތީ އޭގެ ރައްދުގައި ވިލާގެ ވަކީލުން ބުނީ އެ ކުންފުނިން އެއާޕޯޓާ ހަވާލުވުމުގެ ކުރިން 21 އަހަރު ވަންދެން އެތަން ހިންގީ ވެސް ފެންސް ހަރުނުކޮށް ކަމަށެވެ. އެހެންވެ، އޭރު އެކަން މައްސަލައަކަށް ނުވީ ކީއްވެގެންތޯ ވަކީލުން ސުވާލު އުފެއްދެވި އެވެ. އަދި އެއާޕޯޓުގައި ފަޔާ ވެހިކަލް ނެތުމުގެ މައްސަލަ ދައުލަތުން ފާހަގަ ކުރިޔަސް، އެއީ އެއާޕޯޓަށް ޖައްސާ ފްލައިޓްތައް އިތުރުވާނެ ކަމަށް ލަފާކޮށް، އިތުރު ފަޔާ ވެހިކަލެއް ގެނައުން ކަމަށް ވިލާގެ ވަކީލުން ބުންޏެވެ. އަދި ރަންވޭ ހަލާކުވުމުގެ މައްސަލަ ވެލާނާ އިންޓަނޭޝަލް އެއާޕޯޓަށް ވެސް ދިމާވާ ކަމަށާއި އެހެންވެ، އެތަން އަތުނުލަނީ ކީއްވެގެންތޯ ވިލާގެ ވަކީލުން ސުވާލު އުފެއްދެވި އެވެ.\nވިލާ ކުންފުނީގެ ވަކީލުން ވިދާޅުވީ އެ ކުންފުންޏަށް 156 މިލިއަން ޑޮލަރު ގެއްލުމެއް ލިބިފައި ވިޔަސް، ގެއްލުމުގެ ބަދަލު މި މައްސަލާގެ ތެރެއިން ހޯދަން ވިލާއިން ބޭނުންނުވާ ކަމަށާއި އެ ކުންފުނިން ބޭނުންވަނީ ގެއްލުމުގެ ބަދަލަށް ދައުވާ ކުރުމުގެ ހައްގު ލިބިގެންވާ ކަމަށް ކަނޑައަޅައި ދިނުމަށް ކަމަށެވެ. އަދި ދަށު ކޯޓާއި ހައި ކޯޓުގައި ވެސް އެ ކުންފުނިން އެދުނީ އެގޮތަށް ކަމަށް ވިލާގެ ވަކީލުން ބުންޏެވެ.\nގެއްލުމުގެ ބަދަލު ހޯދަން ވަކިން ދައުވާ ކުރުމުގެ ފުރުސަތު ނުލިބޭނެ ކަމަށް ސުޕްރީމް ކޯޓުން ނިންމާފައިވާތީ ވިލާ އަށް އެ ފުރުސަތު ނުދެވޭނެ ކަމަށް ދައުލަތުން ބުނާ ބުނުމަށް ރައްދުދީ، ވިލާގެ ވަކީލުން ބުނީ ދާދި ފަހުން ސުޕްރީމް ކޯޓުން ނިންމި މައްސަލައެއްގައި ވެސް ގެއްލުމުގެ ބަދަލު ހޯދަން ވަކިން ދައުވާ ކުރުމުގެ ހައްގު ލިބިގެންވާ ކަމަށް ކަނޑައަޅާފައިވާ ކަމަށެވެ. އެހެންވެ، އެ ފުރުސަތު ދޭން ހުރަހެއް ނެތް ކަމަށް އެ ވަކީލުން ބުންޏެވެ.\nފަނޑިޔާރު ހުސްނުއްސުއޫދާއި ފަނޑިޔާރު އައިޝާ ޝުޖޫންގެ އިތުރުން ފަނޑިޔާރު މަހާޒް އަލީ ޒާހިރު ބައްލަވާ އެ މައްސަލައިގެ އިތުރު އަޑުއެހުމެއް ފަހުން ބާއްވާނެ ކަން ބެންޗުން އިއުލާން ކުރެއްވި އެވެ. އެ ބެންޗުގެެ ރިޔާސަތު ބަލަހައްޓަވަނީ ފަނޑިޔާރު ސުއޫދެވެ.\nއަރުޝީފަށް ނެގީ 15/03/2021 21:48\nއެންމެފަހުން އަޕްޑޭޓްކުރީ 15/03/2021 21:48\nއޭދަފުށި ޓައިމްސް6މިނެޓު ކުރިން\nއޭދަފުށި ޓައިމްސް 39 މިނެޓު ކުރިން


SunOnline: Apple ge syringe emoji covid vaccine aa ekasheyna gothakah badhalu kohffi\nއެޕަލްގެ ސިރިންޖް އިމޯޖީ ކޮވިޑް ވެކްސިނާ އެކަށޭނަ ގޮތަކަށް ބަދަލުކޮށްފި\nމިޙްނާ ނާސިހު 18 Feb 2021, 08:49\nކުރީގެ އިމޯޖީ (ވ) އަދި ފަހުގެ އިމޯޖީ (ކ) --ފޮޓޯ:ބީބީސީ\nކޮވިޑް19ގެ ވެކްސިނަށް ތަރުހީބުދީ އަދި ގިނަ ބަޔަކު ވެކްސިން ޖެހުމަށް ހިތްވަރުދިނުމުގެ ގޮތުން އެޕަލް އިން ބޭނުންކުރާ ސިރިންޖް އިމޯޖީ ކޮވިޑް ވެކްސިންއަށް ބަދަލުކޮށްފި އެވެ.\nކުރީން ބޭނުންކުރި އިމޯޖީގައި ފެންނަނީ ރަތްކުލައިގެ ލެ އެވެ. އަދި މިއީ ކޮންމެވެސް ވަރަކަށް ލޭ ހަދިޔާކުރުމާއި ގުޅިވިފައިވާ އިމޯޖީއެއްކަމަށްވާއިރު ފަހުން ތައާރަފްކުރި މި އިމޯޖީގައި ފެންނަނީ ސިރިންޖެއް އެކަންޏެވެ.\nއިމޯޖިޕީޑިއާ އިން ބުނާގޮތުން އެއްވެސް އެއްޗެއް ނެތް ހުސް ސިރިންޖެއް މިހެން ފެންނަން ހުރުމުން، ކޮވިޑް19ގެ ވެކްސިނޭޝަންގެ އެކި ބޭނުންތަކަށްް މާ އެކަށީގެންވާ ބޭނުމެއް މިއިން ކުރެވޭނެ އެވެ.\nމި ޑިޒައިން އެޕަލް އިން ދައްކާލަފައިވަނީ އަންގާރަ ދުވަހު އެވެ. ކުރީގެ ޑިޒައިންގައި ސިރިންޖާއި އެކު ލޭ ހުރުމުން ގިނަބަޔަކަށް ވެކްސިން ޖެހުމުން ލޭއައިސް، މާބޮޑަށް ތަދުވެދާނެ ކަމަށް ހީވެފައި އޮންނަ ހީވުންތަކުންވެސް ދުރުކޮށްދޭނެކަަމަށް ރިޕޯޓްތައް ބުނެ އެވެ.\nމި އިމޯޖީ ބޭނުންކުރެވެނީ އައިއޯއެސް 14.5 ބީޓާއާއި އެކުގަ އެވެ. އަދި މި ވާޝަންގައި ޖުމްލަ 200 އެއްހާ އާ އިމޯޖީސް ވަނީ ތައާރަފް ކޮށްފަ އެވެ. މީގެ ތެރޭގައި "ހާޓް އޮން ފަޔަރ" އިމޯޖީއަކާއި، އެކި ކުލައަށް ނިސްބަތްވާ ނަސްލުތަކުގެ ޖޯޑާއި، އަދި ތުނބުޅިވެސް ހިމެނެ އެވެ.


އަދީބާއި ރައީސް ޔާމިނާއި ތަފާތުނުކުރޭ ޔާމިނު ވެސް ގެއަށް ބަދަލުކުރޭ: ޝަރީފް - DhiDaily\nއަދީބާއި ރައީސް ޔާމިނާއި ތަފާތުނުކުރޭ ޔާމިނު ވެސް ގެއަށް ބަދަލުކުރޭ: ޝަރީފް\nއެމްއެމްޕީއާރްސީގެ ޚިޔާނާތުގެ މައްސަލައިގައި ޖަލުގައި ޙުކުމް ތަންފީޒު ކުރައްވަމުން ގެންދަވާ ކުރީގެ ރައީސް ޢަބްދުﷲ ޔާމިނު ޢަބްދުލްޤައްޔޫމް ވަގުތުން ގެއަށް ބަދަލުކުރެއްވުމަށް މަޑުއްވަރީ ދާއިރާގެ މެންބަރު އާދަމް ޝަރީފް ޢުމަރު ގޮވައިލައްވައިފިއެވެ.\nއާދަމް ޝަރީފް މި ފަދައިން ގޮވައިލެއްވީ ޖަލުގައި ހުންނެވި ކުރީގެ ނައިބު ރައީސް އަޙްމަދު އަދީބު ގެއަށް ބަދަލުކުރުމުގެ ސަބަބުންނެވެ. ކަރެކްޝަނުން ބުނިގޮތުގައި އަދީބު ގެއަށް ބަދަލުކުރީ އޭނާގެ ބަލިހާލަތު ހުރިގޮތުން ކޯޓުގެ ހުއްދައާއި އެކުގައެވެ.\nމި ގޮތުން އާދަމް ޝަރީފް ކުރެއްވި ޓްވީޓެއްގައި ވިދާޅުވީ ރައީސް ޔާމީނު ވެސް ވަގުތުން ގެއަށް ބަދަލުކުރެއްވުމަށް ގޮވައިލައްވާ ކަމަށެވެ.\nސަރުކާރުގެ މި ތަފާތުކުރުންތަކަށް ފާޑުކިޔުއްވަމުން އާދަމް ޝަރީފް ވިދާޅުވީ ’ކުޑަ ކެކުރި-ބޮޑު ކެކުރި“ ގެ އުސޫލުކީ ނާއިންސާފު އަނިޔާވެރި އުސޫލެއް ކަމަށާއި އެއީ ދިވެހިން ބަލައިގަންނާނެ އުސޫލެއް ވެސް ނޫންކަމަށެވެ. އަދި އެއީ ނާތަހުޒީބީ ސިފައެއްކަމަށް ވެސް އާދަމް ޝަރީފް ވަނީ ވިދާޅުވެފައެވެ.\nއެމްއެމްޕީއާރްސީގެ ޚިޔާނާތުގެ މައްސަލައިގައި ރައީސް ޔާމީން ގެންދަވަނީ 05 އަހަރުގެ ޖަލު ޙުކުމެއް ތަންފީޒު ކުރައްވަމުންނެވެ. އިދިކޮޅު ކޯލިޝަނުން ބުނާގޮތުގައި އެއީ ސިޔާސީ ޙުކުމެކެވެ. އަދި އެ ޙުކުމަކީ އިންސާފުގެ އިމުން ބޭރުގައި ކޮށްފައިވާ ޙުކުމެއްކަމަށް ވެސް އިދިކޮޅުން ފާހަގަކުރެއެވެ. ނަމަވެސް ރައީސް ޔާމިނުގެ މައްޗަށް އިތުރު ދެ ދަޢުވާއެއް އުފުލައި ޝަރީއަތް ހިނގަމުން އެބަ އާދެއެވެ.\nއެމްއެމްޕީއާރްސީގެ ޚިޔާނާތުގެ މައްސަލައިގައި އަދީބުއަށް ބަލާއިރު އެ މަނިކުފާނު ވަނީ ދަޢުލަތުން އުފުލި ހަތް ދަޢުވާއަށް ވެސް އިޢުތިރާފުވެވަޑައިގެންފައެވެ. އަދި އެ ކަމަކީ ރައީސް ޔާމިނު މުގުލުގައި ހުންނަވައިގެން ހިންގި ޢަމަލުތަކެއްކަމަށް ވެސް އަދީބު ވިދާޅުވެފައިވެއެވެ.


Fuad Nudhakka Huri Hihdhathi Vaahakathah\nކަތި ފިޔަވަޅެއް ވެސް ސެކިއުރިޓީއާ ނުލާ ނޭޅުއްވުމަށް އިރުޝާދު ދެއްވި\nފުއާދު ދުއްވާލައިފިނަމަ، ބޭނުން އަދަދަކަށް އަގު ހުށަހެޅުމުގެ ފުރުސަތު ދިން\nއެއީ ވަރަށް ބިރުވެރި ނުރައްކާތެރި ދުވަސްވަރެއް\nކ. މާލެ | 15 މެއި 2019 | ބުދަ 14:28 | 58,464\nފުއާދު ތައުފީގު - އަޒުމޫން އަހުމަދު\nދެ ހާސް ތޭރަ ވަނަ އަހަރުގެ ރިޔާސީ އިންތިޚާބަކީ ދިވެހިންގެ ހިތްތަކުން ދުވަހަކު ވެސް ފިލައިގެން ނުދާނެ އިންތިޚާބެކެވެ. އެ އިންތިޚާބުގެ ވާހަކަ އަކީ ދައްކާ ކޮޅުން ލާނެ ވާހަކައެއް ވެސް ނޫނެއެވެ. ޝައްކާއި ވަހުމުގެ ތެރެއިން އިންތިޚާބު ބާތިލްކޮށް ދެ ފަހަރެއްގެ މަތިން ވޯޓުލި ތާރީޚީ އިންތިޚާބެކެވެ. ކޮންމެ އަކަސް މި ތާރީޚީ ދަނޑިވަޅުގައި ހުރިހާ ކަމެއް ބޯމައްޗަށް ލައިގެން ހުންނެވީ އޭރުގެ އިލެކްޝަންސް ކޮމިޝަންގެ ރައީސް ފުއާދު ތައުފީގެއެވެ. ބިރުވެރިކަމާއި ނާމާންކަމުން ފުރިގެން ދިއަ އެ ދުވަސްވަރުގެ ވާހަކަ ފުއާދު ހިއްސާކުރީ އޭގެ6އަހަރު ފަހުންނެވެ. އެވާހަކަ ދައްކަން ބޭނުންފުޅު ވިނަމަވެސް އެވާހަކަތަކުގެ ބިރުވެރިކަމުން އެވާހަކަތައް އެވަގުތު ދެއްކެން ނެތީއެވެ. ފުރަތަމަ ފަހަރަށް މީޑިއާއި އެވާހަކަތައް ހިއްސާކުރައްވަމުން ފުއާދު ވިދާޅުވީ، އެއީ ބިރުވެރި ނުރައްކާތެރި ދުވަސްވަރެއް ކަމަށެވެ. ފޯނަށް މެދު ނުކެނޑި އައި އިންޒާރުގެ ފޯންކޯލްތަކާއި، މެސެޖްތަކުން ޖިސްމަށް ވަރަށް ބޮޑު އަނިޔާއެއް ލިބެން އުޅޭ ކަމުގެ އިހުސާސް ފުއާދަށް ލިބެމުންދިޔަ އެވެ.\nފުއާދު ތައުފީގް ޕްރެސް ކޮންފަރެންސެއްގައި\nއެދުވަސްވަރުގެ ބިރުވެރިކަން ހާމަކުރައްވަމުން ފުއާދު ވިދާޅުވީ، ޕޮލިސް އިންޓަލިޖެންސްގެ ހެޑް އޭނާ އާއި ބައްދަލުކުރެއްވި ކަމަށާއި، ފުރާނަ ދުއްވާލުމަށް ބަޔަކު މަސައްކަތް ކުރަމުންދާ ކަމުގެ އިންޓެލިޖެންސް މައުލޫމާތު ލިބިފައި ހުރިކަމަށް ދެންނެވި ކަމަށެވެ. ފުއާދަށް އޮތް ނުރައްކަލާއެކު، ސެކިއުރިޓީ އާއި ނުލާ އޮފީސް ކޮރިޑޯ ތެރެއަށް ވެސް އަދި ކޮންފަރެންސް ރޫމް ކީއްކުރަންތޯ ބަޔަކަށް މައުލޫމާތު ދޭން ނުވަތަ ޖަލްސާ އަކަށް ވެސް ވަޑައިނުގަތުމަށް ފުލުހުން ވަނީ ފުއާދަށް އިރުޝާދު ދެއްވާފައެވެ. ހަތަރު ފަރާތުގައި ހަތަރު ހަށިފާރަވެރިން ބަހައްޓައިގެން މަސައްކަތް ކުރައްވަން ޖެހިވަޑައިގަތެވެ. ހޮސްޕިޓަލަށާއި، ކެންޓީނަށް ވެސް ސެކިއުރިޓީ އާއި ނުލާ ވަޑައިގަތުން ފުއާދަށް ހުއްދައެއް ނެތެވެ. އެހާ ވެސް ނުރައްކާ މާ ބޮޑެވެ.\n"ގެއަށް ވަޑައިގެން ގޭގެ ދޮރު ލައްޕަވަން ދެން ސެކިއުރިޓީ ބޭފުޅުން ތިއްބަވާނެ. ސެކިއުރިޓީ ހެޑް ބައްދަލުކުރައްވާފައި ވިދާޅުވީ ކަތި ފިޔަވަޅެއް ވެސް ނާޅުއްވައްޗޭ ސެކިއުރިޓީއާ ނުލާ،" ފުއާދު ވިދާޅުވިއެވެ.\nއިންތިހާބު ކުރިޔަށްދިޔަ ދުވަހު، ފުއާދު ތައުފީޤް ސެކިއުރިޓީ ބޭފުޅުންނާއެކު\nނުރައްކަލުގެ ކުޑަ ބޮޑު މިން އިހުސާސް ކުރައްވަން އުނދަގޫފުޅު ވިނަމަވެސް އެކަން އެ ގޮތަށް ވެދާނެ ކަމަށް ގަބޫލުކޮށްގެން އުޅުއްވިއެވެ. ބައެއް މީހުންގެ ފަރާތުން އަޑު އިވިފައި ހުރި ވާހަކަތަށް ހިއްސާކުރައްވަމުން ފުއާދު ވިދާޅުވީ، އޭނާ ދުއްވާލައިފިނަމަ، ބޭނުން އަދަދަކަށް އަގު ހުށަހެޅުމުގެ ފުރުސަތުވެސް ބައެއް މީހުންނަށް ދީފައިވާ ކަމަށެވެ. ގެއަށް ވަޑައިގަތުން ރައްކާތެރި ނޫންކަމަށް ލިބުނު މައުލޫމާތާއި އެކު ބައެއް ރޭރޭ ފުއާދު ނިދިކުރެއްވީ އޮފީސްތެރޭގައި ސޯފާގައެވެ. ފުއާދު ވިދާޅުވީ އެ ވާހަކަތަކަކީ އާއްމުކުރަން އުނދަގޫ ވާހަކަތަކެއް ކަމަށެވެ. އެހެންކަމުން ބައެއް ވާހަކަތައް އާއިލާއާ ވެސް ހިއްސާ ނުކުރައްވަ އެވެ. އަނބިކަބަލުން ފިޔަވާ އިތުރު ބޭފުޅަކަށް އެ ބިރުވެރި ވާހަކަތައް ހިއްސާ ނުކުރައްވަ އެވެ.\nނަމަވެސް ފުއާދުގެ އަޒުމަކަށް އޭރުވެސް ވީ އަމިއްލައަށް ގުރުބާންވެވަޑައިގެން ނަމަވެސް މިނިވަން އިންސާފުވެރި އިންތިޚާބެއް ބޭއްވުމެވެ. އެކަން ކާމިޔާބު ކުރެއްވި އެވެ. އެ އިންތިޚާބަށް ފަހު 2014 ވަނަ އަހަރުގެ ރައްޔިތުންގެ މަޖިލީހުގެ އިންތިޚާބު ބޯމަތިވެފައި ވަނިކޮށް ފުއާދަށް ކުރިމަތި ލައްވަން ޖެހުނީ އެހެން ބިރުވެރި ކަމެކެވެ.\nސުޕްރީމް ކޯޓްގެ ސުމޯޓޯ އަމުރެއްގެ ދަށުން ބެލި މައްސަލައަކާ ގުޅިގެން ފުއާދު މަގާމުން ވަކިކޮށް، ހަ މަސް ދުވަހަށް ޖަލަށް ލުމަށް ހުކުމްކުރި އެވެ. ފުއާދުގެ މައްޗަށް އިއްވާފައިވަނީ ހަ މަސް ދުވަހުގެ ޖަލު ހުކުމެކެވެ. ޖަލަށް ލާން ހުކުމް ކުރި ނަމަވެސް، ސުޕްރީމް ކޯޓުން ވަނީ ހުކުމް ތަންފީޒް ކުރުން ތިން އަހަރަށް ފަސް ކޮށްފަ އެވެ. އެ ހުކުމުގައިވާ ގޮތުން ތިން އަހަރުގެ މުއްދަތުގެ ތެރޭގައި އިތުރު ކުށެއް ނުކޮށްފި ނަމަ، ތިން އަހަރު ހަމަވުމުން ހުކުމް ތަންފީޒްކޮށް ނިމުނީ އެވެ.\nއޭރުގެ އެ ހަނދާންތައް މިހާރު ވެސް އާ ވުމުން، އެ ބިރުވެރި ކަން ފުއާދަށް އިހްސާސް ކުރެއްވެ އެވެ.\nއަނބިކަނބަލުން ޒީދާ ހުސެއިންގެ ދުލުން\nފުއާދުގެ އަނބިކަނބަލުން ޒީދާ ހުސެއިން އެންމެ ބޮޑަށް ކަންބޮޑުވީ ފުއާދުގެ ސިއްޚީ ހާލަތާއި މެދުއެވެ. އަނބިކަނބަލުންގެ ހައިސިއްޔަތުން އެންމެ ބޮޑު އިސްކަމެއް ދެއްވީ ވެސް ފުއާދުގެ ސްޓްރެސް ލެވެލް ދަށްކޮށް ސަޕޯޓްދީ އެކަން ބެލެންސް ކުރެއްވުމަށެވެ. ޒީދާ ގަބޫލުކުރައްވާ ގޮތުގައި ފުއާދު އޭރު ކުރެއްވީ "ޖިހާދެ"ކެވެ. ފުއާދުގެ ފުރާނައަށް އައި ނުރައްކަލާއި އެކު ސެކިއުރިޓީން ވަރަށް ކައިރިން މޮނީޓަރ ކުރަމުން ދިއައެވެ. ގޭގެ ސެކިއުރިޓީ ހުރީ ކިހިނެއްތޯއާއި ފަސޭހައިން ގެއްލުމެއް ދެވޭނެ ހުރިހާ މަގެއް ބަންދުކޮށް ސެކިއުރިޓީ ވަރުގަދަ ކުރިއެވެ.\nފުއާދު އާއި އަނބިކަނބަލުން ޒީދާ\n"އެއް ރޭ ފުއާދު ވަޑައިގެންނެވީ 9:30 އެހާއިރު، ވަޑައިގެންނެވިތާ5މިނިޓްތެރޭ އަލިފާން ބޯޅައެއް ގެއާއި ދިމާލަށް އުކަނީ. އެ އަލިފާން ބޯޅަ ގެއާއި ދިމާލަށް ނައިސް ޖެހިގެން ހުރި ގޭ ފުރާޅަށް ވެއްޓުނީ. އެ ހިސާބުންވެސް ބިރުވެރިކަން އިހުސާސް ކުރެވުނު. އަނެއްކާ އަނެއް ރޭ ވާގޮތަކީ ގޭގަ އުޅޭ ދަރިފުޅު އައިސް ބުނި މަންމާއޭ ގޭގައި ހުންނަ ކެމެރާއިން އެބަ ފެނެއޭ މޫނު ބުރުގާ އަޅައިގެން ތިބި ދެމީހަކު އޭތި ހަލާކުކޮށްލާފަ ވަންނަން އުޅޭ ތަން. ތިމަންނަ ބަލާލި އިރު ދޮރުމަތީގައި އެބަ ތިއްބޭ ސިފައިންގެ ދެ މީހަކު ފޯރިމަރަން. ދެން އަޅުގަނޑު ވަރަށް ކަންބޮޑުވެއްޖެ،" ޒީދާ ވިދާޅުވި އެވެ.\nއިތުރު އެހެން ހާދިސާއެއް ވެސް ޒީދާ ހިއްސާ ކުރެއްވި އެވެ.\nއެއްރޭ ފަތިހު ޒީދާ އަށް ހުއްޓުމެއް ނެތި ފޯން ކޯލްތަކެއް އައެވެ. 200 އަށްވުރެ ގިނަ ކޯލް އައިކަމަށް ޒީދާ ވިދާޅުވިއެވެ. ރައީސް ނަޝީދު އެގޭގައި ހުންނެވި ކަމަށް ނިންމަވައިގެން ބަޔަކު މީހުން އެގޭ ދޮރުމަތީ ވޯޓް ފޮށިތައް ގޮތަށް އެއްޗެހި ހަދައިގެން މުޒާހަރާ ކުރަމުން ދިޔަ އެވެ. ނޫސްވެރިންނާއި ކެމެރާމަނުން ވެސް ގޭ ދޮރުމަތީގައި ތިއްބެވެ.\nމި ބިރުވެރި ކަންކަމަކީ ދުވަހަކު ވެސް ތަޖުރިބާ ކުރަން ޖެހިދާނެ ކަމަށް ޒީދާ އާއި އެ އާއިލާއިން އުއްމީދު ކުރި ކަންކަމެއް ނޫނެވެ. އެީ ދުވަހަކު ވެސް ހަނދާނުން ފިލައިދާނެ ކަންކަމެއް ނޫނެވެ.\n"އަޅުގަނޑު އެންމެ ބިރުގަތީ ފުއާދުގެ ސެކިއުރިޓީއާއި މެދު. ދުވަހަކު ވެސް އަޅުގަނޑު ނީންނާނެ ނިދާފައެއް ފުއާދު ގެއަށް ފަތިހު5ޖަހާއިރު، އަޔަސް. ފުއާދު އަބަދުވެސް އަޅުގަނޑަށް ގުޅުއްވާނެ ތިމަންނަ މިނައްޓާލަނީއޭ ޒީދާ ދޮރުކައިރީ ހުންނަވާށޭ. އެކަމަކު ފުއާދު ކައިރީ ސެކިއުރިޓީ ބޭކަލުން ވަޑައިގަންނަވާނެ. އެކަމަކު އެއްރޭ ވެސް އަޅުގަނޑު ހިތްހަމައެއް ނުޖެހޭ ފުއާދު އޮފީހުން ނައްޓާލެއްވުމާއި ގެއަށް ވަޑައިގެން ގޭގެ ދޮރުތަޅުނުލެއްވެނީސް" އެ ބިރުވެރި މާހައުލު ސިފަކުރައްވަމުން ޒީދާ ވިދާޅުވިއެވެ


Farudhee zinmaa adhaa kuraasheve. Heyluntherive, heyluntheri...\nމި ވަގުތަކީ ހާސްވާންވީ ވަގުތެއް ނޫން\nސާފުތާހިރުކަމަށް ބަލައިގެން އުޅުމަށް ޑޮކްޓަރުން ވަނީ ނަސޭހަތްތެރިވެފައި\nކ. މާލެ | 8 މާރޗް 2020 | އާދީއްތަ 00:13 | 7,864\nފާމަސީއެއްގައި ބައެއް މީހުން - ރާއްޖެއެމްވީ\nރާއްޖެއިން ކޮވިޑް-19ގެ ދެ ކޭސް ފެނުނުކަން ސަރުކާރުގެ ފަރާތުން އިއުލާން ކުރީ ހޮނިހިރު ދުވަހުގެ ރޭ ބޭއްވި ނޫސްވެރިންގެ ބައްދަލުވުމުގައެވެ. އެގޮތުން އެ ވައިރަހަށް ޕޮޒިޓިވްވެފައިވަނީ ޅ. ކުރެއްދޫ އައިލެންޑް ރިސޯޓުގައި މަސައްކަތް ކުރި ދެ ބިދޭސީ މުވައްޒަފުން ކަމަށް ސަރުކާރުންގެ ފަރާތުން ވަނީ ހާމަކޮށްފައެވެ. އެކަން އިއުލާންކުރި ހިސާބުން މާލެ، ހުޅުމާލެ އަދި ވިލިމާލޭގެ އެކި ފާމަސީތަކާއި ފިހާރަތައް މީހުން ވަނީ ފުރާލަފައެވެ. ފާމަސީތައް ފުރާލާފައިވަނީ ހޭންޑް ސެނިޓައިޒަރ އަދި މާސްކް ފަދަ ތަކެތި ހޯދުމުގެ ބޭނުމުގައެވެ.\nރާއްޖެއެމްވީއާ ވާހަކަ ދެއްކި ބައެއް ފާމާސީތަކުން ބުނީ ކޮވިޑް-19 ގެ ކޭސް ރާއްޖެއިން ފެނުނުކަން އިއުލާންކުރުމާއި އެކު، ގިނަ އަދަދެއްގެ މީހުން ހާސްވެގެން އެތަކެތި ހޯދަން ފާމަސީތަކުގެ ބޭރުގައި ކިޔު ހަދާފައިވާ ކަމަށެވެ. އެއީ ތެދެކެވެ. މިވަގުތު މާލޭގެ އެކި މަގުތަކުގައި ހުރި ފާމަސީތަކުގެ ދޮރުމައްޗަށް ބަލާލުމުންވެސް މި މަންޒަރު ރަނގަޅަށް ފެނިގެންދެއެވެ.\nބޭސްފިހާރައިގެ އިތުރުން ފިހާރަތައް ވެސް ފުރި ބާރުވެފައިވާއިރު ބައެއް ފިހާރަތަކުން ބުނީ އެއްބައި މީހުން ފިހާރަތަކަށް އައިސް ހޭންޑް ސެނެޓައިޒަރ ފުޅިތައް ވަރަށް ގިނަ އަދަދަކަށް ނުވަތަ 'ބަލްކު' ކޮށް ގަންނަމުންދާ ކަމަށެވެ. މީގެއިތުރުން ކާބޯތަކެތިވެސް ސްޓޮކްކުރަމުންދަ ކަމަށް އެމީހުން ބުނެއެވެ. އެގޮތުން ފެންކޭހާއި ނޫޑުލްސް ކޭހާއި މަސްދަޅު ކޭސް މީހުން ގިނަ އަދަދަކަށް ގަންނަމުންދާ ކަމަށާއި ބަދިގެއަށް ބޭނުންވާ އެހެނިހެން ސާމާނު ވެސް ގަނޑުކޮށް މީހުން ގަންނަމުންދާ ކަމަށް ވެސް އެ ފިހާރަތަކުން ބުންޏެވެ.\nރައްޔިތުން މިދަނޑިވަޅުގައި ވިސްނަންވީ ކަމަކީ ގެއަށް ކާބޯތަކެތި ގަނެ ސްޓޮކް ކުރުމެއް ނޫނެވެ. ނުވަތަ މާސްކާއި ހޭންޑް ސެނިޓައިޒަރތައް ގިނަ އަދަދަކަށް ގަނެ ގެއަށް ވެއްދުމެއް ވެސް ނޫނެވެ. ރާއްޖެއަކީ ރަށްތަކަށް ބެހިފައިވާ ގައުމަކަަށްވުމުން މި ވައިރަސް ފެތުރިގެންދިއުން ނާޒުކެވެ. އަދި އާންމު ދިރިއުޅުމުގައި ކަންކުރާ އުސޫލުން އަމަލުކުރުމަށް ކަމާބެހޭ ފަރާތްތަކުން ވަނީ ބުނެފައެވެ. އަދި މިވަގުތު ހާސްކަމަކަށް ނުދިޔުމަށާއި ސާފުތާހިރުކަމަށް ބަލައިގެން އުޅުމަށް ޑޮކްޓަރުން ވަނީ ނަސޭހަތްތެރިވެފައެވެ.\nއާއްމު ފަރުދީ ޒިންމާ އަދާ ކުރުމަކީ މި ދަނޑިވަޅުގައި މުހިއްމު ކަމެކެވެ. އެކަކު އަނެކަކަށް އެހީތެރިވެ، އެކަތިގަނޑެއްގެ ގޮތުގައި މަސައްކަތް ކުރުމަކީ މުހިއްމުކަމެވެ. އަޅުގަނޑުމެން ދިވެހިން މިކަހަލަ ކިތަންމެ ދުވަހެއް ދެކެފީމެވެ. އެކަހަލަ ކޮންމެ ކަމަކުންވެސް އަރައިގަނެވެނީ ދިވެހިންގެ އެއްބައިވަންތަކަމުގެ ސަބަބުންނެވެ. ވީމާ، މިފަހަރުވެސް އެންމެ އެކަތިގަނޑަކަށްވެ، އެކުގައި މަސައްކަތް ކުރަމާތޯއެވެ.\nމި ބަލިން ރައްކާތެރިވުމަށްޓަަކައި މިވަގުތު ކުރެވޭނެ އެންމެ މުހިންމު ކަމަކީ އެމީހަކު އަމިއްލައަށް މި ބަލީގެ އަލާމަތްތަކަށް ހޭލުންތެރިވުމެވެ. އަދި އެހެން މީހުން ވެސް ހޭލުންތެރި ކުރުވާ ކަމާ ގުޅޭ އިދާރާތަކުން ދޭ އިރުޝާދުތަކަށް ތަބާވުމެވެ. ބިރުވެރިކަމާއި ހާސްކަން ކުޑަވާނީ މި ބައްޔާ ގުޅޭ ގޮތުން އެމީހެއްގެ މައުލޫމާތު އިތުރު ކުރިވަރަކަށެވެ.


BREAKING NEWS: Covid-19 Jehigen Dharumavantha Hospital Gai Admit Kuri2Meehaku Dhookohlaifi - Vaguthu\nކޮވިޑް-19 ޖެހިގެން ދަރުމަވަންތަ ހޮސްޕިޓަލްގައި އެޑްމިޓް ކުރި ދެމީހަކު ދޫކޮށްލައިފި\nކޮވިޑް-19 ޖެހިގެން ދަރުމަވަންތަ ހޮސްޕިޓަލްގައި އެޑްމިޓް ކުރި ދެމީހަކު ދޫކޮށްލައިފިއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ރައީސް އޮފީހުގެ އަންޑާ ސެކެޓްރީ މަބްރޫކް އަބްދުލްއަޒީޒް ވިދާޅުވީ ދޫކޮށްލި ދެމީހުން މިއަދު އެމީހުންގެ ގައުމަށް ދިއުމަށް ފުރާނެ ކަމަށެވެ.\nމިއަދު ހޮސްޕިޓަލުން ދޫކޮށްލި ދެމީހުން ކޮވިޑް-19 އިން ރަނގަޅުވިތާ މިހާރު ދުވަސްތަކެއް ވެއްޖެއެވެ. ނަމަވެސް ހޮސްޕިޓަލްގައި އެމީހުން ތިބީ އުމުރުން ދުވަސްވީ ދެމީހުން ކަމަށްވާތީ ހާލަތު އިތުރަށް ބެލުމަށް ޑޮކްޓަރުން ބޭނުން ވުމުންނެވެ.\nމަބުރޫކް ވިދާޅުވީ މިއީ އއ.ބަތަލާ ރިސޯޓުން ކޮވިޑް-19 އަށް ފައްސިވުމުން ދަރުމަވަންތަ ހޮސްޕިޓަލަށް ގެނެސް ފަރުވާ ދިން މީހުން ކަމަށެވެ.\nއެމީހުން ދޫކޮށްލީ ކޮވިޑް-19 އަށް ދެފަހަރު ޓެސްޓްކޮށް، ދެފަހަރު ވެސް ނަތީޖާ ނައްސި ވުމުންނެވެ.\nއޭޕްރީލް 3, 2020 21:31\nރަނގަޅުވި އިތުރު ދެ މީހަކު ހޮސްޕިޓަލުން ދޫކޮށްލައިފި ނަމަ އެއީ މަމެން އުފާ ކުރާ ކަމެކޭ ކޮވިޑް 19 ގެ ފަރުވާ ރާއްޖޭގައި ދެމުން ގެންދާ މެޑިކަލް ޓީމަށް މަމެން ހިތްވަރު ދެމޭ ލައިފް އިޒް ބިއުޓިފުލް ވިދް ޔޫ ގައިޒް ވީ މަސްޓް ރިއަލީ މޭކް އިޓް ދޯ ޑާންސް ޑާންސް ޑާންސް...


Isthashigandah enme rangalhu diet akee kobaa?\nއިސްތަށިގަނޑަށް އެންމެ ރަނގަޅު ޑައެޓަކީ ކޮބާ؟\nއަހަރެމެންގެ ހަށިގަނޑު އުފެދި ބޮޑުވެގެން ދަނީ ކާއެއްޗިއްސަށް ބަރޯސާވެގެންނެވެ. މިއީ ސިއްރެއް ނޫނެވެ. ތިބާ ތިއީ ތިބާ ކާ އެއްޗެހިތަކެއްގެ އުފެއްދުމެކެވެ. ކަންމިހެން އޮތްއިރު ވަރަށް ގިނަ ބަޔަކު ސިއްހީ ފައިދާ ގިނަ ބާވަތްތަކަށް ޝައުގުވެރިވަނީ އާންމުކޮށް ކޮލެސްޓްރޯލާއި ލޭގެ ޕްރެޝަރު މައިތިރި ކުރުމަށެވެ. އެކަމަކު އެނގޭ ހެއްޔެވެ؟\nސިއްހީ ފައިދާ ގިނަ ބާވަތްތައް ގަވާއިދުން ކަނީ ކަމުގައި ވަނީ ނަމަ އެއިން އެތަކެއް ފައިދާއެއް ހޯދިދާނެ އެވެ. މިސާލަކަށް ބޮލުގައި އޮންނަ އިސްތަށިގަނޑުގެ ކުރަކިކަން ފިލުވާލައި، ވިދައި ބަބުޅާ އޮމާން ވަރުގަދަ އިސްތަށިގަނޑެއްގެ ވެސް ކެއުމަކުން ހޯދައިގަނެވިދާނެ އެވެ.\nވިޓަމިން ސީ ވަރަށް މުހިންމު\nވިޓަމިން ސީ އަކީ ހަށިގަނޑުގެ ދިފާއީ ނިޒާމް ވަރުގަދަކޮށްދޭ ކަމަށް މަޝްހޫރު ވިޓަމިނެކެވެ. މިއީ ބޮލުގައި އޮންނަ އިސްތަށިގަނޑު ވަރުގަދަކޮށް ދިރުވައި ދިނުމަށް ވެސް ނިކަން މުހިންމު ފަރުވާއެކެވެ. ހެއާ ކެއާ އިންޑަސްޓްރީގެ އެންމެ އަގުބޮޑު ނުވަތަ އެންމެ ޑިމާންޑްބޮޑު ވިޓަމިނަކަށް ވިޓަމިން ސީ ވަނީ ވެސް މި ސަބަބާ ހެދި އެވެ.\nވިޓަމިން ސީ އަކީ އިސްތަށިގަނޑު ވަރުގަދަކުރުމަށް ބޭނުންވާ މާއްދާތަކުގެ މުހިންމު ކާނާއެކެވެ. އަދި ފާހަގަކޮށްލަން ޖެހެނީ ވިޓަމިން ސީގެ ތަފާތު ބާވަތްތައް ނެގުމުގެ ބަދަލުގައި ގުދުރަތީ މޭވާ އާއި ފަތްޕިލާވެލި ބޭނުންކޮށްގެން ބޮލަށް ވިޓަމިން ސީގެ ފައިދާ ހޯދުންކަމެވެ.\nލެމަން، ލައިމް، އޮރޭންޖު އަދި ގްރޭޕްފުރުޓާއި ސްޕިނެޗް ފަދަ ބާވަތްތަކުން ވިޓަމިން ސީގެ މުއްސަނދިކަން ލިބިގަނެވިދާނެ އެވެ.\nއިސްތަށިގަނޑު ދިގުކުރަން ބޭނުން ނަމަ ޕްރޮޓީން ނަގާ\nކުރު ނުވަތަ ބުޅި އިސްތަށިގަނޑެއް ރީތިވެފައި ގެންގުޅެލަން ވެސް ފަސޭހަވާނެ އެވެ. އެކަމަކު އިސްތަށިގަނޑު ދިގުވުމަކީ ވެސް ނިކަން ރީތި ސިފައެކެވެ. ދިގު އިސްތަށިގަނޑެއް ބޭނުން ނަމަ ހަށިގަނޑަށް ޕްރޮޓީން ނަގާ މިންވަރު އިތުރުކުރަން ޖެހޭނެ އެވެ.\nނުވަތަ ބައޯޓިން (ވިޓަމިން ބީ7) ލިއްބައިދޭ ކެއުމުގެ ބާވަތްތައް ނެގުން އިތުރުކުރަން ޖެހޭނެ އެވެ. މި މާއްދާ އަކީ އެވޮކާޑޯ އާއި ބިހާއި އާމަންޑް ފަދަ ބާވަތްތަކުގައި މުއްސަނދި ވިޓަމިނެކެވެ.\nހަށިގަނޑުގެ ރީތިކަމަށް ވިސްނައިގެން ޑައެޓެއް އިހްތިޔާރުކުރަނީ ކަމުގައި ވަނީ ނަމަ ވިޓަމިން ބީގެ ހުރިހާ މާއްދާތަކެއް ލިއްބައިދޭ ބާވަތްބާވަތުގެ ކެއުން މުހިންމުވެ އެވެ. ވިޓަމިން ބީގެ އެކި ބާވަތްތަކަކީ ރެޑް ސެލްސް އުފައްދައި ސިކުނޑީގެ ތަރައްގީ އަށް ވެސް އުފެއްދުންތެރިކަން އިތުރުކޮށްދޭ ބާވަތްތަކެވެ.\nދިގު ވަރުގަދަ އިސްތަށިގަނޑެއް ހޯދުމުގެ ބޭނުމުގައި ހަމައެކަނި އެވޮކާޑޯ އާއި އާމަންޑް ފަދަ ބާވަތްތައް ނެގުމުގެ ބަދަލުގައި މަހާއި ގްރީކް ޔޯގަޓް ފަދަ ބާވަތްތައް ވެސް ޑައެޓަށް އިތުރުކުރުން މުހިންމެވެ.\nބޮލުން އިސްތަށިފޭބުން ހުއްޓުވާނީ ކިހިނެތް؟\nސްޓްރެސް ލެވެލް މަތިވުމަކީ ބޮލުން އިސްތަށިފައިބާ ކަމެކެވެ. އެހެންވީމަ ބޮލުން އިސްތަށިފޭބުން ކޮންޓްރޯލްކުރަން ބޭނުން ނަމަ އެންމެ ފުރަތަމަ ކުރަން ޖެހޭ ކަމަކީ ސްޓްރެސް ލެވެލް ކުޑަކުރުމެވެ. ސްޓްރެސް ލެވެލް ކުޑަކުޑަކުރުމަށް ޗޮކްލެޓާއި ކްރޭންބެރީސް އާއި ވެނީލާ ފަދަ ބާވަތްތައް ނެގިދާނެ އެވެ. ވެނީލާ ތެލަކީ ވެސް ވަރަށް ފައިދާ ބޮޑު އެއްޗެކެވެ.


Bill aadhaya khilaafah bodu vefaivaanama bill kofaeh nuvaane: MWSC - vNews.mv\nއާދަޔާ ޚިލާފަށް ބިލް ބޮޑުވެފައިވާނަމަ ބިލްކޮށްފައެއް ނުވާނެ: އެމްޑަބްލިޔުއެސްސީ\nއައިޝަތު އިބްރާހީމް Male' | 15 October 2021, 11:24\nއާދަޔާ ޚިލާފަށް ފެން ބިލް ބޮޑުވެފައިވާ ފްލެޓްތަކަށް ބިލްކޮށްފައި ނުވާނެކަމަށް މާލޭ ވޯޓަރ އެންޑް ސްވަރޭޖް ކޮމްޕެނީން ބުނެފިއެވެ.\nއެމްޑަބްލިޔުއެސްސީން މިކަން ހާމަކޮށް ނެރެފައިވާ ބަޔާނުގައި ބުނެފައިވަނީ ހުޅުމާލެ ދެވަނަ ފިޔަވަހީގައި ހިޔާ މަޝްރޫއުގެ ދަށުން ފްލެޓް ލިބިފައިވާ ފަރާތުގެ ނަމަށް ފެން މީޓަރުގެ ރަޖިސްޓްރީ ބަދަލުކޮށް ބިލްކުރަމުން އަންނަކަމަށެވެ.\nއަދި ފެން ބިލް އާދަޔާޚިލާފަށް ބޮޑުވެފައިވާކަން ފާހަގަކުރެވޭ ނަމަ، އެ ފްލެޓްއެއްގެ ވެރިފަރާތާއި ގުޅާ އެކަން ފުލެޓްތަކުގެ ވެރިންގެ ސަމާލުކަމަށް ގެންނަމުން އަންނަ ކަމަށެވެ.\nއެމްޑަބްލިޔުއެސްސީއިން ބުނީ ފްލެޓްތަކުން ރީޑިންގނަގައި ބިލްކުރަން ފަށާފައި ވީނަމަވެސް، އާދަޔާހިލާފަށް ފެން ބިލް ބޮޑުވެފައިވާ ފްލެޓްތަކަށް ބިލް ކޮށްފައިނުވާނެ ކަމަށެވެ.\nމީޑިއާގައި މިހާރު ދައުރުކުރަމުން ގެންދާ6ލައްކަ ރުފިޔާގެ ފެން ބިލަކީ އެކުންފުނިން ފޮނުވާފައިވާ ބިލެއް ނޫންކަމަށްވެސް އެމްޑަބްލިއުއެސްސީގެ ބަޔާނުގައި ބުނެފައިވެއެވެ.\nފެން ބިލުގައި މައްސަލައެއް އުޅޭކަން ފާހަގަކުރެވޭ ނަމަ، އެ ކުންފުނީގެ ހޮޓްލައިން ނަމްބަރ 105 މެދުވެރިކޮށް އެކަން އެކުންފުނީގެ ކޯލް ސެންޓަރަށް ހުށައެޅުމަށް އެމްޑަބްލިއުއެސްސީން ވަނީ އެދިފައެވެ.\nއެމްޑަބްލިޔުއެސްސީން ބުނެފައިވަނީ އެކުންފުނީގެ އަމާޒަކީ ދެމެހެއްޓެނިވި ގޮތުގައި ރައްޔިތުންނަށް ވީހާވެސް ލުއިފަސޭހަ ކަމާއެކު ކުންފުނީގެ ޚިދުމަތްތައް ފޯރުކޮށްދިނުން ކަމަށެވެ.\nހިޔާގެ ބައެއް ފްލެޓްތަކުގެ ފެން ބިލު ބޮޑުވެފައިވާކަން އެ ކުންފުނިން މިމަހުގެ ކުރީކޮޅު ވަނީ ހާމަކޮށްފައެވެ.\nއެގޮތުން ފެން ބިލް ބޮޑުވުމަށް މައިގަނޑު ގޮތެއްގައި ދިމާވާ އެއް ސަބަބަކީ އެޕާރޓްމަންޓް ތަކުންނާއި ގޭގެ ފެން ވައަރިން އަދި ވޭލްތަކުން ނުވަތަ އިސްކުރުތަކުން ފެން ލީކުވުންކަމަށްވެސް އެކުންފުނިން ބުނެފައިވެއެވެ.\nއެހެންކަމުން، ހުރިހާ ކަސްޓަމަރުންވެސް އެޕާރޓްމެންޓްތަކުގައި ފެން ލީކެއް އުޅޭތޯ ބަލައި އެކަމަށް ސަމާލުކަން ދިނުން ވަރަށް މުހިންމުކަމަށް އެމްޑަބްލިއުއެސްސީން ކުރިން ބުނެފައިވެއެވެ.\nހިޔާ ފްލެޓްތަކަށް ފެނުގެ ހިދުމަތް ދީފައިވާއިރު ފްލެޓްގެ ތަޅުދަނޑި ހަވާލުވި ނަމަވެސް އަދި ދިރިއުޅެން ނުފަށާ ފްލެޓްތަކުގެ އިސްކުރުތަކާއި ވޭލްތައް ރަނގަޅަށް ބަންދުކޮށްފައި ބެހެއްޓުމަށް ސަމާލުކަން ދިނުމަށް އެމްޑަބްލިޔޫއެސްސީން ވަނީ އިލްތިމާސް ކޮށްފައެވެ.\nހިޔާ ފެލްޓްގައި ބައެއް ފަރާތްތަކުން މިހާރު ދިރިއުޅެން ފަށާފައިވާއިރު އެސަރަހައްދުގައި އަސާސީ ހިދުމަތްތައް އެންމެ ފުރިހަމައަށް ލިބިގެން ނުދާތީ ފްލެޓް ލިބުނު ފަރާތްތަކުން އަންނަނީ ޝަކުވާ ކުރަމުންނެވެ.\nވިޔަފާރި ހުޅުމާލެ ހުޅުމާލޭ ދެވަނަ ފިޔަވަހި ރާއްޖެ އެމްޑަބްލިއުއެސްސީ


Unviersal foundation in tourism dhaairaa ah 50 meehun thamreenu kuranee | Mihaaru\nވިޔަފާރި / ޔުނިވާސަލް ފައުންޑޭޝަން\nވިލާ ކޮލެޖާއި ޔުނިވާސަލް ގުޅިގެން ޓުއަރިޒަމް ދާއިރާ އަށް 50 މީހުން ތަމްރީނު ކުރަނީ\nވިލާ ކޮލެޖާއި ޔުނިވާސަލް ފައުންޑޭޝަން ގުޅިގެން "ޑިސްކަވާ ހޮސްޕިޓަލިޓީ ޕްރޮގްރާމް" ކުރިއަށް ގެންދަން ނިންމައިފި ---ފޮޓޯ: ވިލާ ކޮލެޖް\n15 ޖޫން 2022 - 18:00\nވިލާ ކޮލެޖާއި ޔުނިވާސަލް ފައުންޑޭޝަން ގުޅިގެން ޓުއަރިޒަމް ދާއިރާ އަށް 50 މީހުން ތަމްރީނު ކުރަން ނިންމައިފި އެވެ.\nކޮވިޑްގެ ބަލިމަޑުކަމާ ގުޅިގެން ދެ އަހަރުގެ މެދުކެނޑުމަކަށް ފަހު، ފަށަން ހަމަޖެހިފައިވާ "ޑިސްކަވާ ހޮސްޕިޓަލިޓީ" ޕްރޮގްރާމްގެ ދަށުން 50 މީހުން ތަމްރީނު ކުރަން ނިންމީ ރާއްޖޭގެ ޓުއަރިޒަމަށް 50 އަހަރު ފުރުމާ ގުޅިގެންނެވެ.\nއަންނަ ސެޕްޓެމްބަރު މަހު ފަށާ އެ ޕްރޮގްރާމްގެ މަގްސަދަކީ ޓުއަރިޒަމް ދާއިރާގައި މަސައްކަތް ކުރަން ބޭނުންވާ ޒުވާނުންނަށް ތައުލީމު ދިނުމަށް ފަހު، ވަޒީފާ ފަހިކޮށްދިނުމެވެ.\nއެ ކޯހުގައި ކިޔަވައިދޭނީ ޓުއަރިޒަމް ދާއިރާގެ މުހިއްމު ތިން ބައި ކަމަށްވާ ފްރޮންޓް އޮފީސް، ހައުސް ކީޕިން އަދި ފުޑް އެންޑް ބޭވަރޭޖް ސާވިސް އެވެ.\nކޯހުގެ ތިއަރީ ކްލާސްތައް ވިލާ ކޮލެޖުގައި ކުރިއަށް ގެންދާއިރު، އަމަލީ ތަޖުރިބާ ހޯދާނީ ޔުނިވާސަލްގެ ރިސޯޓުތަކުގަ އެވެ. ކޯހުގެ ހުރިހާ ހަރަދެއް ކުރަނީ ޔުނިވާސަލް ފައުންޑޭޝަނުންނެވެ.\nއެ ޕްރޮގްރާމުގައި ބައިވެރިވުމުގެ ފުރުސަތު މުޅި ރާއްޖެ އަށް އިއްޔެ ވަނީ ހުޅުވާލައިފަ އެވެ. ބައިވެރިވާން ބޭނުންވާ ނަމަ، އަންނަ އޮގަސްޓު މަހުގެ 11 ވަނަ ދުވަހުގެ ކުރިން ރަޖިސްޓަރީ ވާން ޖެހެ އެވެ. ވިލާ ކޮލެޖުންނާއި ޔުނިވާސަލް ފައުންޑޭޝަނުން ވެސް ފޯމު ބަލައިގަންނާނެ އެވެ. އަދި ވިލާ ކޮލެޖަށް އޮންލައިންކޮށް ވެސް ފޯމު ލެވޭނެ އެވެ.\nޔުނިވާސަލް ފައުންޑޭޝަނުން 2017 ވަނަ އަހަރުން ފެށިގެން ކުރިއަށް ގެންދާ "ޑިސްކަވާ ހޮސްޕިޓާލިޓީ" ޕްރޮގްރާމްގެ ދަށުން 2019 ވަނަ އަހަރާ ހަމައަށް ތިން ބެޗެއްގެ 65 ޒުވާނުން ވަނީ ކޯސް ފުރިހަމަކޮށްފަ އެވެ. އޭގެ ތެރެއިން 85 ޕަސެންޓް މީހުން މިހާރު އުޅެނީ ޓުއަރިޒަމް ދާއިރާގެ ވަޒީފާތަކުގަ އެވެ.\nވިލާ ކޮލެޖް ޔުނިވާސަލް ފައުންޑޭޝަން ޓޫރިޒަމް\n50 މީހުން ތަމްރީނުކޮށްފާ ދެން އެމީހުންނަށް ވާގޮތެއް ނޭންގޭނެ.


Zigzag office cup: furathama match thah dhiraagu, KPL adhi KRH kaamiyaabu kohfi\nމުބާރާތުގައި ރޭ ކުޅުނު މެޗަކުން--\nޒިގްޒެގް އޮފީސް ކަޕް: ފުރަތަމަ މެޗުތައް ދިރާގު، ކޭޕީއެލް އަދި ކޭއާރުއެޗް ކާމިޔާބުކޮށްފި\nފޯރިގަދަ ޒިގްޒެގް އިންޓަރ އޮފީސް ފުޓްސަލް މުބާރާތް ފަށައިފި އެވެ. މި މުބާރާތުގެ މެޗުތައް ފަށާފައިވާ ރޭ އެވެ. ކުޅުދުއްފުށީ ޒޯން ސްޓޭޑިއަމްގެ ޓާރފް ދަނޑުގައި ކުރިއަށްދާ މިމުބާރާތުގެ ރޭ ކުޅެން ތާވަލްކޮށްފައި އޮތީ ހަތަރު މެޗެވެ. އެކަމަކު އެންމެ ފަހުން ކުޅެން އޮތް، އަފީފުއްދީން އާއި ކައުންސިލް ބައްދަލުކުރަން އޮތް މެޗު ވިއްސާރަވުމުގެ ސަބަބުން މިއަދު ހަވީރަށް ވަނީ ފަސްކޮށްފަ އެވެ.\nމުބާރާތް ފެށުމުގެ ގޮތުން ރޭ ފުރަތަމަ ބައްދަލުކުރީ އެސްޓީއޯ އާއި ކޭއާރުއެޗުގެ ޓީމެވެ. މި މެޗުން 2-4 ގެ ނަތީޖާއަކުން ކާމިޔާބުކުރީ ކޭއާރުއެޗެވެ. އަސްލަމް މުހައްމަދު ކޭއާރުއެޗަށް ދެ ލަނޑު ޖަހާދީފައިވާއިރު އަހުމަދު އާދަމް އާއި އަހުމަދު އާދަމް(ޒަރޭ) ވަނީ ގޯލް ކާމިޔާބުކޮށްދީފަ އެވެ.\nއެސްޓީއޯއަށް ދެ ގޯލް ކާމިޔާބުކޮށްދިނީ އިބުރާހިމް އާސިފް އަދި ހަސަން މުހަންމަދެވެ.\nރޭ ބައްދަލުކުރި ދެވަނަ މެޗުގައި އެއާޕޯޓް ޓީމު އަތުން ކޭޕީއެލް ވަނީ ފަސޭހަ މޮޅެއް ހޯދާފަ އެވެ. އެގޮތުން އެއާޕޯޓް ކޮޅަށް 8 ގޯލް ޖަހާފައިވާއިރު އެއާޕޯޓް ޓީމަށް އެއްވެސް ޕޮއިންޓެއް ހޯދިފައިނުވެ އެވެ.\nއެއާޕޯޓް ޓީމުގެ މުރުތޮލާ ހުސެއިން ކުރި ފައުލަކާ ގުޅިގެން އޭނާއަށް ވަނީ ރީނދޫ ކާޑެއް ދައްކާފަ އެވެ. ކޭޕީއެލްގެ ސިނާން އިބުރާހިމްގެ ހެޓްރިކެއް ފެނިގެންދިޔަ މި މެޗުގައި އިތުރު ގޯލްތައް ކާމިޔާބުކޮށްދީފައިވަނީ ހަސަން މުހައްމަދު، ހުސެއިން ވާފިރު އަދި އަންވަރު އާދަމެވެ. ހުސެއިން ވާފިރު ވަނީ ދެ ގޯލް ޖަހާދީފަ އެވެ.\nދިރާގާއި އުރީދޫގެ ކުރިމަތިލުމަށް ބަލާއިރު އެ މެޗުން ފޯރިގަދަ ކުޅުމެެއް ފެނިގެންގޮސްފައިވެ އެވެ. 2-6 ލަނޑުގެ ތަފާތަކުން އެ މެޗު ގެންދިޔައީ ދިރާގެވެ. ފުޓްސަލް ކިންގްގެ ގޮތުގައި މަޝްހޫރުވެފައިވާ އަލީ ހާފިޒްގެ ހުނަރު ފެނިގެން ދިޔަ މި މެޗުގައި އޭނާވަނީ ހެޓްރިކް ހަދާފަ އެވެ. އަދި ހަމަ އެ ޓީމުގެ ސިނާން އިބުރާހިމްވެސް ވަނީ ހެޓްރިކް ހަދާފަ އެވެ.\nއުރީދޫ ޓީމުގެ މުހައްމަދު އަނަސްއަށް މި މެޗުގައި ވަނީ ރީނދޫ ކާޑެއް ދައްކާފަ އެވެ. އެ ޓީމަށް ދެ ގޯލް ކާމިޔާބުކޮށްދީފައިވަނީ މުހައްމަދު ރިސްފާން އާއި އަހުމަދު ނައީމެވެ.\nމުބާރާތުގައި މިރޭވެސް ހަތަރު މެޗެއް ކުޅޭނެ އެވެ. ފުރަތަމަ ބައްދަލުކުރާނީ ޕޮލިހާއި ފަޔަރ އެވެ. ކަސްޓަމްސް އާއި ޖަލާލުއްދީން ސްކޫލް ބައްދަލުކުރާއިރު ޕަބުލިކް ވޯކްސް އާއި އޭއީސީގެ ޓީމް ބައްދަލުކުރާނެ އެވެ. މިރޭ އެންމެ ފަހު މެޗުގެ ގޮތުގައި ބައްދަލުކުރާނީ އައިބީއެމް އާއި ކޯޓް ޓީމެވެ.


Addu ge excursion thah manaa koffi | Mihaaru\n15 މާޗް 2020 - 15:217comments\nކޮވިޑް-19 ފެތުރުން ކޮންޓްރޯލްކުރަން އަޅާ ފިޔަވަޅުތަކާ ބެހޭ ގޮތުން، ކައުންސިލުން ނެރުނު ބަޔާނުގައި ބުނީ އައްޑޫގެ ރިސޯޓްތަކާއި ގެސްޓްހައުސްތަކާއި ސިޓީ ހޮޓާތަކުގެ އިތުރުން ސަފާރީތަކުގައި އަންނަ ޓޫރިސްޓުން އައްޑޫގެ މީހުން ދިރިއުޅޭ އަވަށްތަކަށް އެކްސްކާޝަންތަކަށް ގެނައުން ހުއްޓާލަން އަންގާ ކަމަށެވެ.\nއައްޑޫގައި ތިން ރިސޯޓެއް ހިންގަމުން އަންނަ އިރު، ގަމުގައި ހިންގާ ސިޓީ ހޮޓަލާ އެކު، އައްޑޫގެ ހުރިހާ އަަވަށްތަކެއްގައި ގެސްޓްހައުސްތައް ހިންގަ އެވެ. އަދި އައްޑޫގެ އަވަށްތަކުގައި ޓޫރިސްޓުން އުޅުމަކީ ވަރަށް އާންމު ކަމެކެވެ.\nއައްޑޫގައި މި ވަގުތު ހިންގަމުން އަންނަ ތިން ރިސޯޓަކީ ޝަންގްރިއްލާ ވިލިގިލި ރިސޯޓް އެންޑް ސްޕާ އާއި ކެނަރީފްގެ އިތުރުން ސައުތު ޕާމް ރިސޯޓެވެ. ގަމުގައި ހިންގާ ސިޓީ ހޮޓާ އީކްއޭޓާ ވިލެޖާ އެކު، އައްޑޫގައި މިހާރު ގިނަ އަދަދަކަށް ގެސްޓް ހައުސްތައް ވެސް އެބަ ހުއްޓެވެ. އަދި މި ވަގުތު ވެސް އައްޑޫގައި ހައެއްކަ ސަފާރީ ބަނދަރުކޮށްފައި އެބައޮތެވެ.\nކޮވިޑް-19 ގެ ބަލިމަޑުކަމުން ރައްކާތެރިކަން ހޯދަން ރާއްޖޭގައި މިހާރު އޮތީ ސިއްހީ ކުއްލި ނުރައްކަލުގެ ހާލަތު އިއުލާންކޮށްފަ އެވެ. މިހާތަނަށް ރާއްޖޭން ވަނީ މި ބަލީގެ 13 މީހަކު ފެނިފަ އެވެ. އެ އެންމެންނަކީ ވެސް ރިސޯޓްތަކާއި ސަފާރީތަކުގެ ޓޫރިސްޓުންނާއި ބިދޭސީ މުވައްޒަފުންނެވެ.\nއިތުރު ލިޔުންތައް އައްޑޫ ޓޫރިސްޓުން އައްޑޫ ސިޓީ ކައުންސިލް ޓޫރިޒަމް ސަލާމަތީ ފިޔަވަޅުތައް ސިއްހަތާއި ރައްކާތެރިކަން


Amana takaful in hihsaage faidhaa aai surplus bahanee\nއަމާނާ ތަކާފުލްގެ ހިއްސާގެ ފައިދާއާ ސާޕްލަސް ބަހަނީ\nއަމާނާ ތަކަފުލް އިން ބޭއްވި މިދިޔަ އަހަރުގެ އަހަރީ އާއްމު ޖަލްސާގައި އެ ކުންފުނީގެ ޑިރެކްޓަރުންގެ ބޯޑު- ފޮޓޯ: އަމާނާ ތަކަފުލް\nއަމާނާ ތަކަފުލް އިން މި އަހަރުގެ ފުރަތަމަ ހަ މަސް ދުވަހުގެ، ވިޔަފާރީގެ ފައިދާ އާއި އެ ކުންފުނީގެ އިންޝުއަރެންސް ނަގާ ފައިވާ ފަރާތް ތަކަށް ލިބޭ ފައިދާ ނުވަތަ ސާޕްލަސް ބަހަން ނިންމައިފި އެވެ.\nއަމާނާ ތަކަފުލް މޯލްޑިވްސް އިން މި އަހަރުގެ ފުރަތަމަ ހަ މަސް ދުވަހު (ފަސްޓް އިންޓެރިމް ޑިވިޑެންޑް) ގެ ފައިދާގެ ގޮތުގައި ހިއްސާދާރުންނަށް ބަހަން ނިންމާފައި ވަނީ، ހިއްސާއެއްގެ މޫނުމަތީ އަގުގެ ފަސް ޕަސެންޓެވެ. އަދި އެ ކުންފުނީގެ އިންޝުއަރެންސް ޕޮލިސީތައް ނުވަތަ ތަކާފުލް ސެޓްފިކެޓް (ޕޮލިސީހޯލްޑާސް) ނަގާފައިވާ ފަރާތްތަކަށް ފައިދާގެ ގޮތުގައި ބަހާނީ 14 ޕަސެންޓެވެ. ސާޕްލަސް ދޫކުރާނީ 31 ޑިސެމްބަރ 2018 އާއި ހަމައަށް މުއަދަތު ހަމަވާ ތަކާފުލް ސެޓްފިކެޓް (ޕޮލިސީ) ނަގާފައިވާ ފަރާތް ތަކަށް އެކަންޏެވެ.\nސާޕްލަސްއަކީ އިސްލާމިކް އިންޝުއަރެންސް (ތަކާފުލް) ނަގާ ފަރާތް ތަކަށް ދޫކުރާ ފައިދާ އެވެ. އާއްމު ކޮންފެންޝަން އިންޝުއަރެންސާ ހިލާފަށް، އިސްލާމީ އިންޝުއަރަންސްގައި ތަބައްރުއު (ރިސްކްފަންޑު) ގެ ހައްގުވެރިންނަކީ އިންޝުއަރަންސް ނަންގަވާ ފަރާތްތެކެވެ. އެހެން ކަމުން އިންޝުއަރެންސް ޕޮލިސީ ނަގާ ފަރާތަށް ކޮންމެ އަހަރަކު ކަނޑައެޅޭ ޕަސެންޓެއްގެ ފައިދާ ދެ އެވެ.\nއަމާނާ ތަކަފުލްގެ ބޯޑުން ނިންމާފައިވާ ގޮތުން، އެ ކުންފުނީގެ އިންޝުއަރެންސް ނަގާފައިވާ ފަރާތްތަކުގެ ތެރެއިން ހާދިސާއެއްގައި ބަދަލު ހޯދުމަށް އެދިފައި ނުވާ ހުރިހާ ފަރާތަކަށް ސާޕްލަސް ދޭނެ އެވެ. އެ ކުންފުނިން ބުނީ މި އަހަރު ހިނގި އެކިއެކި ހާދިސާތަކާ ގުޅިގެން ގެއްލުމުގެ ބަދަލު ދިން އަދަދު މިދިޔަ އަހަރުގެ ފުރަތަމަ ހަމަސްދުވަހާއި އަޅާބަލާއިރު 14 ޕަސެންޓް އިތުރުވެފައިވާ ކަމަށެވެ.\nރާއްޖޭގައި އުފެދުނު އެންމެ ފުރަތަމަ އަދި ހަމައެކަނި ތަކަފުލް ހިދުމަތްދޭ އަމާނާ ތަކަފުލް އިން ހިފަހައްޓަމުންދާ އުސޫލީ މިންގަނޑުތަކަކީ ކުންފުނީގެ ކުރިއެރުމުގެ އެންމެ ބޮޑު ސިއްރު ކަމަށް އެ ކުންފުނިން ބުނެ އެވެ.\nއަމާނާތަކަފުލް އިން ދަނީ ކުންފުނީގެ ހިދުމަތް ހޯއްދަވާ ފަރާތްތަކަށް 'ސާޕްލަސް' އާއި ހިއްސާދާރުންނަށް ވިޔަފާރި ފައިދާ 2011 ވަނަ އަހަރު، އެ ކުންފުނި ރާއްޖޭގެ ހިއްސާގެ ބާޒާރު، މޯލްޑިވްސް އެކްސްޗޭންޖުގައި ލިސްޓްކުރި ހިސާބުން ފެށިގެން ބަހަމުންނެވެ.\nހެޕީ މާކެޓުން ބޯޓުފަހަރު ސާފުކުރަން ހާއްސަ ބްރޭންޑެއް


Alhuthakun faleehaih nukon vanhanna kohdhey meehakee aakhirah dhuvahah rahkaatherikah edheymeehaa eve އަޅުތަކުން ފަޟީޙަތްނުކޮށް ވަންހަނާކޮށްދޭ މީހަކީ އާޚިރަތް ދުވަހުގެ ރައްކައުތެރިކަމަށް އެދޭމީހެއް: ހުކުރުޚުތުބާ – Ilm Alhuthakun faleehaih nukon vanhanna kohdhey meehakee aakhirah dhuvahah rahkaatherikah edheymeehaa eve\nއަޅުތަކުން ފަޟީޙަތްނުކޮށް ވަންހަނާކޮށްދޭ މީހަކީ އާޚިރަތް ދުވަހުގެ ރައްކައުތެރިކަމަށް އެދޭމީހެއް: ހުކުރުޚުތުބާ\nއަޅުތަކުން ފަޟީޙަތްނުކޮށް ވަންހަނާކޮށްދޭ މީހަކީ އާޚިރަތް ދުވަހުގެ ރައްކައުތެރިކަމަށް އެދޭމީހެއް ކަމަށް މިއަދު ހުކުރުޚުތުބާގައި ވިދާޅުވެއްޖެއެވެ،\nމިކަން ބަޔާންކޮށް ޚުތުބާގައި ވިދާޅުވީ ” ﷲ ގެ އަޅުތަކުން ފަޟީޙަތްނުކޮށް، އެމީހުންގެ ނުބައި އަމަލުތަށް ވަންހަނާކޮށްދޭ މީހަކީ، ﷲ ދެކެ ބިރުގަންނަ، އާޚިރަތް ދުވަހުގެ ރައްކައުތެރިކަމަށް އެދޭ މީހެކެވެ. މީސްމީޑިއާގެ ވަސީލަތްތައް ބޭނުންކޮށްގެން، ޚަބަރުތަކާއި، ފޮޓޯތަކާއި، ވީޑިއޯތައް ފަތުރަން ފަސޭހަ މިފަދަ ޒަމާނެއްގައި، މުސްލިމުން މި ކަމަށް ވަރަށް ބޮޑަށް ސަމާލުކަން ދޭންޖެހޭނެއެވެ. އަތުގައި އޮންނަ މޯބައިލް ފޯނުގެ ޛަރީޢާއިން، މީހުންނަށް ނޭނގޭގޮތަށް، ތަންތަނާއި، މަންޒަރުތަކާއި އަޑުތައް ރެކޯޑްކޮށް، ފިތައިލާ ފިތަކުން އެ ސިއްރުތައް ޢާއްމުކޮށްލާ ހިނދު، އެފަދަ ކަންކަން ކުރާ ކޮންމެ މީހަކުވެސް، ދީނުގައި އައިސްފައިވާ ވަޢީދުތަކާ މެދު ވިސްނައިލާން ޖެހޭނެއެވެ. ކީރިތި ރަސޫލާ ގެ އަޅުގަނޑުމެންނަށް އަމުރު ކުރައްވާފައި ވަނީ، އަޅުގަނޑުމެންނަށް އޮޅުމަކުން ކުރެވޭ ހަޑި ހުތުރު ޢަމަލުތައްވެސް ވަންހަނާ ކުރުމަށެވެ. ތިމާ އެ ފަދަ ކަންކަން ޢާއްމުކޮށް، ފާޅު ނުކުރާހައި ހިނދަކު، މާތް ﷲ އިންސާނާގެ އެ ފަދަ ޢަމަލުތައް ބޭޒާރު ނުކުރައްވައި، ވަންހަނާކޮށް ދެއްވާނެތެވެ.\nފޮރުވައި ވަންހަނާ ކުރުމަކީ މުންކަރާތާއި އެއްކޮޅުވުމެއްނޫންކަން ބަޔާންކޮށް ޚުތުބާގައި ވިދާޅުވީ ” ފޮރުވައި ވަންހަނާ ކުރުމުގެ މާނައަކީ، މުންކަރާތްތަކާ ދެކޮޅުހެދުން ދޫކޮށްލުމެއް ނޫނެވެ. އަޅުގަނޑުމެންގެ ތެރެއިން މީހަކު މުންކަރާތަކަށް އަރައިގަންނަމުން ދާނަމަ، އޭނާއަށް ނަސޭޙަތް ދިނުން ވާޖިބުވާނެއެވެ. ކީރިތި ރަސޫލާ ޙަދީޘް ކުރައްވާފައި ވެއެވެ. މާނައީ: “މާތް އަޚްލާޤުގެ ވެރީންނަށް ކުރެވޭ ކުށްތަކަށް ތިޔަބައިމީހުން މާފުކުރާށެވެ! ޙައްދުތައް މެނުވީއެވެ.” އެހެނަސް އެ ކުށްތައް އިޢުލާނުކޮށް، ފާޅުކުރާ މީހުންގެ މައްސަލަ ކަމާބެހޭ ފަރާތްތަކާ ހަމައަށް ގެންދާން ޖެހޭނެއެވެ. ފަދަ ޢަމަލުތަކުން މުޖްތަމަޢު ރައްކައުތެރި ކުރުމަށް ޓަކައެވެ. މުޖްތަމަޢު މަތިވެރި އަޚްލާޤުގެ ވެށްޓަކަށް ހެދުމަށް ޓަކައެވެ.”


Massala jehunu Bar Council inthikhaabuge usoolah badhalu genesfi | Mihaaru\nޚަބަރު / ބާ ކައުންސިލް\nމައްސަލަ ޖެހުނު ބާ ކައުންސިލް އިންތިޚާބުގެ އުސޫލަށް ބަދަލު ގެނެސްފި\nއީސީން މީގެ ކުރިން ބޭއްވި ބައްދަލުވުމުގައި އެ ކޮމިޝަންގެ މެމްބަރުން ބައިވެރިވެވަޑައިގަންނަވަނީ.-- ފޮޓޯ: ހުސެއިން ވަހީދު/ މިހާރު\n03 ޖުލައި 2019 - 13:58\nއެ ކޮމިޝަންގެ މެމްބަރު އަހުމަދު އަކްރަމް ވިދާޅުވީ ފުރަތަމަ ފަހަރަށް ބާއްވާ ބާ ކައުންސިލް އިންތިޚާބުގެ 17 ވަނަ މާއްދާ އާއި 22 ވަނަ މާއްދާއަށް ބަދަލު ގެންނަން ނިންމައި އެ އިސްލާހު ގެޒެޓުކުރަން ފޮނުވާފައިވާ ކަމަށެވެ.\nއިންތިޚާބުގެ 17 ވަނަ މާއްދާ އަށް މިހާރު ގެންނަ އިސްލާހުގައި ވަނީ، އިންތިޚާބުކުރަން ޖެހޭ ހަ ބޭފުޅުންގެ ތެރެއިން އެކަކަށް ވޯޓު ދިނަސް އެއީ ބާތިލް ވޯޓެއްގެ ގޮތުގައި ނުގުނާނެ ކަމަށެވެ. ގަވާއިދުގެ 22 ވަނަ މާއްދާއަށް ގެންނަ އިސްލާހުގައި ބުނެފައިވަނީ، މަގާމަކަށް އެކަކަށް ވުރެ ގިނަ ބޭފުޅުން ކުރިމަތި ނުލެއްވިއަސް ފެންނަ ނުފެންނަ ވޯޓަކަށް ދާން ޖެހޭނެ ކަމަށެވެ.\nDhivehiraajjeyge Bar Councilge furathama Executive Committeege Inthikhaabge Usool ge 17 vana maahdhaa aai 22 vana maahdhaa ah islaah genaumah Commission in ninmaa,eislaahu Gazette kurumah fonuvaifi @ShareefRangondi @Amjadhmusthafa @akram4535 @IsmailHabeeb @ANashath\n— Elections Commission (@ElectionsMv) July 3, 2019\nމިހާރު އޮންނަނީ ބާ ކައުންސިލްގެ މަގާމަކަށް އެކަކު ކުރިމަތިލައިފި ނަމަ އޭނާ ހޮވޭ ގޮތަށެވެ. އެ އުސޫލާ މެދު ވިލިމާލެ ދާއިރާގެ މެމްބަރު އަދި ކުރީގެ ޑެޕިއުޓީ އެޓާނީ ޖެނެރަލް އަހުމަދު އުޝާމް ވަނީ ކަންބޮޑުވުން ފާޅުކުރައްވައިފަ އެވެ. އޭނާ ވިދާޅުވީ ބާ ކައުންސިލްގެ މަގާމަކަށް އެކަކު ކުރިމަތިލިޔަސް، ފެންނަ ނުފެންނަ ވޯޓެއް ނަގަން ޖެހޭނެ ކަމަށެވެ. އަދި އެއީ ވެސް ސިއްރު ވޯޓަކަށް ވާން ޖެހޭނެ ކަމަށް ވިދާޅުވި އެވެ.\nބާ ކައުންސިލްގެ އިންތިހާބުގެ އުސޫލު އީސީން އިއުލާންކުރި އިރު އެ އިއުލާނުގައި ބުނެފައި ވަނީ ބާ ކައުންސިލްގެ ރައީސް ކަަމަށް ޝަރުތު ހަމަވާ އެކަކަށް ވުރެ ގިނަ ބޭފުޅުން ކުރިމަތި ނުލައްވައިފި ނަމަ ކުރިމަތިލެއްވި ބޭފުޅަކު އިންތިހާބުވި ކަން ވޯޓަކާ ނުލައި އިއުލާނު ކުރެވޭނެ ކަމަށެވެ. ބާ ކައުންސިލްގެ ނައިބު ރައިސް ކަމާއި އެގްޒެކެޓިވް ކޮމިޓީގެ ހަ މެމްބަރުން ހޮވަން ވެސް އަމަލްކުރާނީ އެގޮތަށް ކަމަށް އިއުލާންގައިވެ އެވެ.\nނަމަވެސް އުޝާމް ވިދާޅުވީ އެހެން ބައެއް އިންތިހާބުތަކުގައި އެގޮތަށް އަމަލު ކުރިޔަސް ބާ ކައުންސިލް އުފެއްދި، ގާނޫނީ ފަންނުތަކުގެ ގާނޫނުގައި އެ ފުރުސަތު ދީފައި ނުވާ ކަމަށެެވެ.\nބާ ކައުންސިލްގެ އިންތިހާބަށް ކުރިމަތިލާން އީސީން ރޭ ވަނީ ހުޅުވާލައިފަ އެވެ.\nރާއްޖޭގައި ފުރަތަމަ ފަހަރަށް އުފައްދާ ބާ ކައުންސިލްގެ އެގްޒެކެޓިވް ކޮމެޓީގައި ތިބެނީ ކައުންސިލްގެ ރައީސާއި ނައިބު ރައީސާއި ބަންޑާރަ ނައިބުގެ އިތުރުން އިތުރު ހަ މެމްބަރެކެވެ. އޭގެ ތެރެއިން ބަންޑާރަ ނައިބު ފިޔަވައި، އެހެން ހުރިހާ ބޭފުޅުން ވެސް އިންތިޚާބު ކުރާނީ ވަކީލުންގެ މެދުގައި ނަގާ ވޯޓަކުންނެވެ.\nއަކްރަމް ވިދާޅުވީ އީސީގެ މަސައްކަތްތަކާ ގުޅޭ ގޮތުން ފާޅުކުރާ ބިނާކުރުވަނިވި ފާޑުކިޔުންތަކަށް އެ ކޮމިޝަނުން އަބަދުވެސް މަރުހަބާ ކިޔާނެ ކަމަށެވެ.\nއިލެކްޝަންސް ކޮމިޝަން ޖުޑީޝަރީ ވަކީލުން ބާ ކައުންސިލް\nކޮބާތަ ބާ ކައުންސިލްއަކީ އެއީ ކޮން ކަމެއްކުރާނެ ތަނެއްތަ އަދި ބާގެ މާނަ އަކީ ކޮބާތަ އނގިވަޑައިގަންނަވާ ބޭފުޅަކު ވިދާޅުވެ ދެއްވުން އެދެން\nއެއީ ބާ މުދަލާ ބެހޭ ބާ ތަނެއް.\nބާ ކައުންސިލްވާންވާމީ މިނިވަން މުސްތަޤިއްލު މުއައްސަސާއަކަށް، އެއްވެސް ޕާޓީއެއްގެ ކުލައޭގައި އޮވެގެން ނުވާނެ- އޭރުން މަޤްސަދެއް ޙަސިލެއްނުކުރެވޭނެ.\nއެއްވެސް އިންތިހާބެއް ބާއްވާނެކަމެއް ނެތް.


10 Minute: Hassan Afeef\nފޮޓޯ: ޓްވިޓާ/ ހަސަން އަފީފް\n10 މިނެޓު: ހަސަން އަފީފް\nމިފަހްތާގެ ސީއެންއެމް "10 މިނެޓު" ހާއްސަކޮށްފައި މިވަނީ ވިލުފުށީ ދާއިރާގެ އިންތިހާބީ މެމްބަރު ހަސަން އަފީފަށެވެ.\nސީއެންއެމް: ރޯދަމަހުގެ އެންމެ ދުރު ހަނދާނަކީ ކޮބައިތޯ؟\nއަފީފް: އަޅުގަނޑުގެ އުފަން ރަށް ތ. އަތޮޅު ވިލުފުށި. އޭރުގަ އޮންނަ ގޮތަކީ ހާރުކާން ގޮވީމާ ބައެއް ފަހަރު ނުތެދުވަންވެސް އުޅޭނެ. ހާރުކާން ނަގާނެ މަންމަމެން. އޭރުގަ އޮންނަ ގޮތަކީ ނަމާދު ކުރަންޖެހޭނެ. ނަމާދުކޮށްގެން ނިދޭނީ ވެސް. ނަމަދުކޮށްގެން އިރުއޮއްސެންދެން އޭރު ހުންނާނީ ނުނިދާ. ކުޑައިރުވީމަ އަޅުގަނޑުމެންނަށް ވަރަށް ވަރުބަލިކޮށް އަޅުގަނޑުމެންނަށް ފީލުވާނީ. ދެން ކުރާ މަސައްކަތަކީ ރޯދަ ވިއްލަން ބޭނުންވާތަކެތި ހޯދުން. ކުޑަކުދިން ބޭނުންވާނެ ކުންނާރާ ކުރުނބަޔާ މިކަހަލަ އެއްޗެހި ހޯދައިގެން ރޯދަވިއްލާ ވަގުތަށް އެއްޗެހި އެއްކުރެވޭތޯ އަޅުގަނޑުމެން ބަލާނީ. އެއީ އެންމެ ދުރު ހަނދާނަކަށް ވާހަނދާނަކީ.\nސީއެންއެމް: މިހާރު ރޯދަ މަހުގެ އެއް ދުވަސް ހޭދަކުރައްވާގޮތް ވިދާޅުވެވިދާނެތޯ؟\nއަފީފް: އަޅުގަނޑު ފަތިސް ނަމާދުކޮށް ނިމިގެން މި ނިދަނީ. އެކަމަކު އަޅުގަނޑު ބަލަން ދިހައެއް ޖަހާކައްހާއިރު ތެދުވެވޭތޯ. ތެދުވެގެން އަޅުގަނޑު އޮފީހަށް ގޮސްލާފަ އެތާގަ އުޅެލާފަ ދެން މެންދުރު ނަމާދުކޮށް ނިމިގެން އަޅުގަނޑު ގުރުއާން ކިޔަވަން. ދެން ގެއަށް އައިސް އަނެއްކާ އަސުރު ނަމާދަށް ދަނީ. ގޭތެރޭގަ ވެސް ގޭގެ ކަންކަމުގަ ކޮންމެވެސް ވަރަށް އެހީތެރިވެ ދެން އަޅުގަނޑު. އެއްޗެހި ތައްޔާރުކޮށް ހެދުމުގަ އެހީތެރިވެދީ ހަދަން. ކައްކާއިރު އެއްޗެހި އަތްގާތްކޮށްދީ ހަދަން. ރޯދަ ވިއްލުމަށްފަހު ދެން މަގުރިބް ނަމާދަށްފަހު އިޝާ ނަމާދަށް ދަނީ ދެން ތަރާވިސް ނިމިގެން އަޅުގަނޑު ގެއަށް އަންނަނީ. ވަރަށް ގިނައިރު އަޅުގަނޑު ގުރުއާން ކިޔަވަން އިންނަން. މަސައްކަތް މި ކުރަނީ ރޯދަމަސް ނިމޭއިރު ދެ ހަތިމުވަރު ކުރެވޭތޯ.\nސީއެންއެމް: މަޖިލީސް ރައީސްކަމަށް ވަޑައިގަނެވިއްޖެނަމަ މަޖިލީހަށް ގެންނަވާނެ ބަދަލުތަކަކީ ކޮބައިތޯ؟\nއަފީފް: މަޖިލީސްގެ ރައީސް ވެސް މަސައްކަތް ކުރައްވަން ޖެހޭ ގޮތްތަކެއް އޮންނާނެ މަޖިލީހުގެ ގަވާއިދުގަ ކަނޑައެޅިފަ. ދެން ހުންނާނީ އިދާރީ ގޮތުން ކަންތައްތައް ފަސޭހަކުރުމަށް ކުރަންޖެހޭ ކަންތައްތައް. މަޖިލީހުގެ ރައީސް ވަރަށް ހާއްސަކޮށް ބައްލަވަން ޖެހޭނެ ކޮމިޓީތައް މަސައްކަތް ކުރޭތޯ. މަޖިލީހަށް ހުށަހެޅޭ ކޮންމެ ބިލަކަށް ޑިބޭޓަށް ފުރިހަމަ ވަގުތު ދެން ޖެހޭނެ. ޕާޓީތަކުން ނަގާނެ ކޮންމެ ބިލަކާ ގުޅޭގޮތުން ވާހަކަ ދައްކަވާނެ ބޭފުޅުން. އާންމުކޮށް މިހާރު ކޮންމެ މެމްބަރަކަށް ލިބި ވަޑައިގަންނަވަނީ ތިން މިނެޓު ވަރު. ރައީސް ޔާމީނުގެ ވެރިކަމުގައި މަޖިލިސް ހިންގާފައިވަނީ އެވަގުތު އެބޭފުޅުންނަށް ފެންނަ ގޮތަކަށް، ކަންތައްތައް އަވަސްކޮށްލާފަ ނިންމާލަނީ. މަޖިލީހަށް ހުށަހެޅޭ ބިލުތަކަކީ އެހާ އަވަހަށް ފާސްކުރަން ޖެހޭ ބިލުތަކެއް ނޫން. ގާނޫނެއް މިވަނީ އޭގެ މައްޗަށް ރައްޔިތުން އަމަލުކުރަން މަޖުބޫރުކުރާ ކަމަކަށް. އެހެންވީމާ ބިލު ފާސް ކުރީމާ ރައްޔިތުންނަށް ލިބޭނެ ފައިދާތަކަކީ ގޮންޖެހުންތަކަކީ ކޮބައިތޯ ބަލަން ޖެހޭނެ. މި ހުރިހާ ކަމަކަށް ޑިބޭޓުކޮށްފަ. އަދި އެއަށް ގެންނަންޖެހޭ ބަދަލުތައް ގެނެސް ކޮމެޓީއަށް ފޮނުވާފަ ދެން ގެނެސް އެ ބިލު ފާސް ކޮށްގެން ގާނޫނަކަށް ހަދާނީ. އެ ޕްރޮސެސް އެންމެ ބޮޑަށް ކުރިއަށް ގެންދަން އަޅުގަނޑު މަސައްކަތް ކުރާނީ. މަޖިލިސްގެ ކޮމެޓީތައް ފުރިހަމަށް އެކްޓިވޭޓުކޮށްގެން ކުރިއަށް ގެންދާނީ. އަދި ކޮމެޓީތަކުގައި ކުރާ މަސައްކަތްތަކަކީ އާންމުކޮށް ހުރިހާ ރައްޔިތުންނަށް އެނގިގެން ދާނެ މަަސައްކަތްތަކަކަށް ހަދައިދިނުން. ރައްޔިތުންނަށް އެކަންތައް ފޯރުކޮށްދޭ ފަރާތަކީ މީޑިއާ. އަދި މީޑިއާއަށް ފުރިހަމަ އެކްސެސް މަޖިލީހުގެ މަސައްކަތުގައި ދިނުން މިއީ އަޅުގަނޑު ކުރާނެ ކަމެއް.\nސީއެންއެމް: ކައްކަން އެނގި ވަޑައިގަންނަވާތޯ؟\nއަފީފް: އަޅުގަނޑަށް އަނެއްހެން ކައްކާކަން ނޭނގެ އިނގޭތޯ. އެކަމަކު ކިޔަވަން އުޅުނު އިރުގަ ކޮންމެވެސް ވަރަކަށް ބަތް ކައްކާ، އެކަހަލަ ކަންތައްތައް ކުރަން ދެން. އެއް ފަހަރު ރިހައެއްވެސް ކެއްކިން. އޭރުގަ ވަކި އެއްޗެއް އެނގިގެންނެއް ނޫން. ދެން ހަވާދު އަޅާފަ، ޕްރޯންސް ރިހައެކޭ އަޅުގަނޑު ހަނދާންވަނީ. ހަވާދާ ޕްރޯންސް އެއްކޮށްފަ އަދި އޭގެ ތެރެއަށް ކުޑަ ހަކުރުކޮޅެއްވެސް އަޅާފަ. ޓޮމާޓޯ ޕޭސްޓު އަޅައިގެން ކައްކާލީމަ ފުދޭވަރަކަށް ރަނގަޅު ރަހައެއް އަޅުގަނޑުމެންނަށް ދެނީ. ބަތްކައްކަން އިނގޭ. ބިސްގަނޑު އެއްޗެހި އަޅާ ހަދަން. އެވަރަށް ކައްކަން އިނގެނީ ދެން މާބޮޑަށް ކައްކަން އިނގޭ މީހެއް ނޫން އަޅުގަނޑަކީ.\nސީއެންއެމް: މަޖިލީހަށް ކުރިއަށް އޮތް ތަސައްވަރަކީ ކޮބައިތޯ؟\nއަފީފް: މަޖިލީހަށް އަޅުގަނޑުގެ ތަސައްވަރަކީ. މަޖިލީހަކީ ރައްޔިތުންގެ މަންދޫބުންގެ ގޮތުގައި ރައްޔިތުން ބަލައިގަންނަ ތަނެއްގެ ގޮތުގަ އެތަން ހެދުން. ރައްޔިތުންނަށްޓަކާ މަސައްކަތް ކުރާ ތަނަކަށް މަޖިލިސް ހެދުން. މަޖިލީހުން ބަލަން ޖެހޭނެ ހަގީގަތުގަ ސަރުކާރުން ކަންތައްތައް ހިންގާ ގޮތްވެސް. ދައުލަތުގެ އެހެން މުއައްސަސާތަކުގެ ކަންތައްތައް ހިނގާ ގޮތްވެސް. މަޖިލީހުން ހަދާފަ ދޭ ގާނޫނުތަކެއްގެ ދަށުން ކޮންމެ މުއައްސަސާއެއްވެސް މި މަސައްކަތް ކުރަނީ. މަޖިލީހަކީ ރައްޔިތުން އެއްތަނަކަށް ހާޒިރުވެ ކަންކަން ނުނިންމޭތީވެ ރައްޔިތުންގެ މަންދޫބުން ގޮތުގަަ އެތަނަށް ފޮނުވާފަ ތިބި ބަޔަކު މަސައްކަތް ކުރަމުންދާތަނެއް. ކުރިއަށް އޮތް ފަސް އަހަރުގަ އަޅުގަނޑުމެންގެ އެންމެ ބޮޑު މަސައްކަތަކަށް ވާނީ އަޅުގަނޑުމެން ރައްޔިތުންގެ މަޖިލީހުގެ އިންތިހާބަށް ހުށަހެޅި އެޖެންޑާ 19 އާ ގުޅޭ ގާނޫނުތަކާ ގާނޫނީ އޮނިގަނޑުތައް ތައްޔާރުކޮށް ސަރުކާރާ މަޝްވަރާ ކޮށްގެން އެ ގާނޫނުތައް ވުޖޫދަށް ގެނެސް އޭގެ ފައިދާ ރައްޔިތުންނަށް ހޯދައި ދިނުން. އޭގެ އިތުރުން އަޅުގަނޑު ދެކެން ބޭނުން މަޖިލިސް ޕްރޯ އެކްޓިވްކޮށް ކޮރަޕްޝަން ހުއްޓުވުމުގެ މަސައްކަތުގައި ވެސް ހަރަކާތްތެރިވުން. އޮޑިޓް ރިޕޯޓަކަށް ބަލައިގެން ކަންކަން ކުރުމުގެ ބަދަލުގަ ސަރުކާރު ހިނގަމުންދާ ވަގުތު އެކިތަންތަނުން ކުރާ މަސައްކަތް ބަލައި ކޮރަޕްޝަނަށް މަގުފަހިވާ ކަންތައްތައް ހުރިތޯ ބަލައި. އެކަންކަން ހުއްޓުވާ ތަނަކަށް މަޖިލިސް ވުން. އަދި ސަރުކާރުން ބޭނުންވާ ބިލުތައްވެސް މަޖިލީހުން ޑްރާފްޓްކޮށްދިނުން އެއީ ކޮށްދޭން ބޭނުންވާ ކަމެއް. އަދި މަޖިލިސް މެމްބަރަކު ގާނޫނެއް ހަދަން ބޭނުންވިއަސް މަޖިލީހުން އެކަމަށް އެހީތެރިކަން ފޯރުކޮށްދިނުން. މިކަންކަން މަޖިލީހުގެ ތެރޭގަ ގާއިމްވެގެން ދިއުމަކީ އަޅުގަނޑުގެ ތަސައްވަރެއް.\nމީހުން މަޖިލިސް 2019 ހަސަން އަފީފް ރޯދަމަސް\nބާރު ލިބިގެން މިރާއްޖޭގެ ރައްޔަތުން އުދުހޭތަން ވަރަށް ބަލާހިތުން މިހުރީ،


Breaking News: Spain Aa German In Meehun Raajje Aun Manaa Koffi\nސްޕެއިންއާ ޖަރުމަނުން މީހުން ރާއްޖެއަށް މީހުން އައުން މަނާކޮށްފި\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް19 އާ ގުޅިގެން ރާއްޖެއަށް ސްޕެއިންއާ ޖަރުމަނު އަދި ފްރާންސުން މީހުން އައުން މަނާކޮށްފިއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ޓޫރިޒަމް މިނިސްޓަރު އަލީ ވަހީދު ވިދާޅުވީ އެ ތިން ގައުމުން މީހުން އައުން މަނާ ކުރަނީ މިރޭ ދަންވަރު 12:00 އިން ފެށިގެން ކަމަށެވެ. ޓޫރިޒަމް މިނިސްޓަރު އަލީ ވިދާޅުވީ، ފްރާންސް އަދި ޖަރުމަނުން މީހުން އައުން މަނާކުރި ސަރައްހަދުތައް މިއަދު ފަހުން އިއުލާން ކުރާނެ ކަމަށެވެ.\nސްޕެއިން އިން މިހާތަނަށް 5,232 މީހުން ވައިރަށް ޕޮޒިޓްވި އިރު، 133 މީހުން ވަނީ މަރުވެފައެވެ. ފްރާންސް އިން 3,661 ޕޮޒިޓިވްވި އިރު، 71 މިހަކު ވަނީ މަރުވެފައެވެ. ޖަރުމަނުން 3,675 މީހުން ޕޮޒިޓިވިވެ، އަށް މީހަކު ވަނީ ޕޮޒިޓިވްވެފައެވެ\nރާއްޖެއިން މިހާތަނަށް 10 މީހަކަށް ކޮވިޑް19 ޖެހިފައިވާއިރު އެ ހުރިހާ އެންމެންނަކީ ވެސް ހުސް ބިދޭސީންނެވެ. އަދި މިހާތަނަށް އެއްވެސް ދިވެއްސަކަށް މި ބަލި ޖެހިފައި ނުވި ނަމަވެސް، ގިނަ އަދަދެއްގެ ދިވެހިން ވަނީ މި ބައްޔަށް ޓެސްޓު ކުރެވިފައެވެ.\nރާއްޖޭގައި ކޮވިޑް19 ފެތުރެމުން ދާތީ ސަރުކާރުން ވަނީ މިދިޔަ ބުރާސްފަތި ދުވަހު އާއްމު ސިއްހަތު ރައްކާތެރި ކުރުމުގެ ގާނޫނުގެ ދަށުން ސިއްހީ ކުއްލި ނުރައްކަލުގެ ހާލަތު އިއުލާން ކޮށްފައެވެ.


BREAKING NEWS: Covid-19: Italy In Fassi (Positive) Vefaivaa Meehunge Adhadhu Lakka Akah Araifi - Vaguthu\nކޮވިޑް-19: އިޓަލީން ފައްސިވި މީހުންގެ އަދަދު ލައްކައަކަށް އަރައިފި\nއިޓަލީވިލާތުން ކޮވިޑް-19 އަށް ފައްސި (ޕޮޒިޓިވް) ވެފައިވާ މީހުންގެ އަދަދު އެއްލައްކަ އަށް އަރައިފިއެވެ.\nއިޓަލީވިލާތުގެ ސަރުކާރުން ދެންމެ އާއްމުކުރި ތަފާސް ހިސާބުތައް ދައްކާ ގޮތުގައި އެގައުމުން މިހާތަނަށް 101,739 ވަނީ ކޮވިޑް-19 އަށް ފައްސިވެފައެވެ.\nފައްސިވި މީހުންގެ އަދަދު މަދުވި ނަމަވެސް މިއަދު މަރުވި މީހުންގެ އަދަދު ވަނީ އިތުރުވެފައެވެ. މިއަދު އިޓަލީން 812 މީހުން ވަނީ މަރުވެފައެވެ.\nމިހާތަނަށް އިޓަލީވިލާތުން 11591 މީހަކު ވަނީ ކޮވިޑް-19 ޖެހިގެން މަރުވެފައެވެ. ބަލި ޖެހުނު މީހުންގެ ތެރެއިން އެގައުމުން ރަނގަޅުވީ 14620 މީހުންނެވެ. އިޓަލީވިލާތުގައި ފަރުވާ ދެމުން ގެންދާ މީހުންގެ ތެރެއިން 3981 މީހެއްގެ ހާލު ސީރިއަސްއެވެ.


Hafiz Saeed ge machchah terrorism ah maalee ehee vumuge dhauvaa | Mihaaru\nހާފިޒް ސައީދު: އޭނާއަކީ ބޮމްބޭއަށް ދިން ޓެރަރިސްޓް ހަމަލާގެ މޭސްތިރި ކަމަށް ތުހުމަތުކޮށްފައިވޭ\nހާފިޒް ސައީދުގެ މައްޗަށް ޓެރަރިޒަމަށް މާލީ އެހީވުމުގެ ދައުވާ\n15 ޑިސެމްބަރ 2019 - 13:05 1 comment\nއިންޑިއާގެ ވިޔަފާރީގެ މައި މަރުކަޒު ކަމަށް ވާ މުމްބާއީއަށް 2008 ގައި ދިން ޓެރަރިސްޓް ހަމަލާގެ މޭސްތިރި ކަމަށް ބެލެވޭ ހާފިޒަކީ އެމެރިކާ އާއި އދ. އިން ޓެރަރިސްޓެއްގެ ގޮތުގައި ކަނޑައަޅާފައިވާ މީހެކެވެ.\nއޭނާ އާއި އޭނާގެ އިސް އެހީތެރިއެއް ކަމަށް ވާ މާލިކް ޒަފަރު އިގުބާލްގެ މައްޗަށް ދައުވާތައް އިއްވަން ކޯޓަށް ހާޒިރުކުރީ ސަލާމަތީ ގޮތުން ވަރުގަދަ ފިޔަވަޅުތަކެއް އަޅައިފަ އެވެ.\n"ހާފިޒު މުހައްމަދު ސައީދު ވަނީ އޭނާގެ މައްޗަށް އިއްވި ހުރިހާ ދައުވާއަކަށް އިންކާރުކޮށްފައި. އޭނާ ބުނީ ޓެރަރިޒަމްގެ އެއްވެސް ހަރަކާތެއްގައި ބައިވެރިވެފައި ނޯންނާނެ ކަމަށް،" ހާފިޒްގެ ވަކީލް އިމްރާން ފަޒްލް ގިލް ވިދާޅުވި އެވެ.\nއެމެރިކާ އާއި އދ. އިން 2008 ގައި ޓެރަރިސްޓުންގެ ލިސްޓްގައި ހިމެނި ހާފިޒާ ދެކޮޅަށް ޓެރަރިޒަމްގެ އެތައް ދައުވާއެއް ވަނީ ކޯޓަށް ފޮނުވައިފަ އެވެ.\nޕާކިސްތާނުގެ ރަސްމީ ފަރާތްތަކުން ގަބޫލުކުރާ ގޮތުގައި ޖަމާއަތުއް ދައުވާ އާއި ފަލާހު އިންސާނިއަތު ފައުންޑޭޝަން އަކީ މިހާރު މަނާކޮށްފައިވާ ލަޝްކަރޭ ތައިބާ އަށް މާލީ އެހީ ހޯދަން ބޭނުންކުރަމުން ގެންދިޔަ ޖަމިއްޔާތަކެކެވެ. އެކަމާ ގުޅޭ ތަހުގީގު މިހާރު ވެސް ކުރިއަށް ދާ ކަމަށް، ރަސްމީ ފަރާތްތަކުން ބުނެ އެވެ.\nއެ ދެ ފައުންޑޭޝަނަށް އެކި ފަރާތްތަކުން ދޭ އެހީ ބޭނުންކުރަނީ، ޓެރަރިޒަމާ ދެކޮޅަށް މަސައްކަތްކުރާ ފަރާތްތަކުން ބުނާ ގޮތުގައި، ޓެރަރިޒަމްގެ ހަރަކާތްތަކަށެވެ.\nޕާކިސްތާނުން ހާފިޒް ފަދަ މީހުންގެ ހިޔާނީގެ ފަހަތުގައި ހަރަކާތްތެރިވާ ޖަމިއްޔާތަކުގެ މައްސަލަ ބަލަން ފެށީ ޓެރަރިޒަމަށް މާލީ އެހީ ފޯރުކޮށްދޭ ފަރާތްތައް ދެނެގަތުމުގެ މަސައްކަތް ކުރަމުން އަންނަ ފަައިނޭންޝަލް އެކްޝަން ޓާސްކް ފޯސް (އެފްއޭޓީއެފް) އިން ޕްރެޝަރުކޮށްގެންނެވެ.\nއެފްއޭޓީއެފްގެ ބްލެކް ލިސްޓަށް ގައުމެއް އަރައިފި ނަމަ މާލީ ދާއިރާގައި އެ ގައުމަށް ވަރަށް ބޮޑެތި ހުރަސްތައް ކުރިމަތިވެ އެވެ. ޕާކިސްތާން މިހާރު އޮތީ ގްރޭ ލިސްޓްގަ އެވެ.\nބޮމްބޭއަށް ދިން ހަމަލާގައި 160 މީހުން މަރުވި އެވެ. އެ ހަމަލާގައި ބައިވެރިވީ ޕާކިސްތާންގެ ޓެރަރިސްޓުންނެވެ. އޭގެ ތެރެއިން އެންމެ މީހެއް ފިޔަވައި އެހެން އެންމެން، އިންޑިއާ ސިފައިންނާ ދެމެދު ހިނގި ބަޑީގެ ހަމަލާތަކުގައި މަރުވި އެވެ. އަތުލައިގަތް މީހާއަށް އިންޑިއާ އިން ފަހުން ވަނީ ޝަަރީއަތް ކޮށް މަރުގެ އަދަބު ދީފަ އެވެ.


Hulhan'guge Baaruthah Fessigen Dhiumah Angai Iran in Inzaaru Dheefi. - vNews.mv\nހުޅަނގުގެ ބާރުތައް ފެއްސިގެން ދިއުމަށް އަންގައި އީރާނުން އިންޒާރުދީފި\nގަލްފު ސަރަހައްދުން އެމެރިކާ އާއި އިނގިރޭސިން ފެއްސިގެން ދިއުމަށް އަންގައި އީރާނުން އިންޒާރު ދީފިއެވެ.\nއީރާނުގެ ޚާރިޖިއްޔާގެ ތަރުޖަމާނު އައްބާސް މޫސަވީއާ ހަވާލާދީ އެތާގެ ރަސްމީ ނޫސް އެޖެންސީން މިއަދު ބުނެފައިވަނީ އީރާނާއި އެސަރަހައްދުގެ ގައުމުތަކަށް ގަލްފުކަނޑުގައި ރައްކާތެރިކަން ކަށަވަރުކޮށްދިނުމުގެ ކެރިކުޅަދާނަކަން ލިބިގެންވާކަމަށެވެ. އެހެންވީމާ ޒާތްޒާތުގެ ބަހަނާތައް ދައްކައިގެން އެސަރަހައްދުގައި ހުޅަނގުގެ ބާތުރުތައް ދެމިތިބުން ދެން ބަލައިނުގަނެވޭނެ ކަމަށްވެސް މޫސަވީ ވިދާޅުވިއެވެ.\nގަލްފުން އިނގިރޭސިންނާއި އެމެރިކާނުން ފެއްސިގެންދާން އީރާނުން ގޮވާލާފައިމިވަނީ މެދުތެރޭކަނޑުގެ އަނގަމަތިން އީރާނުގެ ތެޔޮ ޓޭންކަރެއް އިނގިރޭސި ސިފައިން ފޭރިގަތުމާގުޅިގެން މަސްރަހު ވަރަށް ގޯސްވެފައިވަނިކޮށެވެ. މިކަމުގެ ބަދަލުގައި އިނގިރޭސީންގެ ޓޭންކަރެއް ފޭރިގަންނާނޭ ކަމަށް އީރާނުންވެސް ބުނެފައިވަނިކޮށެވެ.\nގަލްފު ކަނޑުން ދަތުރުކުރި އިނގިރޭސި ޓޭންކަރެއް ފޭރިގަތުމަށް އީރާނުން އިއްޔެ މަސައްކަތް ކުރިކަމަށާއި އެކަމަކު އެދޭތެރެޔަށް އިނގިރޭސި ހަނގުރާމަމަތީ ބޮޑު މަނަވަރެއް ވަދެގެން އެކަން އީރާނަށް ނުކުރެވުނީ ކަމަށް އިނގިރޭސި ދިފާއީ ވުޒާރާއިން އިއްޔެ ބުންޏެވެ. މިބުނުން އީރާނުން ވަނީ ވަގުތުން ދޮގުކޮށްފައެވެ.\nއީރާނުގެ ޚާރިޖިއްޔާގެ ތަރުޖަމާނު މިއަދު ވިދާޅުވީ ކަނޑުފޭރެވުނު އީރާނުގެ ޓޭންކަރު ހަމަ މިހާރުން މިހާރަށް ދޫކޮށްލަން ޖެހޭނެ ކަމަށާއި އެމެރިކާއާ ބައިވެރިވެގެން އިނގިރޭސިން ކުޅެން ދިމާކުރީ ނުރައްކާތެރި ކުޅިވަރެއް ކަމުގައެވެ. އޭގެ ނަތީޖާ އިނގިރޭސިވިލާތަށް ވަރަށް ހިތިވާނޭކަމަށްވެސް އޭނާ ވިދާޅުވިއެވެ.


Aadheehtha dhuvahu Suzain zuvaan teamaai gulheyne\nގައުމީ ޓީމުގެ ހެޑް ކޯޗު އަލީ ސުޒޭން. ސީނިއާ ޓީމުގެ ޓްރެއިނިން ނިންމުމަށްފަހު ރާއްޖެ އައިސް ބަހުން ފައިބަނީ -- ފޮޓޯ: އެފްއޭއެމް\nދިވެހި 23 އަހަރުން ދަށުގެ ފުޓްބޯޅަ ޓީމުގެ ހެޑް ކޯޗު އަލީ ސުޒޭން ޓީމާއި ގުޅުމަށް އާދީއްތަ ދުވަހު ބަހްރެއިނަށް ފުރާނެ އެވެ.\nއޭއެފްސީ އޭޝިއަން ކަޕް ކޮލިފައިން މެޗުތަކަށް ތައްޔާރުވުމަށް ރާއްޖޭގެ ޒުވާން ޓީމު ބަހްރެއިނަށް ފުރީ މި މަހުގެ 18 ވަނަ ދުވަހު އެވެ. އޭރު ކޯޗު ސުޒޭންގެ އިތުރުން ޓީމުގެ އެންމެ މުހިންމު އެއް ކުޅުންތެރިއެއް ކަމުގައިވާ ހައިޝަމް ހަސަން (ބިޑި) ޓީމާއި އެކު ދަތުރު ކޮށްފައެއް ނުވެ އެވެ.\nއެފްއޭއެމްއިން ބުނީ ސުޒޭން އޭރު ޓީމާއެކު ދަތުރު ނުކުރީ މިއަންނަ މަހު ލަންކާގައި އޮންނަ ފޯނޭޝަންސް ކަޕާއި ގުޅިގެން ރާއްޖެ ޓީމުގެ ބައެއް ކަންކަން ނިންމުމަށް ކަމަށެވެ. ހައިޝަމް ޓީމާއެކު އޭރު ނުދިޔައީ ސާފް ޗެމްޕިއަންޝިޕަށް ފަހު ރެސްޓު ކުރުމުގެ ގޮތުންނެވެ.\nއޭއެފްސީ އޭޝިއަން ކަޕް ކޮލިފައިން މެޗުތައް އުޒުބަކިސްތާންގައި ކުރިއަށްދާނީ މިމަހުގެ 27 އިން 31 އަށެވެ. އޭގެ ކުރިން ރާއްޖެ ޓީމު ބަހްރެއިނަށް ދަތުރު ކުރީ ޕްރެކްޓިސް މެޗު ތަކެއް ކުޅުމަށެވެ.\nކޮލިފައިންގައި މިމަހުގެ 27 ވަނަ ދުވަހު ރާއްޖޭގެ ފުރަތަމަ މެޗުގައި ބައްދަލުކުރާނީ އިރާގުގެ ގައުމީ ޓީމާ އެވެ. ދެވަނަ މެޗުގައި 29 ވަނަ ދުވަހު ބައްދަލުކުރާނީ ބަހްރޭނާ ދެކޮޅަށެވެ. އަދި މިމަހުގެ 31 ވަނަ ދުވަހު ރާއްޖޭގެ ފަހު މެޗުގައި ނިކުންނާނީ އަފްޣާނިސްތާނާ ދެކޮޅަށެވެ.\nމުބާރާތް ކުރިއަށް ދަނީ 11 ގުރޫޕަކަށް ބަހާލައިގެން ކަމަށްވާތީ ކޮންމެ ގުރޫޕަކުން އެންމެ މޮޅު ޓީމު މުބާރާތަށް ކޮލިފައިވާނެ އެވެ. ކޮންމެ ގުރޫޕަކުން ދެވަނައަށްދާ ޓީމު ތަކުގެ ތެރެއިން އެންމެ ރަނގަޅު ނަތީޖާ ހޯދާ ހަތަރު ޓީމު ވެސް މުބާރާތަށް ކޮލިފައިވާނެ އެވެ.\nއަހުމަދު ބައްސާމް މުހައްމަދު ނައީމް (ބައްކު)، އަހުމަދު ނާހިލް އިބްރާހިމް، އަހްނަފް ރަޝީދު، ހަމްދޫން އަބްދުލް ލަތީފް، ހައިސަމް ރަޝީދު، ހަސަން އަލީފް އިބްރާހިމް، ހަސަން އީނާޒް، ހަސަން ނައްވާޝް، ހުސެއިން އަހުސަމް މޫސާ (ތިއްތޭ)، މުހައްމަދު ޖައިލަމް (އޮގީ)، މޫސާ އަޒީމް ހަސަން، ނިޝާމް މުހައްމަދު ރަޝީދު (ޕޮގްބާ)، ޝައިފުﷲ އިބްރާހިމް، ޒައިން ޒަފަރު، ޒަޔާން ނަސީރު، އަބްދުﷲ ޔާމީން (ޔާން)، ހުސެއިން ފައިސަލް (ފައިޓޯ)، އަލީ ނާޖިހު (ނާޖީ)، އަލީ އަޖްފާން އަމްޖަދު، ހަސަން ނަޒީމް (ޗޯޓު)، އިޝާގް ރަޝީދު، ހައިޝަމް ހަސަން (ބިޑި) އެވެ.\nޒުވާން ގައުމީ ޓީމުގެ އޮފިޝަލުންގެ ގޮތުގައި ހިމެނެނީ ކޯޗަކަށް ސުޒޭން، އެސިސްޓަންޓް ކޯޗުންގެ ގޮތުގައި ސޮބާ އާއި މުހައްމަދު ޝާހިދު (ޝާޑު)، ގޯލްކީޕަރު ކޯޗުންގެ ގޮތުގައި އިމްރާން މުހައްމަދާއި ހަސަން ހަމީދު (ޑަކޭ) އެވެ.\nމެނޭޖަރަކަށް މުހައްމަދު އަދުހަމް ހުރިއިރު، ޓީމު ޑޮކްޓަރަކީ ހިޝާމް އަލީ ޒަކީ އެވެ. އަދި ކިޓް މެނޭޖަރަކީ އިސްމާއިލް ނަސީރު (އިއްސެ) އެވެ.


Gaumee hedhunthakaa eku bahu ge dhuvas faahagakoffi | Mihaaru\nމާފަންނު މަދަރުސާގެ ދަރިވަރުންތަކެއް ބަހުގެ ދުވަސް ފާހަގަކުރަން ނަލަހެދިފައި\nގައުމީ ހެދުންތަކާ އެކު ބަހުގެ ދުވަސް ފާހަގަކޮށްފި\n15 އެޕްރީލް 2019 - 09:01 14 comments\nގައުމީ އެކި ވައްތަރުގެ ހެދުމުގައި ނަލަ ހެދިލައިގެން ތިބިއިރު ވަރަށް ލޯތްބެވެ. ރާއްޖޭގެ ބައެއް ސްކޫލުތަކުގައި، އެހެން އަހަރުތަކެކޭ ވެސް އެއްގޮތަށް ބަހުގެ ދުވަސް ފާހަގަކުރުމަށް ދަރިވަރުން ދިޔައީ ގައުމީ އެކި ހެދުންތަކުގަ އެވެ. އަންހެން ކުދިން ދިގުހެދުމާއި ކުރު ހެދުމާއި ކަނޑިކިއާ އަދި ވެސް އެކި ވައްތަރުގެ ހެދުން ލައިގެން ތިބިއިރު ފިރިހެން ކުދިން ފެނިގެން ގިނައިން ދިޔައީ މުންޑާއި ޓީޝާޓުގަ އެވެ.\nބަހުގެ ދުވަހަކީ އިއްޔެ ކަމަށް ވެސް ބައެއް ސްކޫލުތަކުގައި ހަރަކާތްތައް ހިންގާފައިވަނީ އެކި ދުވަސްދުވަހެވެ. އެގޮތުން އިއްޔެ ތާޖުއްދީން ސްކޫލާއި އަމީނިއްޔާ ސްކޫލާއި އަހުމަދިއްޔާ ސްކޫލުގައި ބަހުގެ ދުވަސް ފާހަގަކޮށްފައިވެ އެވެ.\nތާޖުއްދީން ސްކޫލުގެ ދަރިވަރުން އިއްޔެ ބަހުގެ ދުވަސް ފާހަގަކުރަނީ\nސްކޫލުގައި ކުރިއަށްގެންދިޔަ ހަރަކާތްތަކުގެ ތެރޭގައި ރައިވަރާއި ބަނދި ކިޔުން ހިމެނެ އެވެ،\nތާޖުއްދީން ސްކޫލުގެ ޕްރިންސިޕަލް ބަޝީރާ މުހައްމަދު ވިދާޅުވީ ދަރިވަރުންނަށް ދިވެހި ބަހާ ބެހޭ އެކި މައުލޫމާތު ލިިބޭ ގޮތަށް ސްކޫލުގެ އެކި ދިމާލުގައި ލިއުންތައް ހަރުކޮށްފައި ހުންނާނެ ކަމަށެވެ.\nއެ ސްކޫލުގެ ގްރޭޑު 1-6ގެ ދަރިވަރުން އިއްޔެ ދިޔައީ ގައުމީ ހެދުމުގަ އެވެ. އަދި ކްލާހުގައި ވެސް ހަރަކާތްތައް ހިންގާފައިވެ އެވެ.\nއަމީނިއްޔާ ސްކޫލުގެ ދަރިވަރުން ދިވެހި ބަހުގެ ދުވަސް ފާހަގަކުރަން އެކި ހެދުންތަކުގައި\nބަހުގެ ދުވަސް ފާހަގަކުރުމަށް ހަމައެކަނި ގައުމީ ހެދުމެއް ލުމުން މަގުސަދު ހާސިލްވޭތޯ ގިނަ ބަޔަކު ސުވާލުކުރެ އެވެ. އަދި އެކަމަށް ގިނަ ބަޔަކު ފާޑު ވެސް ކިޔަ އެވެ.\nއެކަމަށް ރައްދު ދެއްވަމުން ބަޝީރާ ވިދާޅުވީ ގައުމީ ހެދުން ލުމަކީ އެކަމުގެ ސަބަބުން ދަރިވަރުންނަށް، އެ ހެދުންތަކާ ގުޅޭ މައުލޫމާތު ލިބޭ ކަމެއް ކަމަށެވެ. އެހެންކަމުން ގައުމީ އެކި ހެދުންތައް ލުމާ އެކު ހަރަކާތްތައް ހިންގުން ވަރަށް މުހިއްމު ކަމަށް އޭނާ ވިދާޅުވި އެވެ.\nއަމީނިއްޔާ ސްކޫލުގެ ދަރިވަރުންތަކެއް، ގައުމީ ހެދުމާ އެކު.-- ފޮޓޯ: އަމީނިއްޔާ ސްކޫލު ފޭސްބުކް ޕޭޖް\n"މިކަހަލަ ދުވަހެއް އައިމަ މި އެނގިގެންދަނީ ގައުމީ ހެދުން ލާން ދަރިވަރުން ބޭނުންވެފައި ހުންނަ ވަރު. އެގޮތަށް އެ ހެދުންތައް ލައިގެން ކުދިން އެބަ ދަސްކުރޭ ހެދުންތަކާ ގުޅޭ ކަންތައް. ގައުމީ ހެދުންތައް ދިރުވުމައި އާލާކުރުމަކީ ސްކޫލު ކުދިންގެ ޒިންމާއެއް. އެކުދިން އެކަން ނުކުރަންޏާ އުވިގެންދާނެ،" ބަޝީރާ ވިދާޅުވި އެވެ.\nސްކޫލްތަކުގައި ދިވެހި ބަހުގެ ދުވަސް ފާހަގަކުރީ އެކި ގޮތަށެވެ. ބައެއް ސްކޫލްތަކުގައި ދަރިވަރުން ބަހަށް ހޭލުންތެރިކުރުވުމުގެ ގޮތުން ނޫސް ފަދަ އެއްޗެހި ތައްޔާރުކުރުން ވެސް އޮތެވެ. އަދި ދިވެހި ބަހުގެ ބައިތަކާ ގުޅޭ އިތުރު ހަރަކާތްތަައް، ދަރިވަރުންގެ މެދުގައި ބޭއްވި އެވެ.\nއިތުރު ލިޔުންތައް ސްކޫލް ކިޔަވާކުދިން ދިވެހި ބަސް


India Gai Oxygen Nulibigen Covid Baleege 13 Meehaku Maruvejje - Vaguthu\nއިންޑިއާގައި އޮކްސިޖެން ނުލިބިގެން ކޮވިޑް ބަލީގެ 13 މީހަކު މަރުވެއްޖެ\nއިންޑިއާގެ ހިސާރް ސިޓީގެ ހަރްޔާނާ ސްޓޭޓުގައި ވޭތުވެ ދިޔަ 24 ގަޑިއިރުގެ ތެރޭގައި ކޮވިޑް-19 އަށް ފަރުވާކުރަމުންދިޔަ 13 މީހަކު މަރުވެއްޖެއެވެ.\nމި 13 މީހުންގެ ފުރާނައަށް ވެސް ނުރައްކާ ވެފައިވަނީ އޮކްސިޖެން މަދުވުމުގެ ސަބަބުންނެވެ.\nރިޕޯޓްތައް ބުނާ ގޮތުގައި މީގެތެރެއިން ފަސް މީހުން މަރުވީ ހިސާރް ސިޓީގެހަރްޔާނާ ސްޓޭޓު ހޮސްޕިޓަލެއްގައި ކޮވިޑަށް ފަރުވާހޯދަމުން ދަނިކޮށެވެ. އޭގެ އިތުރުން ގާގޯން ޕްރައިވެޓް ހޮސްޕިޓަލުގައި ފަރުވާދެމުންދިޔަ ހަތަރު މީހުންނާއި، ރެވާރީ ހޮސްޕިޓަލުގައި ފަރުވާ ހޯދަމުންދިޔަ ހަތަރު މީހަކު ވަނީ މަރުވެފައިވެއެވެ.\nއިންޑިއާގައި މިހާރު ރިކޯޑު އަދަދަކަށް މީހުން ކޮވިޑަށް ފައްސިވާން ފެށުމުން ފަރުވާ ދިނުމަށް ވެސް ގޮންޖެހުން ތަކެއް ކުރިމަތިލާން ވަނީ ޖެހިފައެވެ. އެގޮތުން އިންޑިއާގެ ވެރިރަށް ދިއްލީގެ ހޮސްޕިޓަލް ތަކުން އޮކްސިޖެން އާއި ބޭސް ހުސްވެ ހައި ކޯޓުގެ އެހީއަށް ވެސް އެދިފައިވެއެވެ. އިންޑިއާއަށް ކުރިމަތިވެފައިވާ މިހާލަތުގެ ސަބަބުން ފަރުވާ ނުދެވި އެތައް ބަޔެއްގެ ފުރާނަ ދަނީ ގެއްލެމުންނެވެ.\nއިއްޔެ ވެސް އިންޑިއާ އިން ވަނީ ރެކޯޑް އަދަދެއްގެ މީހުން ކޮވިޑް-19 އަށް ފައްސިވެފައެވެ. އިންޑިއާ އިން މިހާރު ކޮންމެ ދުވަހަކު ތިން ލައްކައަށްވުރެ ގިނަ މީހުން ކޮވިޑަށް ފައްސިވެއެވެ.\nއިންޑިއާއިން މިހާތަނަށް 17 މިލިއަން މީހުން ކޮވިޑަށް ފައްސި ވެފައިވާއިރު 192 ހާހަށް ވުރެ ގިނަ މީހުން ކޮވިޑުގައި މަރުވެފައިވެެއެވެ.\nއިއްޔެ އިންޑިއާގެ ބޮޑުވަޒީރު ނަރެންދުރަ މޯދީ ވާހަކަ ދައްކަވަމުން ވިދާޅުވީ އިންޑިއާއަށް މިހާރު ކުރިމަތި ވެފައި މިވަނީ ކޮވިޑް-19 ތޫފާނެއް ކަމަށާއި، ގައުމު ގުޑުވާލައިފި ކަމަށެވެ. މޯދީ ވިދާޅުވީ މެއި މަހުގެ މެދާއި ހަމައަށް ދަންދެން އިންޑިއާ އިން ކޮވިޑަށް ފައްސިވާ މީހުންގެ އަދަދު އިތުރުވާނެ ކަމަށް ބެލެވޭ ކަމަށެވެ.


އަންހެން ކުޅުންތެރިންނަށް ފުޓްބޯޅަ ލީގެއް ރާއްޖޭގައި އޮތުމަކީ މުހިއްމު ކަމެއް: މަޚްލޫފް\nއަންހެން ކުޅުންތެރިންނަށް ފުޓްބޯޅަ ލީގެއް ރާއްޖޭގައި އޮތުމަކީ މުހިއްމު ކަމެއްކަމަށް މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަޙްމަދު މަޚްލޫފު ވިދާޅުވެއްޖެއެވެ.\nއެމަނިކުފާނު ވިދާޅުވީ އެކަމަށް ކުރެވޭނެ ކަންތައްތަކާއި ގުޅޭގޮތުން އެފްއޭއެމްއާ އެކު ވަރަށް އަވަހަށް މަޝްވަރާ ކުރައްވާނެ ކަމަށެވެ. އަދި ރާއްޖޭގައި އަންހެން ކުދިންގެ ލީގެއް ނޫންނަމަ މުބާރާތެއް ނުބޭއްވޭ ކަމަށާއި އެކަމުގައި ހޯދޭނީ ކޮންގޮތެއްތޯ ބައްލަވާނެ ކަމަށެވެ.\nދިވެހި ޤައުމީ އަންހެން ޓީމުން ހޯދި ކާމިޔާބީއަށް ތަޢުރީފް ކުރައްވާ މަޚްލޫފް ވިދާޅުވީ އަންހެން ޓީމުގެ ކުޅުންތެރިންނަށް މިހާރަށްވުރެ އިތުރަށް ކުރިއެރުންތައް ހޯދައިދެވެން ޖެހޭ ކަމަށާއި އެކަމުގައި ޓީމަށް އެހީތެރި ވެދެއްވާނެ ކަމަށެވެ.\nމީގެ އިތުރުން ރަށްރަށުގައިވެސް އަންހެނުންގެ ފުޓްބޯޅަ މުބާރާތްތައް ބާއްވަން ޝައުގުވެރިވާ ކުދިން އެބަތިބިކަމަށާއި ހުރިހާ ކުޅިވަރެއްގައިވެސް އެ މިނިސްޓްރީން އެއްބާރުލުން ދޭން ތައްޔާރަށް ތިބި ކަމަށްވެސް މިނިސްޓަރ ވިދާޅުވިއެވެ.\nގައުމީ ޓީމުތަކުގެ ކުޅުންތެރިންނަށް ދެމުން އަންނަ އެލަވަންސްގެ ތަފާތުކުރުން ނައްތާލުމަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކަރުކާރުގެ ފުރަތަމަ 100 ދުވަހުގެ ތެރޭގައި ކަނޑައަޅާފައި އޮތް ކަމެއް ކަމަށެވެ.


Europa League: Manchester United aa AC Milan badhdhalukuran jehijje - AO News\nޔުއެފާ ޔުރޮޕާ ލީގުގެ ގަދަ 16 ޓީމުގެ ބުރުގައި ގުރުއަތުލުން ނެގިއިރު އިނގިރޭސި ކްލަބް މެންޗެސްޓާ ޔުނައިޓެޑާއި އިޓަލީގެ އޭސީ މިލާން ބައްދަލުކުރާން ޖެހިއްޖެއެވެ.\nމިއީ މި މުބާރާތުގެ ތާރީޚުގައި މި ދެ ޓީމު ބައްދަލުކުރާ ފުރަތަމަ ފަހަރެވެ. އެހެންނަމަވެސް، ޔޫރަޕްގެ އެންމެ ޝަރަފުވެރި މުބާރާތް ކަމަށްވާ ޗެމްޕިއަންސް ލީގުގައި މި ދެ ޓީމު މިހާތަނަށް ވާދަކުރި މެޗުތަކަށް ބަލާއިރު މިލާނުން ފަސް މެޗުން މޮޅުވެފައިވާއިރު، ޔުނައިޓެޑް ވެސް ވަނީ ފަސް މެޗުން މޮޅުވެފައެވެ. މީގެއިތުރުން، މި ދެ ޓީމު ޔޫރަޕިއަން ކަފްގެ ސެމީގައި މިހާތަނަށް ބައްދަލުކުރި ތިން ފަހަރު ވެސް ކުރިހޯދާފައިވަނީ މިލާނުންނެވެ. އެގޮތުން، 1957/58 ވަނަ އަހަރުގެ މުބާރާތުގެ ސެމީގައި ދެ މެޗުގެ އެގްރިގޭޓުން 5-2 އިން ކުރިހޯދިއިރު، 1968/69 ވަނަ އަހަރުގެ ސީޒަނުގައި 2-1 އިން އަދި 2006/07 ވަނަ އަހަރުގެ މުބާރާތުގައި މިލާނުން ކުރިހޯދީ 5-3 އިންނެވެ.\nމި ދެ ޓީމު އެންމެ ފަހުން ބައްދަލުކުރީ 2009/10 ވަނަ އަހަރުގެ ޗެމްޕިއަންސް ލީގުގެ ދެވަނަ ބުރުގައެވެ. އެ ފަހަރު ޔުނައިޓެޑުން ވަނީ ރަށުން ބޭރުގައި 3-2 އިން މޮޅުވެ، އަދި އަމިއްލަ ދަނޑުގައި ކުޅުނު މެޗުން 4-0ގެ ތަފާތު ބޮޑު ނަތީޖާއަކުން މިލާން ބަލިކޮށްފައެވެ. މި ފަހަރުގެ މުބާރާތުގައި މި ދެ ޓީމު ބައްދަލުކުރާ މެޗު ހާއްސަވާ އަނެއް ސަބަބަކީ 2016/17 ވަނަ އަހަރުގެ ޔުރޮޕާ ލީގު ޔުނައިޓެޑާއެކު އުފުލާލި ސްވިޑެންގެ އަބަދަށްފެހި ފޯވާޑް ޒަލަޓާން އިބްރާހިމޮވިޗް މިހާރު ކުޅެމުން އަންނަ ކްލަބަކީ މިލާން ކަމަށްވުމެވެ. އިބްރާހިމޮވިޗް ވަނީ 2016 އިން 2018 އާ ދެމެދު ޔުނައިޓެޑަށް ކުޅުނު 53 މެޗުގައި 29 ލަނޑުޖަހާފައެވެ.\nޔުރޮޕާ ލީގުގެ ތިންވަނަ ބުރުގައި ކުޅެވޭ ފާހަގަކޮށްލެވޭ އިތުރު މެޗުތަކަށް ބަލާއިރު، އާސެނަލް ނިކުންނާނީ ގްރީސްގެ އޮލިމްޕިއާކޯސްއާ ދެކޮޅަށެވެ. ވޭތުވެދިޔަ 12 ސީޒަނުގެ ތެރޭގައި ހަވަނަ ފަހަރަށް މި ދެ ޓީމު ބައްދަލުކުރާއިރު، އޮލިމްޕިއާކޯސްއާ ދެކޮޅަށް އާސެނަލް ޔޫރަޕްގެ މުބާރާތެއްގައި އެންމެ ގިނައިން ކުޅެފައިވަނީ ޗެމްޕިއަންސް ލީގުގައެވެ. އެ މުބާރާތުގައި ވާދަކުރި 8 ފަހަރުގެ ތެރެއިން ކޮންމެ ޓީމަށް ހަތަރު ފަހަރު މޮޅުވެފައިވާއިރު، މިދިޔަ އަހަރުގެ ޔުރޮޕާ ލީގުގެ 32 ޓީމުގެ ބުރުގައި ބައްދަލުކުރި ދެ މެޗުގެ އެގްރިގޭޓުން ރަށުން ބޭރުގައި ޖެހި ގޯލުން އަނެއް ބުރަށް ދަތުރުކުރީ އޮލިމްޕިއާކޯސް އެވެ.\nސްވިޒަލޭންޑްގެ ނިޔޯންގައި ހުންނަ ޔުއެފާގެ މައި އިދާރާގައި މިއަދު ހަވީރު ބޭއްވުނު ޔުރޮޕާ ލީގުގެ ގަދަ 16ގެ ބުރުގެ ގުރުއަތުލުމުގެ ތެރެއިން. –ފޮޓޯ: ޔުއެފާ / ގެޓީ އިމޭޖަސް\nމިދިޔަ އަހަރުގެ މުބާރާތުގައި އޮލިމްޕިއާކޯސްގެ ދަނޑުގައި ކުޅުނު މެޗުން 1-0 އިން އާސެނަލް މޮޅުވިއިރު، މި ދެ ޓީމު އާސެނަލްގެ އެމިރޭޓްސް ސްޓޭޑިއަމްގައި ބައްދަލުކުރި މެޗު އޮލިމްޕިއާކޯސް އިން ކާމިޔާބުކުރި 2-1 އިންނެވެ. މި ފަހަރުގެ މުބާރާތުގެ ގަދަ 16ގެ ބުރަށް އާސެނަލް ދަތުރުކުރީ ޕޯޗުގަލްގެ ބެންފީކާ ކަޓުވާލުމަށްފަހުގައެވެ. އޮލިމްޕިއާކޯސް ވަނީ ހޮލެންޑްގެ ޕީއެސްވީ އެއިންދޯވަންގެ މައްޗަށް ދެ މެޗުން 5-4ގެ އެގްރިގޭޓުން ކުރިހޯދާފައެވެ. ލިވަޕޫލްއާއެކު ކުޅުންތެރިއެއްގެ ގޮތުން 2000/01 ވަނަ އަހަރުގެ މުބާރާތުގެ އިތުރުން 2004/05 ވަނަ އަހަރުގެ ޗެމްޕިއަންސް ލީގުގެ ތަށި އުފުލާލި ސްޓީވެން ޖެރާޑްގެ ކޯޗުކަމުގައި ތަފާތު މޮޅު ކުޅުމެއް ދައްކަމުން އަންނަ ސްކޮޓްލެންޑްގެ ރޭންޖާސް ކުޅެން ޖެހެނީ ޗެކްރިޕަބްލިކްގެ ސްލާވިއާ ޕްރާގާ ދެކޮޅަށެވެ.\nމި މުބާރާތުގެ ޗެމްޕިއަންކަން 1992 ވަނަ އަހަރު ހޯދުމަށްފަހު، އޭގެފަހުން 2017 ވަނަ އަހަރުގެ ފައިނަލުގައި ޔުނައިޓެޑް އަތުން ބަލިވި އަޔެކްސް އެމްސްޓެޑަމް އަށް އޮތީ ސްވިޒަލެންޑްގެ ޔަންގް ބޯއީސްއާ ދެކޮޅަށް ކުޅެންޖެހޭ މެޗެވެ.\n2009 ވަނަ އަހަރުގެ ޗެމްޕިއަން ޔޫކްރޭންގެ ޝަހުތަރު ޑޮނެސްކް ބައްދަލުކުރާނީ އިޓަލީގެ އޭއެސް ރޯމާއާ އެވެ. ޔޫކްރޭންގެ އަނެއް ޓީމު ކަމަށްވާ ޑިނަމޯ ކިއޭވް ކުޅޭނީ މި މުބާރާތުގެ އެންމެ ކާމިޔާބު ކޯޗު ކަމަށްވާ އުނާއި އެމެރީގެ އިރުޝާދުގެ ދަށުން ކުޅެމުން އަންނަ ސްޕެއިނުގެ ވިޔަރެއާލާ އެވެ. އަދި އިޓަލީގެ ގަދަބާރު ނަޕޯލީ ކަޓުވާލުމަށް ފަހު ތިންވަނަ ބުރުން ފުރުސަތު ހޯދި ސްޕެއިނުގެ ގްރަނާޑާ ނިކުންނާނީ ނޯވޭގެ މޯލްޑްއާ ދެކޮޅަށެވެ.\nސްވިޒަލޭންޑްގެ ނިޔޯންގައި ހުންނަ ޔުއެފާގެ މައި އިދާރާގައި މިއަދު ހަވީރު ގުރުއަތުލުން ނަގާފައިވާ އިރު ގަދަ 16ގެ ބުރުގެ ފުރަތަމަ ލެގް ކުޅޭނީ އަންނަ މާރިޗް މަހުގެ 11 ވަނަ ދުވަހުއެވެ. އަދި ދެވަނަ ލެގުގެ މެޗުތައް އޮންނާނީ މާރިޗް 18 ގައެވެ. މި މުބާރާތުގެ ފައިނަލް މެޗު އޮންނާނީ މި އަހަރުގެ މެއި މަހުގެ 26 ވަނަ ދުވަހު ޕޯލެންޑްގެ ޑަންސްކް އެރީނާގައެވެ.\nކުޅިވަރުއާސެނަލްއޭސީ މިލާންމެންޗެސްޓާ ޔުނައިޓެޑްދުނިޔެގުރުއަތުލުންޓޮޓެންހަމް ހޮޓްސްޕާޔުރޮޕާ ލީގު


Yahoodheen maran hiyaaludhinee falastheenuge muftheeeh: nathanyaahoo\nޔަހޫދީން މަރަން ހިޓްލަރަށް ހިޔާލުދިނީ ފަލަސްތީނުގެ މުފްތީއެއް: ނަތަންޔާހޫ\nހިޓްލަރަށް ޔަހޫދީން މަރަން ހިތްވަރު ދެއްވީ ފަލަސްތީނުގެ ލީޑަރެއް ކަމަށް އިޒްރޭލުގެ ބޮޑުވަޒީރު ބެންޖަމިން ނަތަންޔާހޫ ވިދާޅުވުމާ ގުޅިގެން އޭނާއަށް ފާޑުކިޔުން އަމާޒުވެއްޖެ އެވެ.\nއިއްޔެ އޮތް "ދުނިޔޭގެ ޒަޔަނިސްޓް ކޮންގްރެސް" ގައި ވާހަކަ ދައްކަމުން ނަތަންޔާހޫ ވިދާޅުވީ، އެޑޮލްފް ހިޓަލަރު ހަމަ އެކަނި ބޭނުންވީ ޔަހޫދީން ޔޫރަޕުން ބޭރުކުރަން ކަމަށެވެ. އެކަމަކު ޔަހޫދީން ޔޫރަޕުން ބޭރުކުރިޔަސް އެނބުރި އަންނާނެ ކަމަށާއި ހައްލަކީ "އެމީހުން އަންދާލުން" ކަމަށް ބުނެ ޔަހޫދީން މަރަން ހިޓަލަރަށް ހިތްވަރު ދެއްވީ ގުދުސްގެ މުފްތީ ހައްޖު އަމީން އަލް ހުސެއިނީ ކަމަށެވެ.\nހަ މިލިއަން ޔަހޫދީން މެރި އެޑޮލްފް ހިޓްލަރު ދިފާއު ކުރައްވައި ހިޓްލަރުގެ ކުށްތައް ފަލަސްތީނު ލީޑަރެއްގެ ބޮލުގައި އަޅުވާ މިންވަރަށް ނަތަންޔާހޫ ފަލަސްތީނު ރައްޔިތުންދެކެ ރުޅި އަންނަކަން ދޭހަވާ މި ވާހަކައިން ސިހިފައި ވަނީ ހަމައެކަނި މުސްލިމުންނެއް ނޫނެވެ.\nނަތަންޔާހޫގެ މި ވާހަކައަށް އިޒްރޭލުގެ ބައެއް އޮފިޝަލުންގެ ފާޑިކިޔުން ވެސް ވަނީ އަމާޒުވެފައެވެ. މިގޮތުން އިޒްރޭލުގެ ހޮލަކޯސްޓް ހަނދާނީ މަރުކަޒުގެ ޗީފް ހިސްޓޯރިއަން ވިދާޅުވީ ނަތަންޔާހޫގެ މި ވާހަކަ ހަގީގަތާ ހިލާފު ކަމަށެވެ. އިޒްރޭލުގެ އިދިކޮޅު ލީޑަރު ވިދާޅުވީ މިއީ "ތާރީހު އޮޅުވާލުމުގެ ނުރައްކާތެރި ވާހަކައެއް" ކަމަށެވެ.\nފަލަސްތީނުގެ އިސް ލީޑަރަކު ވިދާޅުވީ ނަތަންޔާހޫގެ މި ވާހަކައިން ދޭހަވަނީ އޭނާ ފަލަސްތީނުގެ ރައްޔިތުންދެކެ ރުޅި އަންނަ މިންވަރު ކަމަށެވެ.\nމުފްތީ ހުސެއިނީ އަކީ ފަލަސްތީނުގެ ވަތަނީ ލީޑަރެކެވެ. އަދި ޔަހޫދީންނާއި އިނގިރޭސީން ފަލަސްތީނު އިސްތިއުމާރު ކުރުމާ ދެކޮޅަށް ތެދުވެ ވަޑައިގެންނެވި ބޭފުޅެކެވެ. މުފްތީ ނާޒީންނާއި ބައްދަލުކުރެއްވިކަން ތާރީހުން ފެންނަން އެބަ އޮތެވެ. އެކަމަކު ހޯލަކޯސްޓާއި ގުޅުމެއް އޮތްކަމަށް ތާރީހީ އެއްވެސް ހާދިސާއަކުން ނުވަތަ ލިޔުމަކުން އެނގޭކަށް ނެތެވެ.